"എനിക്ക് ഒരു കഥ പറഞ്ഞു തന്നിട്ട് എത്ര നാളായി. ഒരു കഥ പറയുവോ, കേൾക്കാൻ കൊതിയാകുന്നു" അവൾ ചുണ്ടിൽ ഒരു ചെറു പുഞ്ചിരിയോടെ ചോദിച്ചു. ഉള്ളിന്റെ ഉള്ളിൽ വിങ്ങിപ്പോട്ടുന്നത് അവളുടെ പുഞ്ചിരിയിൽ വ്യക്തമാക്കി.\nതിരക്ക് കുറഞ്ഞ റയിൽവേ സ്റ്റേഷൻ. പ്ലാറ്റ്ഫോം 3-ൽ ഞാനും ദിവ്യയും. ഞങ്ങൾക്ക് മുന്നിലൂടെ ഒരുപാട് ആളുകൾ അങ്ങോടും ഇങ്ങോടും പോകുന്നു. ഞങ്ങൾ ഏതോ മായാലോകത്ത് എന്ന പോലെ വിദൂരതയിലേക്ക് നോക്കി നിന്നു. കണ്ണുനീർ വറ്റിയ കണ്ണുകൾ. വിളറിയ മുഖം. ഒരു ബാഗിന് ഇരു വശത്തായിട്ട് ഞങ്ങൾ. ബാഗിന്റെ പുറത്ത് ഞങ്ങൾ കൈകൾ കോർത്ത് പിടിച്ചിട്ടുണ്ട്. ഇനി ഒരു അൽപ നേരം കൂടി. നെയ്ത സ്വപ്നങ്ങൾ എല്ലാം വീട്ടുകാർക്ക് വേണ്ടി ത്യജിക്കാൻ രണ്ട് പേരും മനസ്സ് കൊണ്ട് തയ്യാറെടുക്കുന്നു.\n"യാത്രക്കാരുടെ ശ്രദ്ധയ്ക്ക് ! " അനൗൺസ്മെന്റ് തുടർന്നു. ട്രെയിൻ വരാൻ സമയം ആയി.\n"ജേക്കബേ" ദിവ്യ ഇടറിയ ശബ്ദത്തിൽ വിളിച്ചു.\nമായാലോകത്ത് നിന്ന് വിട വാങ്ങി. അവൾക്ക് നേരെ നോക്കി. അവളുടെ കണ്ണുകളിലേക്ക്. കൈകൾ മുറുകി.\n"ഹും..." ഒരു ദീർഘശ്വാസം. അവളുടെ കോർത്തുപിടിച്ച കൈകളിലേക്ക് നോക്കി.\n"ഒരിടത്ത് ഒരിടത്ത് ഒരു മുയലും ഒരു സിംഹവും ഉണ്ടായിരുന്നു...."\nഞാൻ പറയുന്നത് അവൾ ശ്രദ്ധയോടെ കേട്ടു ഇരുന്നു.\n"അവർ നല്ല സ്നേഹത്തിൽ ആയിരുന്നു." ദിവ്യ ചിരിച്ചു കൊണ്ട് ഇടപെട്ടു "നമ്മളെ പോലെ, അല്ലേ".\n"അതേ" അവളെ നോക്കി ഞാൻ പറഞ്ഞു.\n"ആ കാട്ടിൽ ഉള്ള എല്ലാവർക്കും അസൂയ തോന്നുമായിരുന്നു അവരുടെ സ്നേഹം കണ്ട്. വളരെ വിചിത്രമായി നോക്കി കണ്ടു എല്ലാവരും."\nദിവ്യ ചോദിച്ചു "അതെന്താ..?"\n"ഒരു കൗതുക കാഴ്ച ആയിരുന്നു അത്. സിംഹങ്ങൾ പൊതുവേ മുയലിനെ ഇരയായി ആണ് കണ്ടിരുന്നത്"\n"എന്നിട്ട് എന്ത് സംഭവിച്ചു"\nഞാൻ തുടർന്നു "ഒരു ദിവസം അച്ഛൻ മുയൽ ഇവരെ രണ്ട് പേരെയും ഒരുമിച്ച് കണ്ടു. അച്ഛൻ മുയലിന് ദേഷ്യവും പേടിയും ഒരുമിച്ച് വന്നു. അച്ഛൻ മുയൽ ഓടി മാളത്തിലേക്ക് പോയി. അമ്മ മുയലിനോട് കാര്യം പറഞ്ഞു. അവർക്ക് ആകെ വേവലാതി. മുയലമ്മ പെട്ടന്ന് മാളത്തിലേക്ക് കേറി വന്നു. അച്ഛൻ മുയൽ ഒരുപാട് ദേഷ്യപ്പെട്ടു. ഒരുപാട് ഉപദ്രവിച്ചു. അച്ഛൻ മുയൽ പറഞ്ഞു. 'നമ്മളും സിംഹങ്ങളും ഒത്തു പോകില്ല. അവർ നമ്മളെ ശത്രുക്കളായ കാണുന്നേ. അവർക്ക് ഉള്ള ആഹാരം, അത്രേ ഉള്ളൂ നമ്മൾ'. പാവം മുയലമ്മ പൊട്ടിക്കരഞ്ഞു. മുയലമ്മ കരഞ്ഞു കരഞ്ഞു പറഞ്ഞു. 'എനിക്ക് സിംഹച്ചാരെ ഒരുപാട് ഇഷ്ടമാണ്... സിംഹച്ചാർക്ക് എന്നെയും... ഞങ്ങൾ ഒരുമിച്ച് ജീവിതം തുടങ്ങാൻ ആഗ്രഹിക്കുന്നു. അച്ഛനും അമ്മയും ഞങ്ങളെ അനുഗ്രഹിക്കണം'. അച്ഛൻ മുയൽ പിന്നെയും ഒരുപാട് ദേഷ്യപ്പെട്ടു. പാവം മുയലമ്മ കരഞ്ഞു കൊണ്ട് മാളത്തിൽ നിന്ന് പുറത്തേക്ക് വന്നു."\n"പാവം മുയലമ്മ..." ദിവ്യയുടെ മുഖം ദുഃഖപൂരിതമായി. "എന്നിട്ട്..."\n"ഇതെല്ലാം കേട്ടുകൊണ്ട് വെളിയിൽ സിംഹച്ചാര് ഇരിപ്പുണ്ടായിരുന്നു. മുയലമ്മേടെ സങ്കടം കണ്ടു സിംഹച്ചാർക്ക് ഒരുപാട് വിഷമം തോന്നി. മുയലമ്മ ഓടി വന്നു സിംഹച്ചാരേ കെട്ടിപിടിച്ചു. കെട്ടിപിടിച്ചു കൊണ്ട് മുയലമ്മ കരഞ്ഞു. മുയലമ്മേടെ പുറത്ത് തട്ടിക്കൊണ്ട് ആശ്വസിപ്പിച്ചു. കുറേ നേരം അവർ അങ്ങനെ നിന്നു. കുറച്ചു കഴിഞ്ഞപ്പോൾ സിംഹച്ചാര് മുയലമ്മേടെ രണ്ട് തോളിൽ പിടിച്ചു കൊണ്ട് കണ്ണിൽ നോക്കി പറഞ്ഞു 'ഈ കണ്ണുകൾ ഇനി നിറയാൻ പാടില്ല. ഈ കാട് നമ്മുക്ക് കൂടി അവകാശപ്പെട്ടത് ആണ്. നമ്മൾ ആഗ്രഹിക്കുന്നത് പോലെ നമ്മൾ ജീവികും. ഞാൻ ജീവിച്ചു വളർന്ന സാഹചര്യത്തിൽ നീ തുടരണം എന്ന് ഞാൻ പറയില്ല. നിന്റെ ഇഷ്ടങ്ങളെ ഞാൻ മാനിക്കുന്നു. ഒരു കൊച്ചു മാളം കെട്ടി, അവിടെ നമ്മൾ മാത്രം. മനോഹരമായ ഒരു ജീവിതം എന്റെ കൂടെ തുടങ്ങാൻ നിനക്ക് സമ്മതമാണോ...' "\nസിംഹച്ചാരുടെ മാത്രമല്ല എന്റെ കൂടെ വാക്കുകൾ കൂടി ആയിരുന്നു അത്. അവൾ പ്രതികരിച്ചില്ല.\n"യാത്രക്കാരുടെ ശ്രദ്ധയ്ക്ക് ! " അനൗൺസ്മെന്റ് തുടർന്നു.\nട്രെയിൻ അപ്പോഴേക്കും വന്നു. ഞാൻ അവളുടെ കണ്ണുകളിൽ നോക്കി തന്നെ ഇരുന്നു. ട്രെയിനിൽ കയറാൻ ആയി ആളുകൾ ചുറ്റും ഓടുന്നു. ട്രെയിനിന്റെ ശബ്ദം. സാധനങ്ങൾ വിൽകാൻ നടക്കുന്നവരുടെ ശബ്ദങ്ങൾ. ട്രെയിനിൽ കയറാൻ ആയി വെപ്രാളപ്പെടുന്ന ആളുകളുടെ ശബ്ദം. ആകെ മൊത്തം ഒരു കോലാഹലം.\nഈ തിരക്ക് ഒട്ടും തന്നെ എന്നെ ബാധിക്കാതെ അവളുടെ കണ്ണുകൾ നോക്കി തന്നെ ഇരുന്നു. അവളുടെ സമ്മതത്തിനായി. അവൾ അസ്വസ്ഥയായി. അവൾ കോർത്ത കൈകൾ മാറ്റി. ബാഗ് എടുത്ത് ട്രെയിനിന് അടുത്തേക്ക് നീങ്ങി. നടന്നു നീങ്ങിയപ്പോൾ അവളുടെ കയ്യിൽ പിടിച്ചു ഞാൻ നിർത്തി.\nഅവളുടെ കയ്യിൽ നിന്നും ബാഗ് താഴേക്ക് വീണു. ഒരു നിമിഷം അവൾ അങ്ങനെ നിന്നു. അവൾ തിരിഞ്ഞു നിന്ന് എന്നെ കെട്ടിപിടിച്ചു. കെട്ടിപിടിച്ചു കരയുവാൻ തുടങ്ങി.\nഒരു സമ്മതം ആണ് അവൾ അറിയിച്ചത്. പൊതിഞ്ഞു പിടിച്ചു കൊണ്ട് അവളുടെ തോളിൽ തല ചായിച്ചു, കണ്ണീരിൽ കുതിർത്ത ഒരു ചെറുപുഞ്ചിരിയോടെ.\nShanu 19 April 2020 at 07:59\nDeep❣ Beautiful writing💥💥\nUnknown 20 April 2020 at 06:45\nNo more words poli sadanam


Horoscope Today April 20, 2020: നിങ്ങളുടെ ഇന്നത്തെ ദിവസം, രാശി ഫലം\nHoroscope Today April 20 2020 Aries Gemini Cancer Virgo Capricorn Other Zodiac Signs Check Astrological Prediction\nHoroscope Today April 20, 2020: നിങ്ങളുടെ ഇന്നത്തെ ദിവസം എങ്ങനെയെന്ന് പീറ്റർ വിഡല് എഴുതുന്നു\nApril 20, 2020 06:58:59 am\nസ്വർഗത്തെ കുറിച്ചും ശാസ്ത്രത്തെ കുറിച്ച് വികസിക്കുന്ന നമ്മുടെ അറിവുകളെ കുറിച്ചുമുള്ള കാര്യങ്ങളിൽ കുറച്ച് ദിവസത്തേക്ക് ശ്രദ്ധ കേന്ദ്രീകരിക്കാനാണ് എന്റെ തീരുമാനം. കഴിഞ്ഞ കുറേ വർഷങ്ങളായി പ്രപഞ്ചത്തെ കുറിച്ചുള്ള പല കണക്കുകൂട്ടലുകളും നമ്മൾ പരിഷ്കരിച്ചു. അതിന്റെ വലുപ്പവും പ്രായവും കൂടുതലാണെന്ന് കണ്ടെത്തി.\nഗ്രഹങ്ങള്‍ക്ക് കാര്യമായ സ്ഥാനചലനമുണ്ടാകത്തതിനാല് വലിയ വ്യത്യാസമൊന്നും അനുഭവപ്പെടില്ല. കഴിഞ്ഞ ദിവസങ്ങളിലോ വര്‍ഷങ്ങളിലോ ബാക്കി വെച്ച ഉത്തരവാദിത്തങ്ങള് പൂര്‍ത്തീകരിക്കാനുള്ള ശ്രമങ്ങളുമായ് ഇപ്പോള് പോകുന്ന വഴിയില് യാത്ര തുടരുക. പഴയകാലം, കഴിഞ്ഞതാണെങ്കില് കൂടി പൂര്‍ണമായും പോയതായ് കരുതാനാവില്ല.\nപങ്കാളിയുമായോ അല്ലെങ്കില് പ്രിയപ്പെട്ടവരുമായ് ഏതെങ്കിലും തരത്തിലുള്ള പ്രശ്നത്തില്‍പ്പെട്ടിരിക്കുകയാണ് നിങ്ങളെങ്കില്, ആരെയും പഴിക്കാന് നില്‍ക്കാതെ ഇതൊന്നും നിങ്ങളെ ബാധിക്കുന്നില്ലെന്ന മട്ടില് മാറി നില്‍ക്കുക. അങ്ങനെ ചെയ്യുന്നത് കൊണ്ട് നിങ്ങള്‍ക്ക് പ്രത്യേകിച്ചൊന്നും സംഭവിക്കുകയില്ല. സ്വന്തം മനസ്സാക്ഷിയോട് സത്യസന്ധത പുലര്‍ത്തുക.\nചൊവ്വയും കേതുവും തമ്മിലുള്ള തീവ്രബന്ധം നിങ്ങളെ അസ്വസ്ഥരും ഭാവിയെക്കുറിച്ചുള്ള ആശങ്ക വര്‍ധിപ്പിക്കുകയും ചെയ്തേക്കാം. നിങ്ങളുടെ വിശ്വാസത്തിന് കോട്ടം വരാത്തിടത്തോളം ഒന്നിനെക്കുറിച്ചും ആശങ്കപ്പെടേണ്ടതില്ല.\nബുധന്‍റെ ഇപ്പോഴുള്ള ചലനം നിങ്ങുടെ മുന്നിലുള്ള അനന്തമായ സാധ്യതകള് കാണിച്ച് തരുന്നുണ്ട്. അതിലൊന്ന് പുതിയ താല്‍പര്യങ്ങളിലേക്ക് മനസ്സിനെ തിരിച്ചുവിടാനുള്ള ശ്രമങ്ങളാണ്. വിദേശയാത്രയില് നിന്ന് ലഭിച്ച സന്തോഷവും പ്രചോദനവും അല്ലെങ്കില് ദൂരെയുള്ള ആളുകളുമായുള്ള ബന്ധത്തില് നിന്നുളള പിന്തുണയും ആവാം മറ്റൊന്ന്.\nഇപ്പോള് നിങ്ങള്‍ക്ക് സംഭവിച്ച് കൊണ്ടിരിക്കുന്നതിനെല്ലാമുള്ള കാരണം ഗ്രഹനിലയിലുള്ള ചലനങ്ങളാണ്. ഒരിക്കലും നടക്കാന് സാധ്യതയില്ലാത്ത കാര്യങ്ങളെ സന്തോഷകരമായ നാളെയിലേക്കുള്ള ചവിട്ടുപടികളായ് തോന്നിയേക്കാം. സങ്കീര്‍ണതകളുടെ ആഴം മനസ്സിലാക്കി വേണം തന്ത്രങ്ങള് മെനയാന്.\nഈ രാശിക്കാരെ സംബന്ധിച്ചിടത്തോളം നിര്‍ണായക സ്ഥാനത്തുള്ള സൂര്യന് നിങ്ങളിലെ ആവേശത്തെ കൂടുതല് പ്രോല്‍സാഹിപ്പിക്കുന്ന സമയമാണ്. ചുരുക്കത്തില് വിദേശയാത്രകള്‍ക്കുളള ഒരുക്കങ്ങള് നടത്താനും കഴിഞ്ഞ കാലത്ത് നടക്കില്ലെന്ന് കരുതി മാറ്റിവച്ച ആശയങ്ങള് പ്രായോഗികമാക്കാനും പറ്റിയ സമയമാണ്.\nനിങ്ങള്‍ക്കുണ്ടാകുന്ന തോന്നുലുകളെയും ഉള്‍ക്കാഴ്ചകളെയും മുറുകെപ്പിടിക്കാന് മടിക്കുന്നതെന്തിനാണ്?. മറ്റുള്ളവര്‍ക്ക് ഉപകാരപ്രദമായ പല കാര്യങ്ങളും പറയാനുണ്ടാകുമെന്നത് വാസ്തവമാണ്. നിങ്ങള് നിങ്ങളുടെ തന്നെ തോന്നലുകളെ പിന്തുടരുന്നതാണ് നല്ലതെന്ന് വരും ദിവസങ്ങളില് മനസ്സിലാകും. പലപ്പോഴും ഉപദേശിക്കാനെത്തുന്നവര് നിങ്ങള്‍ക്ക് പറയാനുള്ളത് കേള്‍ക്കാന് തയ്യാറായെന്ന് വരില്ല.\nവൈകാരികമായ് ഒരുപാട് പ്രക്ഷുബ്ധമായ അന്തരീക്ഷത്തിലൂടെ കടുന്നുപോകുന്നതായ് ഇപ്പോഴും നിങ്ങള്‍ക്ക് തോന്നുന്നുണ്ടാകും. എന്നിരുന്നാലും ഗ്രഹങ്ങളുടെ ചലനം കൊണ്ടുണ്ടായ കൊടുങ്കാറ്റുകള് പതിയെ അടങ്ങുന്നതായ് കാണുന്നുണ്ട്. നിങ്ങള് കൊണ്ടുനടക്കുന്ന മനോഭാവത്തിലും കാഴ്ചപ്പാടുകളിലും വിമര്‍ശനാത്മകവും വിവേകപൂര്‍ണവുമായ തിരുത്തലുകള് നടത്താന് ഇനിയും ശ്രമിക്കാത്തതെന്താണ്?\nനിങ്ങളുടെ ഗ്രഹനില ഭരിക്കുന്ന ചൊവ്വയും കേതുവും പരസ്പരം കൊമ്പ് കോര്‍ക്കുന്ന സമയമാണ്. അതുകൊണ്ട് തന്നെ ധാരാളം വിട്ടുവീഴ്ചകള് വേണ്ടി വരും. പ്രശ്നങ്ങളുടെ നിജസ്ഥിതിയില് നിന്നുകൊണ്ടുവേണം നിങ്ങളുടെ നിലപാടുകള് തിരുത്തേണ്ടത്, ഒപ്പം നയപരമായുള്ള കാര്യങ്ങളും തുല്യപ്രാധാന്യത്തിലെടുക്കണം. എല്ലാത്തിനെയും സൌമ്യമായ് പരിഹരിക്കാന് ശ്രമിക്കുന്നതാണ് ഉചിതം.\nഇപ്പോഴുളള ചില ആശങ്കകള്‍ക്ക് പുറമെ, സാമ്പത്തീകമായ ചില പ്രയാസങ്ങളും ഉണ്ടാകിനിടയുണ്ട്. ഇതെല്ലാം പരിഹരിക്കപ്പെടുന്നതിനുള്ള സാഹചര്യമുളളതിനാല് വിഷമിക്കേണ്ടതില്ല. നിങ്ങളുടെ ഓരോ ചുവടിലും കുറ്റം മാത്രം കണ്ടുപിടിക്കാന് ശ്രമിക്കാത്ത, യോജിച്ച സുഹൃത്തുക്കളുമായുള്ള സൌഹൃദം പ്രതിസന്ധി ഘട്ടത്തില് തുണയാകും.\nഒരു കാലത്ത് നിങ്ങളുടെ ആഗ്രഹങ്ങളും ലക്ഷ്യങ്ങളും ഒരിക്കലും പൂര്‍ത്തീകരിക്കപ്പെടില്ലെന്ന് തോന്നിയിട്ടുണ്ടാകാം. എന്നാല് ഇപ്പോള്, അന്തരീക്ഷം ഒന്ന് ശാന്തമായപ്പോള് അതിന് വേണ്ടി ശ്രമിക്കാമെന്ന് നിങ്ങള്‍ക്ക് തിരിച്ചറിവുണ്ടായിട്ടുണ്ടാകും. ഇപ്പോഴെടുക്കുന്ന ചില ദുഷ്ക്കരമെന്ന് തോന്നിക്കുന്ന തീരുമാനങ്ങള്, കാലക്രമേണ നിങ്ങളെ ശരിയായ വഴിയിലേക്ക് നയിക്കുന്നത് കാണാനാകും.\nകുതികാല് വെട്ടാനും നിങ്ങളെ വട്ടമിട്ട് ഓടിക്കാനുമൊക്കെയുള്ള മറ്റുള്ളവരുടെ ശ്രമങ്ങള്, നിങ്ങളെ അസ്വസ്ഥരാക്കുകയും പിറുപിറുക്കുവാനുള്ള ഒരുപാട് കാരണങ്ങള് ഉണ്ടാക്കുകയും ചെയ്യും. ഈ പരാതികളൊക്കെ മനസ്സില് സൂക്ഷിക്കണോ, അതോ നയപരമായ് കൈാകാര്യം ചെയ്യണമോയെന്നത് നിങ്ങള് തന്നെ തീരുമാനിക്കുക.\nലോക്ക്ഡൗൺ ഇളവ് ഇന്നുമുതൽ: തുറന്നു പ്രവർത്തിക്കുന്ന സ്ഥാപനങ്ങളും സേവനങ്ങളും ഏതെല്ലാം?


സൈമയുടെ നോമിനേഷന് പട്ടിക പുറത്ത്;മികച്ച നടന്മാരുടെ പട്ടികയില് മോഹന്‍ലാലും! - metromatinee.com Lifestyle Entertainment & Sports\nസൈമയുടെ നോമിനേഷന് പട്ടിക പുറത്ത്;മികച്ച നടന്മാരുടെ പട്ടികയില് മോഹന്‍ലാലും!\nമലയാള സിനിമയ്ക്കു കഴിഞ്ഞ വര്ഷം രാശിയുള്ളതുതന്നെ ആയിരുന്നു .വമ്പന് സിനിമകളുടെ കുത്തൊഴുക്ക് ഇല്ലെന്ന് മാത്രമല്ല നല്ല നല്ല കൊച്ച് സിനിമകളായിരുന്നു തിയറ്ററുകളിലേക്ക് എത്തിയവയെല്ലാം. അടുത്തിടെയാണ് കേരള ചലച്ചിത്ര പുരസ്‌കാരം വിതരണം ചെയ്തത്. ഇപ്പോഴിതാ സൈമ താരനിശ ഖത്തറില് വെച്ച് നടക്കാന് പോവുകയാണ്. ആഗസ്റ്റ് 15, 16 ദിവസങ്ങളിലായിട്ടാണ് താരനിശ നടക്കുക.\nമികച്ച സംവിധായകന്മാര്‍ക്ക് വേണ്ടിയുള്ള നേമിനേഷനില് കായംകുളം കൊച്ചുണ്ണിയിലൂടെ റോഷന് ആന്‍ഡ്രൂസും പട്ടികയിലുണ്ട്. ഈ മ യൗവിലൂടെ ലിജോ ജോസ് പെല്ലിശ്ശേരി, വരത്തന് – അമല് നീരദ്, ഞാന് പ്രകാശന്- സത്യന് അന്തിക്കാട്, സക്കറിയ – സുഡാനി ഫ്രം നൈജീരിയ എന്നിവരാണ് മികച്ച സംവിധായകന്മാര്‍ക്കുള്ള നോമിനേഷനിലുള്ളത്. മികച്ച നടനുള്ള പട്ടികയില് മോഹന്‍ലാല് അടക്കമുള്ള താരങ്ങള് സ്ഥാനം പിടിച്ചിരിക്കുകയാണ്. മോഹന്‍ലാല് (ഒടിയന്), ജയസൂര്യ (ക്യാപ്റ്റന്), ജോജു ജോര്‍ജ് (ജോസഫ്), പൃഥ്വിരാജ് സുകുമാരന് (കൂടെ), ടൊവിനോ തോമസ് (തീവണ്ടി) എന്നിവരാണ് മികച്ച നടന്മാരുടെ പട്ടികയിലുള്ളത്.\nനിമിഷ സജയന് (ഈട), നിഖില വിമല് (അരവിന്ദന്റെ അതിഥികള്), അനു സിത്താര (ക്യാപ്റ്റന്), ഐശ്വര്യ ലക്ഷ്മി (വരത്തന്), തൃഷ ( ഹേയ് ജൂഡ്) എന്നിവരാണ് കഴിഞ്ഞ വര്‍ഷത്തെ മികച്ച നടിമാരുടെ പട്ടികയിലുള്ളത്. സുഡാനി ഫ്രം നൈജീരിയയിലൂടെ ശ്രദ്ധേയനായ കെടിസി അബ്ദുള്ള മികച്ച സഹതാരത്തിനുള്ള നോമിനേഷനില് ഇടം നേടിയിരിക്കുകയാണ്. ജോസഫ്, ഈ മ യൗ, എന്നീ സിനിമകളിലൂടെ ദിലീഷ് പോത്തന്, അര്‍ജുന് അശോക് (ബി ടെക്), സിദ്ദാര്‍ഥ് (കമ്മാരസംഭവം), റോഷന് മാത്യൂ (കൂടെ) എന്നിവരാണ് ഈ കാറ്റഗറിയില് മത്സരത്തിനുള്ളത്.\nമാലാ പാര്‍വ്വതി (കൂടെ), ലെന (ആദി), മുത്തുമണി (അങ്കിള്), ഉര്‍വ്വശി (അരവിന്ദന്റെ അതിഥികള്), സാവിത്രി ശ്രീധരന് (സുഡാനി ഫ്രം നൈജീരിയ) എന്നിവര് മികച്ച സഹനടിമാര്‍ക്കുള്ള നോമിനേഷനില് ഇടംനേടിയിരിക്കുകയാണ്. പ്രണവ് മോഹന്‍ലാല്, കാളിദാസ് ജയറാം, ബിബിന് ജോര്‍ജ്, ധ്രുവന് ധ്രുവ്, സെന്തില് കൃഷ്ണ എന്നിവരാണ് മികച്ച പുതുമുഖ നടന്മാര്‍ക്കുള്ള പട്ടികയില് ഇടം നേടിയിരിക്കുന്നത്. നിത പിള്ള, ദേവിക സഞ്ജയ്, സാനിയ അയ്യപ്പന്, സുരഭി സന്തോഷ്, ശരണ്യ സന്തോഷ് എന്നിവരാണ് മികച്ച പുതുമുഖ നടിമാര്‍ക്കുള്ള നോമിനേഷനില് ഇടം നേടിയിരിക്കുന്നത്.\nsaima nomination list\nപഴനി മലയുടെ താഴ്വാരത്ത് നിന്ന് പറഞ്ഞു, ‘ഈ സിനിമ നൂറു ദിവസം ഓടുകയാണെങ്കില് ഞാന് കാവടിയെടുത്തു പഴനിമല കയറും- ജയറാം


അതിസാരം - വിക്കിപീഡിയ\n(Diarrhea എന്ന താളിൽ നിന്നും തിരിച്ചുവിട്ടതു പ്രകാരം)\nInfectious diseases, ഗ്യാസ്ട്രോഎൻട്രോളജി\nപല തവണ, സ്വാഭാവികമല്ലാത്ത രീതിയിലുള്ള മലം പോകുന്ന രോഗമാണ് അതിസാരം. രോഗിയുടെ മലത്തിൽക്കൂടിയാണ് ഇതിന്റെ രോഗാണുക്കൾ മറ്റുള്ളവരിലെക്കു പകരുന്നത്. വിഷബാധയുള്ള ഭക്ഷ്യസാധനങ്ങൾ, കുടലിലെ ചലനം വർദ്ധിപ്പിക്കുന്ന ബാക്ടീരിയകൾ, പ്രോട്ടോസോവകൾ, വിരകൾ മുതലായവ അതിസാരമുണ്ടാക്കുന്നു. അന്നപഥത്തിലെ ക്ഷയം, അർബുദം, റ്റൈഫോയ്ഡ് എന്നീ രോഗങ്ങളുടെ ലക്ഷണമായും അതിസാരമുണ്ടാകാം. ഇതു തടയാത്തപക്ഷം ശരീരത്തിൽ ജലാംശവും ലവണങ്ങളും നഷ്ടപ്പെടും.\nആയുർവേദത്തിൽ, ത്രിദോഷാടിസ്ഥാനത്തിൽ ആറു വിധത്തിലുള്ള അതിസാരങ്ങൾ വിവരിക്കുന്നുണ്ട്. വാതപ്രധാനമായ അതിസാരത്തിൽ നുരയും പതയും ഉള്ളതും പിത്താതിസാരത്തിൽ രക്തവും ദുർന്ധമുള്ളതും കഫാതിസാരത്തിൽ ദഹിക്കാത്തതും കഫത്തോടുകൂടിയതും ആയ മലമാണ് അതിസരിക്കുക. ദഹനപ്രശ്നം മൂലമോ ശാരീര പ്രതിപ്രവർത്തനം മൂലമോ ശരീരത്തിൽ നിന്നും മലം സാധാരണയിൽ കവിഞ്ഞോ സമയ ക്രമം പാലിക്കാതെയോ ഒഴിഞ്ഞു പോവുന്നതിനെയാണ് വയറിളക്കം എന്നു പറയുന്നത്. പൊതുവെ ദ്രവരൂപത്തിലുള്ള ഈ ഒഴിഞ്ഞു പോക്കിന് പ്രതിവിധയായി പ്രഥമശുശ്രൂഷ തന്നെ മതിയാവുന്നതാണ്. ചർദ്ദിലും ഇതിനോടനുബന്ധിച്ച് ഉണ്ടാവാറുണ്ട്. പ്രത്യേക ലായനിയാണ് ഇതിന് പെട്ടെന്നുള്ള പരിഹാരം. ശരീരത്തിൽ നിന്നും ജലാംശം നഷ്ടപ്പെടുന്നതിനാൽ വെള്ളം ധാരാളമായി കുടിക്കുകയും വേണം. മലബന്ധത്തിന് വിപരീതമായ ഒരു ശാരീരികാവസ്ഥയാണ് വയറിളക്കം.\n↑ "Diarrhoea". World Health Organization.\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അതിസാരം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\n"https://ml.wikipedia.org/w/index.php?title=അതിസാരം&oldid=3213778" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 14:59, 16 സെപ്റ്റംബർ 2019.


തമാശ പറഞ്ഞ് ചിരിച്ച് ഒരു തലച്ചോര് ശസ്ത്രക്രിയ; 20കാരന്റെ ട്യൂമര് നീക്കം ചെയ്തത് സ്വബോധത്തില്,brain surgery with conscious mindkeralaonlinenews.com | Malayalam news, kerala news, onlinenews,\nWednesday July 24th, 2019 - 6:18:am\nതമാശ പറഞ്ഞ് ചിരിച്ച് ഒരു തലച്ചോര് ശസ്ത്രക്രിയ; 20കാരന്റെ ട്യൂമര് ...\nPublished: Thursday 11 April 2019 06:21:29 AM\nതലച്ചോര് തുറന്നുവെച്ച് ട്യൂമര് നീക്കം ചെയ്യുമ്പോള് സ്വബോധത്തോടെ ഇരിക്കാന് രോഗിക്കും ധൈര്യം ഉണ്ടാകണം. കാമറൂണ് റേയുടെ തലച്ചോര് തുറന്നുവെച്ച് ട്യൂമര് കണ്ടെത്താന് ഡോക്ടര്‍മാര് അന്വേഷണം നടത്തുമ്പോള് തമാശകള് പറഞ്ഞാണ് 20കാരന് ഉണര്‍ന്നിരുന്നത്. ഒരു ചെറിയ ബോളിന്റെ വലുപ്പത്തിലുള്ള ട്യൂമറാണ് ഈ യുവാവിന്റെ തലച്ചോറില് നിന്നും നീക്കം ചെയ്തത്. തനിക്ക് ചുറ്റും കൂടിയ ഡോക്ടര്‍മാരോടും, നഴ്‌സുമാരോടും തലച്ചോര് പുറത്തെത്തിയോ എന്നായിരുന്നു റേ അന്വേഷിച്ചത്.\nയുകെയില് സ്വബോധത്തില് തലച്ചോര് ശസ്ത്രക്രിയ നടത്തിയ ഏതാനും വ്യക്തികളില് ഒരാളാണ് കാമറൂണ് റേ. എവേക്ക് ക്രാനിയോട്ടമിയെന്നാണ് ഈ രീതിക്ക് പേര്. സാധാരണ ബ്രെയിന് സര്‍ജറികളില് രോഗികളെ ദീര്‍ഘസമയത്തേക്ക് ഉറക്കത്തിലേക്ക് കടത്തിവിടുകയാണ് പതിവ്. എന്നാല് എവേക്ക് ക്രാനിയോട്ടമിക്ക് വിധേയരാകുന്ന രോഗികള്‍ക്ക് ലോക്കല് അനസ്തറ്റിക് മാത്രമാണ് നല്‍കുക. ഇത് ഇവരെ അലേര്‍ട്ടില് നിര്‍ത്തുകയും, സര്‍ജറി ചെയ്യുമ്പോള് ഉണര്‍ന്നിരിക്കാന് ഇടയാക്കുകയും ചെയ്യും.\nഓപ്പറേഷനിടെ സര്‍ജന്‍മാര് രോഗിയില് ഭാഷാ, മൂവ്‌മെന്റ് ടെസ്റ്റുകളും നടപ്പാക്കും. തലച്ചോറിലെ പല ഇടങ്ങളിലും തട്ടും മുട്ടും ഏല്‍ക്കുമ്പോള് ഏത് വിധത്തിലാകും കഴിവുകളെ ബാധിക്കുകയെന്ന് പരിശോധിക്കാനാണ് ഈ രീതി. ഇതുവഴി ഏതെല്ലാം ഭാഗത്ത് മുറിവ് ഉണ്ടാക്കാന് കഴിയുമെന്നും, ഏതെല്ലാം ഭാഗങ്ങള് ഒഴിവാക്കണമെന്നും സര്‍ജന്‍മാര്‍ക്ക് വിവരം ലഭിക്കും. ഇടത് മുന്‍ഭാഗത്തെ ലോബിനുള്ളിലായിരുന്നു റേയുടെ കേസില് ട്യൂമര് ഒളിച്ചിരുന്നത്. ഭാഷ, സംസാരം, ഓര്‍മ്മ തുടങ്ങിയ സുപ്രധാന ഘടകങ്ങള് ഇവിടെ നിന്നും നിയന്ത്രിക്കപ്പെടുന്നു.\nഒരു മില്ലിമീറ്റര് എങ്കിലും മാറി ഒരു മുറിവുണ്ടായാല് ഗുരുതരമായ സ്ഥായിയായ ക്ഷതമാണ് തലച്ചോറിന് സംഭവിക്കുകയെന്ന് ന്യൂറോസര്‍ജന് ഡോ. ഇസ്മായില് ഉഘ്രാട്ദര് വ്യക്തമാക്കി. ബര്‍മിംഗ്ഹാം ക്യൂന് എലിസബത്ത് ഹോസ്പിറ്റലിലാണ് കാമറൂണ് റേയുടെ സര്‍ജറി നടത്തിയത്.\nRead more topics: brain surgery,conscious mind\nbrain surgery with conscious mind


ഒരു നാട് ദുരന്തത്തെ നേരിടുമ്പോള് ചിലര് വ്യാജസന്ദേശങ്ങള് പ്രചരിപ്പിക്കുന്നു; കര്‍ശന നടപടിയെന്ന് മുഖ്യമന്ത്രി - SM MEDIA NEWS MALAYALAM BEST NEWS ONLINE\nHome കേരളവാർത്തകൾ ഒരു നാട് ദുരന്തത്തെ നേരിടുമ്പോള് ചിലര് വ്യാജസന്ദേശങ്ങള് പ്രചരിപ്പിക്കുന്നു; കര്‍ശന നടപടിയെന്ന് മുഖ്യമന്ത്രി\nതിരുവനന്തപുരം: നാട് അതീവ പ്രതിസന്ധിയിലൂടെ കടന്നുപോകുമ്പോള് അപൂര്‍വ്വം ചിലര് വ്യാജസസന്ദേശങ്ങള് അയക്കുന്ന തിരക്കിലാണെന്ന് മുഖ്യമന്ത്രി പിണറായി വിജയന്. അത്തരക്കാര്‍ക്കെതിരെ കര്‍ശന നടപടി സ്വീകരിക്കുമെന്നും അദ്ദേഹം പറഞ്ഞു.\nകെ.എസ്.ഇ.ബി അസിസ്റ്റര് എഞ്ചിനീയര് ബൈജുവിന്റെ ചുമതലയ്ക്കിടയിലെ മരണം ദുഖപ്പെടുത്തുന്നു. ബൈജു\nവിന്റെ വിയോഗത്തില് ഇന്ന് ചേര്‍ന്ന അവലോകനയോഗം അനുശോചനം രേഖപ്പെടുത്തി.\nPrevious articleകോണ്‍ഗ്രസ് അധ്യക്ഷനെ ഇന്ന് പ്രഖ്യാപിക്കും; മുകുള് വാസ്‌നിക്കിനും മല്ലികാര്‍ജുന് ഖാര്‍ഗെയ്ക്കും സാധ്യത\nNext articleമന്ത്രി കെ.കെ. ശൈലജ ടീച്ചര് വിവിധ ക്യാമ്പുകള് സന്ദര്‍ശിച്ചു\nവയോധികനെ മർദിച്ച എസ്‌ഐയെ കുട്ടിക്കാനത്തേക്ക് കഠിന പരിശീലനത്തിനയച്ചു\nകോവിഡ് പടരുന്നത് വേഗത്തില്; അപകടകരമായ ഘട്ടത്തിലെന്ന് ലോകാരോഗ്യ സംഘടന, ആശങ്കയോടെ ലോകം\nവഖഫ് ഭൂമി കൈമാറ്റം: അനധികൃതമെന്ന് ബോര്‍ഡ്; വിവാദം, ഭൂമി തിരിച്ചു നല്‍കുമെന്ന് ലീഗ് എം.എല്.എ, നാണംകെട്ട് ലീഗ് നടപടി


22 മത്സരങ്ങൾ പൂർത്തിയായപ്പോൾ റൺവേട്ടയിൽ മുന്നിൽ ഫിഞ്ച്, രോഹിത് തൊട്ടുപുറകെ; ബാറ്റിംഗ് ശരാശരിയിൽ രോഹിതിനെ വെല്ലാനാരുമില്ല |\n22 മത്സരങ്ങൾ പൂർത്തിയായപ്പോൾ റൺവേട്ടയിൽ മുന്നിൽ ഫിഞ്ച്, രോഹിത് തൊട്ടുപുറകെ; ബാറ്റിംഗ് ശരാശരിയിൽ രോഹിതിനെ വെല്ലാനാരുമില്ല\nലോകകപ്പിൽ 22 മത്സരങ്ങൾ പൂർത്തിയാപ്പോൾ ഓസ്‌ട്രേലിയൻ നായകൻ ആരോൺ ഫിഞ്ചാണ് റൺവേട്ടയിൽ മുന്നിൽ നിൽക്കുന്നത്. അഞ്ച് മത്സരങ്ങളിൽ നിന്നായി 343 റൺസാണ് ഫിഞ്ച് നേടിയത്. ഇന്ത്യൻ വൈസ് ക്യാപ്റ്റൻ രോഹിത് ശർമ തൊട്ടുപിന്നാലെയുണ്ട്. വെറും മൂന്ന് മത്സരങ്ങളിൽ നിന്നായി രോഹിത് 319 റൺസ് ഇതുവരെ സ്‌കോർ ചെയ്തു കഴിഞ്ഞു.\nപാക്കിസ്ഥാനെതിരായ മത്സരത്തിലെ 140 റൺസ് പ്രകടനത്തോടെയാണ് രോഹിത് റൺ സമ്പാദ്യം 300ന് മുകളിൽ കയറിയത്. 2019 ലോകകപ്പ് ബാറ്റ്‌സ്മാൻമാരുടെ പറുദീസയാകുമെന്ന പ്രവചനം ഏതാണ്ട് ഫലിക്കുമെന്ന പ്രതീതിയാണ് ജനിപ്പിക്കുന്നത്.\n281 റൺസെടുത്ത ഡേവിഡ് വാർണർ മൂന്നാം സ്ഥാനത്തും 279 റൺസുമായി ഇംഗ്ലണ്ടിന്റെ ജോ റൂട്ട് നാലാം സ്ഥാനത്തും നിൽക്കുന്നു. 260 റൺസുള്ള ബംഗ്ലാദേശിന്റെ ഷാക്കിബ് അൽ ഹസൻ അഞ്ചാം സ്ഥാനത്താണ്. 177 റൺസുള്ള ഇന്ത്യൻ നായകൻ കോഹ്ലി പട്ടികയിൽ 11ാം സ്ഥാനത്തുണ്ട്.\nബാറ്റിംഗ് ശരാശരിയിൽ രോഹിത് അതിദൂരം മുന്നിലാണ്. 159.50 ആണ് രോഹിതിന്റെ ബാറ്റിംഗ് ശരാശരി. രണ്ടാം സ്ഥാനത്തുള്ളത് കിവീസ് നായകൻ കെയ്ൻ വില്യംസണാണ്. 119 ആണ് അദ്ദേഹത്തിന്റെ ബാറ്റിംഗ് ശരാശരി. റൺവേട്ടയിൽ മുന്നിൽ നിൽക്കുന്ന ഫിഞ്ചിന്റെ ബാറ്റിംഗ് ആവറേജ് 68.60 ആണ്. പട്ടികയിൽ എട്ടാം സ്ഥാനത്താണ് ഫിഞ്ച്\nബൗളർമാരിൽ 13 വിക്കറ്റുകളുമായി പാക്കിസ്ഥാന്റെ മുഹമ്മദ് ആമിറാണ് മുന്നിൽ. 13 വിക്കറ്റുകളുള്ള മിച്ചൽ സ്റ്റാർക്ക് രണ്ടാം സ്ഥാനത്തും 11 വിക്കറ്റുള്ള പാറ്റ് കമ്മിൻസ് മൂന്നാം സ്ഥാനത്തുമാണ്. ജോഫ്രാ ആർച്ചർ9വിക്കറ്റുമായി നാലാം സ്ഥാനത്തുണ്ട്. ആദ്യ അഞ്ച് സ്ഥാനങ്ങളിലും ഇടം നേടാൻ ്‌സപിന്നർമാർക്ക് സാധിച്ചിട്ടില്ല. 15ാം സ്ഥാനത്തുള്ള ഭുവനേശ്വർ കുമാറാണ് ഇന്ത്യൻ ബൗളർമാരിൽ പട്ടികയിൽ മുന്നിലുള്ളത്.\n← സച്ചിനെ ഒരിക്കൽ കൂടി പിന്നിലാക്കി കിംഗ് കോഹ്ലിയുടെ മറ്റൊരു റെക്കോർഡ്\nആരോഗ്യമന്ത്രിയുടെ പരാതി തനിക്കെതിരെയല്ല; പലപ്പോഴും ശൈലജ ടീച്ചറുടെ ഓഫീസിൽ നിന്ന് വിളിച്ച് അഭിനന്ദനം അറിയിക്കാറുണ്ട്: ഫിറോസ് കുന്നംപറമ്പിൽ →


മമ്മൂട്ടി 'അമ്മ' ജനറല് സെക്രട്ടറി സ്ഥാനം ഒഴിയും; യുവാക്കളേയും സ്ത്രീകളേയും പ്രധാന സ്ഥാനങ്ങളിലേക്ക് എത്തിക്കണമെന്ന അഭിപ്രായവുമായി മെഗാതാരം | Reporter Live\nമമ്മൂട്ടി ‘അമ്മ’ ജനറല് സെക്രട്ടറി സ്ഥാനം ഒഴിയും; യുവാക്കളേയും സ്ത്രീകളേയും പ്രധാന സ്ഥാനങ്ങളിലേക്ക് എത്തിക്കണമെന്ന അഭിപ്രായവുമായി മെഗാതാരം\nBy Web Desk\tJune 6, 2018 8:41 pm A+ A-\nതിരുവനന്തപുരം: മമ്മൂട്ടി ‘അമ്മ’ ജനറല് സെക്രട്ടറി സ്ഥാനം ഒഴിയുമെന്ന് സൂചനകള്. യുവാക്കളേയും സ്ത്രീകളേയും പ്രധാന സ്ഥാനങ്ങളിലേക്ക് കൊണ്ടുവരാനാണ് മമ്മൂട്ടി നിര്‍ദ്ദേശിക്കുന്നത്. സീനിയര് താരങ്ങളില് നിന്നും പഴയ രീതികളില്‍നിന്നും മലയാള സിനിമ മുന്നോട്ടുപോകുന്നുവെന്ന് കൃത്യമായി മനസിലാക്കി അതിനനുസരിച്ച് നീങ്ങാന് മലയാളത്തിന്റെ മെഗാതാരം തന്നെ മുന്‍കൈയെടുത്താണ് മാതൃകയാകുന്നത്.\nപുതിയ തലമുറയാണ് ഇനി മലയാള സിനിമാ സംഘടനകളെ മുന്നില്‍നിന്ന് നയിക്കേണ്ടത് എന്ന വ്യക്തമായ അഭിപ്രായം മമ്മൂട്ടി മുന്നോട്ടുവച്ചുകഴിഞ്ഞു. മാത്രമല്ല, നിരവധി പ്രൊജക്ടുകളാല് വലിയ തിരക്കിലായിരിക്കുമെന്നതിനാല് സംഘടനയുടെ പ്രവര്‍ത്തനങ്ങള്‍ക്കായി കൂടുതല് സമയം അദ്ദേഹത്തിന് നീക്കിവയ്ക്കാന് സാധിക്കില്ല.\nഇത്തവണ ‘അമ്മ’ ഷോയിലും പരിപാടിയുടെ നട്ടെല്ലായി നിന്നത് മമ്മൂട്ടിയായിരുന്നു. വന് വരുമാനമാണ് അമ്മയ്ക്ക് ഈ ഷോ നേടിക്കൊടുത്തത്. ഷോയ്ക്ക് ശേഷമാണ് തന്റെ അഭിപ്രായം മമ്മൂട്ടി മുന്നോട്ടുവച്ചത്.\nഇതോടെ ‘അമ്മ’യുടെ തലപ്പത്തെ പ്രധാന സ്ഥാനങ്ങളില്‍നിന്ന് വലിയ താരങ്ങള് പിന്‍വാങ്ങുകയാണ്. നേരത്തെ അമ്മ പ്രസിഡന്റ് സ്ഥാനം ഒഴിയുമെന്ന് നടനും എംപിയുമായ ഇന്നസെന്റും വ്യക്തമാക്കിയിരുന്നു. പലതവണകളായി പ്രസിഡന്റ് സ്ഥാനത്തിരിക്കുന്ന താരം ഇത്തവണ എന്തായാലും താനുണ്ടാകില്ല എന്ന് പ്രഖ്യാപിച്ചുകഴിഞ്ഞു.\nJun 6, 2018 8:41 pm\n“സിനിമാ ജീവിതം മികച്ചതാക്കുന്നതില് സ്വാധീനിച്ചത് മമ്മൂട്ടിയുടെ ഉപദേശം”, അഭിനയ ജീവിതത്തില് ഇരുപത് വര്‍ഷം…


കേന്ദ്രം നിലപാട് തിരുത്തി; കെ.എം ജോസഫ് സുപ്രീംകോടതി ജസ്റ്റിസായേക്കും\nAugust 3, 2018 11:14 am NRI Desk Head News, India\nഡല്‍ഹി: ഉത്തരാഖണ്ഡ് ചീഫ് ജസ്റ്റിസ് കെ.എം ജോസഫിന്‍റെ സുപ്രീംകോടതി നിയമനം ഉടന് ഉണ്ടാകുമെന്ന് സൂചന. കൊളീജിയം ശുപാര്‍ശ കേന്ദ്രം അംഗീകരിച്ചതായാണ് റിപ്പോര്‍ട്ട്. കെഎം ജോസഫിനെ നിയമിക്കണമെന്ന കൊളീജിയം ശുപാര്‍ശ കേന്ദ്രം മടക്കി അയച്ചത് വിവാദമായിരുന്നു. കെഎം ജോസഫിനേക്കാള് മുതിര്‍ന്ന ജഡ്‌ജിമാര് മറ്റ് കോടതികളിലുണ്ട് എന്നായിരുന്നു കേന്ദ്രത്തിന്‍റെ ന്യായം.\nമദ്രാസ് ഹൈക്കോടതി ചീഫ് ജസ്റ്റിസ് ഇന്ദിര ബാനര്‍ജി, ഒഡീഷ ഹൈക്കോടതി ചീഫ് ജസ്റ്റിസ് വിനീത് ശരണ് എന്നിവരും ഉടന് സുപ്രീംകോടതി ജഡ്‌ഡിമാരാകും. കെ.എം ജോസഫിന്‍റെ നിയമനം വൈകുന്നത് സുപ്രീംകോടതിയിലും പ്രതിഷേധങ്ങള്‍ക്ക് ഇടയാക്കിയിരുന്നു.


ആന്റണിയ്ക്ക് മറുപടിയുമായി നിര്‍മ്മല സീതാരാമന്; എച്ച്എഎല്ലിനെ റാഫേല് കരാറില് നിന്നും തള്ളിയത് യുപിഎ,nirmala seetaraman replied toak antonykeralaonlinenews.com | Malayalam news, kerala news, onlinenews,\nSaturday March 23rd, 2019 - 4:52:pm\nആന്റണിയ്ക്ക് മറുപടിയുമായി നിര്‍മ്മല സീതാരാമന്; എച്ച്എഎല്ലിനെ റാഫേ...\nആന്റണിയ്ക്ക് മറുപടിയുമായി നിര്‍മ്മല സീതാരാമന്; എച്ച്എഎല്ലിനെ റാഫേല് കരാറില് നിന്നും തള്ളിയത് യുപിഎ\nPublished: Tuesday 18 September 2018 07:30:46 PM\nദില്ലി: കോണ്‍ഗ്രസ് നേതാവ് എകെ ആന്റണിക്ക് തിരിച്ചടിയുമായി പ്രതിരോധ മന്ത്രി നിര്‍മ്മല സീതാരാമന്. പൊതുമേഖലാ സ്ഥാപനമായ ഹിന്ദുസ്ഥാന് എയ്‌റോനോട്ടിക്‌സ് ലിമിറ്റഡിനെ റാഫേല് കരാറില് നിന്നും പുറത്താക്കിയത് യുപിഎ സര്‍ക്കാര് തന്നെയാണെന്ന് സീതാരാമന് വ്യക്തമാക്കി.\nഎച്ച്എഎല്ലും, റാഫേല് ഉത്പാദകരായ ദസോള്‍ട്ട് ഏവിയേഷനും തമ്മില് ഏകോപനമില്ലാതെ വന്നതോടെയാണ് കോണ്‍ഗ്രസ് സര്‍ക്കാര് നടപടി സ്വീകരിച്ചത്. നിര്‍മ്മാണ നിബന്ധനകള് അംഗീകരിക്കാന് കഴിയാതെ വന്നതോടെയാണ് ഇത് സംഭവിച്ചത്. എച്ച്എഎല്ലിനൊപ്പം ആരാണ് നില്‍ക്കാതിരുന്നത് എന്ന് ഇത് വ്യക്തമാക്കുന്നതായും നിര്‍മ്മല സീതാരാമന് കൂട്ടിച്ചേര്‍ത്തു.\nഎച്ച്എഎല്ലിനെ മറികടന്ന് അനില് അംബാനിയുടെ റിലയന്‍സ് ഗ്രൂപ്പിന് കരാര് നല്‍കിയെന്നായിരുന്നു കോണ്‍ഗ്രസ് ആരോപണം. എന്നാല് കോണ്‍ഗ്രസിന്റെ ഭരണകാലത്ത് തന്നെയാണ് എച്ച്എഎല്ലിനെ ഒഴിവാക്കിയതെന്നാണ് ഇപ്പോള് വ്യക്തമാകുന്നത്. ഇതോടെ എകെ ആന്റണി നടത്തിയ പത്രസമ്മേളനം തന്നെ ചോദ്യചിഹ്നമായി മാറുകയാണ്.\nRead more topics: nirmala seetaraman,ak antony\nnirmala seetaraman replied toak antony


Thyroid- Food Habits | തെെറോയിഡ്- ഭക്ഷണത്തിൽ ശ്രദ്ധിക്കാം - ഒഴിവാക്കേണ്ടതും കഴിക്കേണ്ടതുമായ ഭക്ഷണങ്ങൾ ഇവയാണ് - Malayalivartha.com Widgets Magazine\nതെെറോയിഡ്- ഭക്ഷണത്തിൽ ശ്രദ്ധിക്കാം - ഒഴിവാക്കേണ്ടതും കഴിക്കേണ്ടതുമായ ഭക്ഷണങ്ങൾ ഇവയാണ്\n01 APRIL 2019 04:35 PM IST\nതെെറോയിഡ് രോഗങ്ങൾ ഇപ്പോൾ സർവ്വ സാധാരണയായി കാണപ്പടുന്ന ഒന്നാണ് . പലകാരണങ്ങൾ കണ്ടും തെെറോയിഡ് അസുഖങ്ങൾ ഉണ്ടാകാം . സ്ത്രീകളിലാണ് തെെറോയിഡ് ഇന്ന് കൂടുതലും കണ്ട് വരുന്നത്. കഴുത്തിലെ തൈറോയിഡ് ഗ്രന്ഥിയുടെ പ്രവര്‍ത്തനം അവതാളത്തിലാകുമ്പോഴാണ് തൈറോയിഡ് വരുന്നത്. ഹൈപ്പര് തൈറോയിഡ്, ഹൈപ്പോ തൈറോയിഡ് എന്നിങ്ങനെ രണ്ടു വിധം തൈറോയിഡുകളുണ്ട്.\nക്ഷീണം, അലസത, അമിത ഉറക്കം, അമിതഭാരം, മലബന്ധം, ആര്‍ത്തവത്തിലെ ക്രമക്കേടുകള് എന്നിവയെല്ലാം തൈറോയിഡിന്റെ പ്രധാന ലക്ഷണങ്ങളാണ്. ഹെപ്പര് തൈറോയിഡിസത്തില് ശരീരം മെലിഞ്ഞുവരിക, ക്ഷീണം, നെഞ്ചിടിപ്പ്, വിയര്‍പ്പ്, വിശപ്പ്, കണ്ണുകള് തള്ളിവരിക, ഇതെല്ലാം പ്രധാന ലക്ഷണങ്ങളാണ്. ശബ്ദത്തിലെ വ്യതിയാനം, ചുമയും ശ്വാസംമുട്ടലും, ഭക്ഷണമിറക്കാന് തടസം ഇതെല്ലാം തൈറോയിഡ് ഗ്രന്ഥി വീക്കത്തിന്റെ ലക്ഷണങ്ങളാകാം.\nശ്രദ്ധിക്കേണ്ട ചില കാര്യങ്ങൾ…\nഅയൊഡിന് കർണ്ണ ഭക്ഷണങ്ങൾ കഴിക്കുക എന്നതാണ് ഏറ്റവും പ്രധാനം. ഭക്ഷണത്തിലൂടെ നിങ്ങളുടെ ശരീരത്തിലെത്തുന്ന അയൊഡിനാണ് തൈറോയിഡ് ഹോര്‍മോണ് ഉല്‍പാദനത്തിനു സഹായിക്കുന്നത്.\nഅത് പോലെ പ്രധാനമാണ് പുകവലി നിർത്തുക എന്നത് . സിഗരറ്റിലെ തയോസൈനേറ്റ് തൈറോയ്ഡ് ഗ്രന്ഥിയെ നശിപ്പിച്ചു കളയും. പുകവലി തൈറോയിഡ് വരുത്തുമെന്നു മാത്രമല്ല, തൈറോയിഡ് ചികിത്സകള് ഫലിക്കാനും ബുദ്ധിമുട്ടുണ്ടാക്കും.\nകെമിക്കലുകൾക്ക് തെെറോയിഡ് സംബന്ധിയായ അസുഖങ്ങൾ ഉണ്ടാക്കുന്നതിൽ പ്രധാന പങ്കുണ്ട്. . ചില പ്രത്യേക കെമിക്കലുകള് തൈറോയിഡ് ഗ്ലാന്റിന്റെ ഉല്‍പാദനം കുറയ്ക്കും. ആന്റിബാക്ടീരിയല് സോപ്പിലും ടൂത്ത്‌പേസ്റ്റിലും കാണുന്ന ട്രൈക്ലോസാന്, പ്ലാസ്റ്റിക്കില് കാണുന്ന ബിസ്ഫിനോള് എ, കാര്‍പെറ്റ്, ഫാബ്രിക് എന്നിവയില് കണ്ടു വരുന്ന പെര്‍ഫ്‌ളൂറിനേറ്റഡ് കെമിക്കലുകള് , നോണ് സ്റ്റിക് പാത്രങ്ങളിലെ കോട്ടിംഗില് കണ്ടു വരുന്ന ചില കെമിക്കലുകള് എന്നിവയെല്ലാം തൈറോയിഡ് ഗ്രന്ഥിയുടെ ആരോഗ്യം നശിപ്പിക്കും.\nസോയ പൊതുവെ ആരോഗ്യത്തിനു വളരെ നല്ലതാണ്. എന്നാൽ തൈറോയ്ഡ് പ്രശനമുള്ളവർ സോയ അടങ്ങിയ ഭക്ഷണങ്ങൾ കഴിക്കരുത് . സോയ അടങ്ങിയ ഭക്ഷണങ്ങള് തൈറോയ്ഡ് പ്രവര്‍ത്തനത്തെ താറുമാറാക്കുന്ന ഒന്നാണ്. തൈറോയിഡ് ഹോര്‍മോണ് ഉല്‍പാദിപ്പിയ്ക്കാനുള്ള ശരീരത്തിന്റെ ശേഷിയെ തകരാറിലാക്കുന്ന ഒന്നാണ്.\nവൈറ്റമിന് ഡിയുടെ കുറവ് തൈറോയിഡ് പ്രശ്‌നത്തിനു വഴി വാക്കുമെന്നതിൽ സംശയമേ വേണ്ട. . പ്രത്യേകിച്ചും വൈറ്റമിന് ഡി 20ല് താഴെയാണെങ്കില്. ഇത്തരം ഘട്ടങ്ങളില് തൈറോയിഡ് ആന്റിബോഡി ഉല്‍പാദനം വര്‍ദ്ധിക്കും.\nഹൈപ്പോ തൈറോയിഡിസം തടയാന് ഏറ്റവും നല്ലതാണ് പഴങ്ങളും പച്ചക്കറികളും. പച്ചക്കറികളില് ധാരാളം അയഡിന് അടങ്ങിയിട്ടുണ്ട്. അതുപോലെ തന്നെ നാരുകള് ധാരാളമടങ്ങിയ ഇലക്കറികളും പഴവര്‍ഗങ്ങളും പച്ചക്കറികളും കഴിക്കുന്നതും തൈറോയിഡ് രോഗികള്‍ക്ക് നല്ലതാണ്.\nമദ്യം വാങ്ങാന് ബിവറേജസ് കോര്‍പ്പറേഷന് നടപ്പാക്കിയ ബെവ്ക്യൂ ആപ്പ് റദ്ദാക്കി (11 minutes ago)\nകൊവിഡ് വാക്‌സിന് സ്വീകരിച്ചാല് മദ്യം കഴിക്കാമോ? (19 minutes ago)


പീഡന പരാതിക്കാരിയെ സിപിഎം സസ്പെന്‍ഡ് ചെയ്തു; മറ്റൊരു പരാതിയിലെന്ന് വിശദീകരണം | Thiruvalla Rape complaint against CPIM leaders; CPIM suspended women worker\nNov 28, 2021, 01:04 PM IST\nതിരുവല്ല: തിരുവല്ലയിലെ പീഡന കേസില് പാര്‍ട്ടി നേതാവിനെതിരേ പരാതി നല്‍കിയ വനിത പ്രവര്‍ത്തകയ്‌ക്കെതിരേ സിപിഎം നടപടി. വനിതാപ്രവര്‍ത്തകയെ പാര്‍ട്ടിയില് നിന്ന് സസ്‌പെന്‍ഡ് ചെയ്തു. അതേസമയം വനിതാ പ്രവര്‍ത്തകയ്‌ക്കെതിരേ മഹിളാ അസോസിയേഷന് നല്‍കിയ പരാതിയിലാണ് അന്വേഷണ വിധേയമായി സസ്‌പെന്‍ഷന് നടപടിയെന്ന് സിപിഎം ഏരിയാ സെക്രട്ടറി ഫ്രാന്‍സിസ് വി ആന്റണി വിശദീകരിച്ചു.\nവനിത പ്രവര്‍ത്തകയ്ക്കെതിരേ ദിവസങ്ങള്‍ക്ക് മുന്‍പാണ് നടപടി സ്വീകരിച്ചത്. പീഡനം സംബന്ധിച്ച് പാര്‍ട്ടിക്ക് പരാതി ലഭിച്ചിട്ടില്ലെന്നും നേതൃത്വം വ്യക്തമാക്കി. പീഡന പരാതിയില് പാര്‍ട്ടി പ്രവര്‍ത്തകര്‍ക്ക് പങ്കുണ്ടെന്ന് തെളിഞ്ഞാല് നേതൃത്വവുമായി ആലോചിച്ച് അവര്‍ക്കെതിരേ നടപടി സ്വീകരിക്കുമെന്നും അദ്ദേഹം പറഞ്ഞു.\nലൈംഗീക പീഡനത്തിന് ശേഷം പകര്‍ത്തിയ ചിത്രങ്ങള് പ്രചരിപ്പിച്ചുവെന്നായിരുന്നു വനിതാപ്രവര്‍ത്തകയുടെ പരാതി. സിപിഎം കോട്ടാലി ബ്രാഞ്ച് സെക്രട്ടറി സജിമോന്, ഡിവൈഎഫ്‌ഐ നേതാവ് നാസര് എന്നിവര്‍ക്കെതിരേയാണ് തിരുവല്ല പോലീസില് പരാതി ലഭിച്ചിരിക്കുന്നത്. പീഡന ദൃശ്യങ്ങള് മൊബൈല് ഫോണില് പകര്‍ത്തി പ്രചരിപ്പിച്ചതിന് മറ്റ് പത്ത് പേര്‍ക്കെതിരേ കൂടി കേസ് രജിസ്റ്റര് ചെയ്തിട്ടുണ്ട്.\nവിവാദ പ്രസംഗം; സി.പി.എം നേതാവ് വി.പി.പി മുസ്തഫ ഖേദം പ്രകടിപ്പിച്ചു\nപി.മോഹനനെതിരേയുള്ള വധശ്രമ കേസ്; ആർ.എസ്.എസ് നേതാവടക്കം രണ്ടു പേർ അറസ്റ്റിൽ


ആഫ്രിക്കന് രാജ്യങ്ങളില് നിന്നുള്ള കുടിയേറ്റക്കാരോട് ഐക്യദാര്‍ഢ്യം - Sathyadeepam\n|^| Home -> National -> ആഫ്രിക്കന് രാജ്യങ്ങളില് നിന്നുള്ള കുടിയേറ്റക്കാരോട് ഐക്യദാര്‍ഢ്യം\nആഫ്രിക്കന് രാജ്യങ്ങളില് നിന്നു ഭാരതത്തില് കുടിയേറിയിട്ടുള്ളവരോട് ഐക്യദാര്‍ഢ്യം പ്രഖ്യാപിച്ച് ബാംഗ്ലൂര് അതിരൂപത. ആഫ്രിക്കന് രാജ്യങ്ങളില്‍നിന്നുള്ള പൗരന്മാര് ഭാരതത്തിന്‍റെ വിവിധ സ്ഥലങ്ങളില് ആക്രമിക്കപ്പെടുന്നതിന്‍റെ പശ്ചാത്തലത്തിലാണ് ബാംഗ്ലൂരില് ആഫ്രിക്കന് വംശജരുടെ സമ്മേളനം സംഘടിപ്പിച്ചത്. ബാംഗ്ലൂരിലെ സെന്‍റ് ജോസഫ്സ് ബോയ്സ് സ്കൂളില് അതിരൂപതയുടെ നേതൃത്വത്തില് നടന്ന സമ്മേളനത്തില് വിവിധ ആഫ്രിക്കന് രാജ്യങ്ങളില് നിന്നുള്ള നൂറില് പരം പേര് പങ്കെടുത്തു.\nആഫ്രിക്കയില് നിന്നുള്ളവര് ദൈവത്തിന് അമൂല്യരും തങ്ങള്‍ക്കു പ്രിയപ്പെട്ടവരുമാണെന്ന് സമ്മേളനത്തില് പ്രസംഗിക്കവേ ബാംഗ്ലൂര് ആര്‍ച്ചുബിഷപ് ബെര്‍ണാഡ് മൊറസ് പറഞ്ഞു. യാതൊരുവിധ സംവരണങ്ങളുമില്ലാതെ ആഫ്രിക്കന് ജനതയെ തങ്ങള് സ്വാഗതം ചെയ്യുന്നതായും ആര്‍ച്ചുബിഷപ് വ്യക്തമാക്കി.\nകഴിഞ്ഞവര്‍ഷം ഒക്ടോബറില് ആര്‍ച്ചുബിഷപ് ബെര്‍ണാഡ് മൊറസ് അതിരൂപതാ തലത്തില് കുടിയേറ്റക്കാര്‍ക്കുവേണ്ടിയുള്ള കമ്മീഷന് രൂപീകരിച്ചിരുന്നു. ഇതര രാജ്യങ്ങളില്‍നിന്നുള്ളവര്‍ക്ക് “വീട്ടില് ആയിരിക്കുന്ന അനുഭവം” പ്രദാനം ചെയ്യുകയായിരുന്നു ലക്ഷ്യം. ന്യൂ ഡല്‍ഹി അടക്കമുള്ള ഭാരതത്തിന്‍റെ വിവിധ ഭാഗങ്ങളില് ആഫ്രിക്കക്കാരും മറ്റും ആക്രമിക്കപ്പെടുന്ന സാഹചര്യത്തിലായിരുന്നു ഇത്. കുടിയേറ്റക്കാരായ വിദേശികളില് ചിലര് കുറ്റകൃത്യങ്ങളില് ഏര്‍പ്പെട്ടു പിടിക്കപ്പെട്ട പശ്ചാത്തലത്തില് മിക്കയിടത്തും എല്ലാവരെയും ജനങ്ങള് സംശയത്തോടെ വീക്ഷിക്കുന്ന അവസ്ഥയും സംജാതമായിരുന്നു.


1.5 ലക്ഷത്തോളം ആപ്പുകള് ഇനി പ്ലേസ്റ്റോറില് ഉണ്ടാവില്ല!വിവരമറിയിച്ച് ആപ്പിളും ഗൂഗിളും | Southlive\n1.5 ലക്ഷത്തോളം ആപ്പുകള് ഇനി പ്ലേസ്റ്റോറില് ഉണ്ടാവില്ല!വിവരമറിയിച്ച് ആപ്പിളും ഗൂഗിളും\nപുതിയ ആപ്പുകള്‍ക്ക് അധികകാലം നില്‍ക്കാനാകില്ല എന്ന ആപ്പിളിന്റെയും ഗൂഗിളിന്റെയും മുന്നറിയിപ്പ് പോലെ തന്നെ സംഭവിക്കാന് പോകുകയാണ്. ഈ വര്‍ഷം ആദ്യമായിരുന്നു ആപ്പ് ഡെവലപ്പേഴ്സിനോടും ആപ്പുകളോടും ഇനി അധികം നാള് അപ്ഡേറ്റ് ചെയ്യാന് കഴിയില്ലെന്ന് കമ്പനികള് പറഞ്ഞത്.\nപല റിപ്പോര്‍ട്ടുകളും പറയുന്നത് ഒരു നിശ്ചിത സമയത്തിന് മുമ്പ് ആപ്പുകള് അപ്ഡേറ്റ് ചെയ്തില്ലെങ്കില് അവ ഇല്ലാതാകും എന്നായിരുന്നു ആപ്പിള് മുന്നറിയിപ്പ് നോട്ടീസ് നല്‍കിയിരുന്നത് എന്നാണ്. ഇപ്പോള് അനലറ്റിക്സ് സ്ഥാപനമായ പിക്സലേറ്റ് പറയുന്നത് 30% ആപ്പുകളും ആപ്പ് സ്റ്റോറില് നിന്നും പ്ലേസ്റ്റോറില് നിന്നും ഇല്ലാതാകും എന്നാണ്.\nഗൂഗിള് പ്ലേസ്റ്റോറില് നിന്നും ആപ്പിള് ആപ്പ് സ്റ്റോറില് നിന്നുമായി 1.5 മില്യണ് ആപ്പുകള് ഉപേക്ഷിക്കുകയാണ് എന്നാണ് വിവരം. രണ്ട് വര്‍ഷത്തിനിടക്ക് അവര് അപ്ഡേഷന് നടത്തിയിട്ടുണ്ടാകില്ല. ‘കുട്ടികള് കൂടുതലായി ഉപയോഗിക്കുന്ന വിദ്യഭ്യാസം, റഫറന്‍സ്, ഗെയിംസ്, എല്ലാമുള്‍ക്കൊള്ളുന്ന ആപ്പുകളാണ് ഇല്ലാതാകുക’ എന്നാണ് റിപ്പോര്‍ട്ടില് പറയുന്നത്. 314,000 ആപ്പുകളും അഞ്ച് വര്‍ഷത്തിനുള്ളില് അപ്ഡേറ്റ് ചെയ്തിട്ടില്ല. അതില് 58% ആപ്പ് സ്റ്റോറിലും 42% ഗൂഗിള് പ്ലേസ്റ്റോറിലും ആണ് എന്നാണ് വിവരം.\nചില ഡെവലപ്പേഴ്സ് ആപ്പിളിന്റേയും ഗൂഗിളിന്റേയും മുന്നറിയിപ്പുകളെ മാനിച്ചിരുന്നു അവയില് രണ്ടിലും കഴിഞ്ഞ പത്ത് മാസങ്ങളിലായി 1.3 മില്യണ് ആപ്പുകള് അപ്ഡേറ്റ് ചെയ്തിട്ടുണ്ടെന്നാണ് കണക്ക്.


നിങ്ങളെ പൗരനല്ലാതാക്കുന്നതിന്റെ തുടക്കം 2020-ലെ സെന്‍സെസില്: കണ്ണന് ഗോപിനാഥന് 1\nനിങ്ങളെ പൗരനല്ലാതാക്കുന്നതിന്റെ തുടക്കം 2020-ലെ സെന്‍സെസില്: കണ്ണന് ഗോപിനാഥന്\nകേന്ദ്ര സര്‍ക്കാര് പാര്‍ലമെന്റില് പാസാക്കിയ ദേശീയ പൗരത്വ നിയമത്തിന് എതിരെ രാജ്യമെമ്പാടും പ്രതിഷേധം ആളിക്കത്തുന്നു. പലയിടത്തും ക്രമസമാധാനം നിലനിര്‍ത്താന് സൈന്യം രംഗത്തുണ്ട്. ഏതാനും മാസങ്ങള്‍ക്ക് മുമ്പ് സിവില് സര്‍വീസ് ഉദ്യോഗസ്ഥര്‍ക്കിടയിലും കേന്ദ്ര സര്‍ക്കാരിനെതിരെ അമര്‍ഷം പുകയുന്നുവെന്ന് വ്യക്തമാക്കി കൊണ്ട് മലയാളിയായ കണ്ണന് ഗോപിനാഥന് ഐ എ എസില് നിന്നും രാജിവച്ചിരുന്നു. പൗരത്വ നിയമവും അതിനൊപ്പമുള്ള ദേശീയ പൗരത്വ രജിസ്റ്ററും മറ്റും എങ്ങനെ ഭരണഘടനാ വിരുദ്ധമാകുന്നുവെന്നും മത വിവേചനമാകുന്നുവെന്നും അദ്ദേഹം കെ സി അരുണുമായി സംസാരിക്കുന്നു.\nപൗരത്വ നിയമം വര്‍ഗീയം\nപൗരത്വ നിയമം അടിസ്ഥാനപരമായും വളരെ വ്യക്തമായും കമ്മ്യൂണലായിട്ടുള്ള നിയമമാണ്. ഒരു രാഷ്ട്രീയ- വര്‍ഗീയ ഉദ്യമമാണ് കേന്ദ്ര സര്‍ക്കാര് നടപ്പിലാക്കുന്നത്. ദേശീയ പൗരത്വ രജിസ്റ്റര് ദേശവ്യാപകമായി നടപ്പിലാക്കാനും എന്നാല് അതിന്റെ ഫലം രാഷ്ട്രീയമായി തലവേദനയായി തീരരുതെന്ന ഉദേശത്തോട് കൂടി കൊണ്ട് വന്ന നിയമമാണ് പൗരത്വ നിയമം. അസമില് എന് ആര് സി ചെയ്ത് കൊണ്ടിരുന്നപ്പോഴാണ് അവര്‍ക്ക് മനസ്സിലാകുന്നത് നിയമ വിരുദ്ധ കുടിയേറ്റക്കാരായി വരുന്നതില് ഹിന്ദുക്കളും മുസ്ലിങ്ങളും കാണും. പക്ഷേ, ഹിന്ദുക്കളെ നിയമ വിരുദ്ധ കുടിയേറ്റക്കാരായി കണ്ടാല് രാഷ്ട്രീയമായി തിരിച്ചടിയാകും. അതുകൊണ്ട് അവരെ എങ്ങനെയെങ്കിലും അതില് നിന്നും ഒഴിവാക്കാനുള്ള ഒരു ശ്രമമാണ് ഈ നിയമം.\nമതാടിസ്ഥാനത്തിലെ വിവേചനം പാടില്ല\nഈ നിയമം ഭരണഘടനാ വിരുദ്ധമാണ്. ഭരണഘടന ഉറപ്പ് നല്‍കുന്ന സമത്വത്തിന് എതിരാണിത്. എന്ത് നിയമം ആണെങ്കിലും ഒരേ സാഹചര്യത്തിലുള്ള രണ്ട് പേരെ വേര്‍തിരിച്ച് കാണരുത്. അങ്ങനെ കാണണമെങ്കില് വ്യക്തമായൊരു കാരണം ഉണ്ടാകണം. അത് ആര്‍ബിട്രറി ആകാന് പാടില്ല. മുസ്ലിങ്ങളെ ഒഴിവാക്കുന്നു എന്നല്ലാതെ ഒരു കാരണവും കേന്ദ്ര സര്‍ക്കാരിന് ഈ നിയമത്തില് പറയാന് ഇല്ല. മുസ്ലിങ്ങള് എന്നത് മതപരമായ വിവേചനമാണ്. അതൊരു കാരണമായി ആയി പറയാന് പറ്റില്ല. മതപരമായ വിവേചനമാണ് അല്ലാതെ മതപരമായ അടിച്ചമര്‍ത്തലല്ല ഈ നിയമത്തിന് പുറകിലെ കാരണം. മതാടിസ്ഥാനത്തിലെ വിവേചനം തുല്യതയേയും മതേതരത്വത്തേയും ബാധിക്കും. മതേതര്വതം നമ്മുടെ ഭരണഘടനയുടെ അടിസ്ഥാന തത്വമാണ്.\nഇന്ത്യയുടെ, ഭരണഘടനയുടെ, മതേതരത്വത്തിന്റെ അസ്ഥിത്വത്തെ തന്നെ ചോദ്യം ചെയ്യുന്നതാണ് ഈ നിയമം. അതുകൊണ്ടാണ് ഈ നിയമത്തെ ശക്തമായി എതിര്‍ക്കേണ്ടത്. ഇന്ന് ഇത് നടത്തിയാല് അവര്‍ക്ക് നാളെ എന്തും ചെയ്യാം.\nസുപ്രീംകോടതി ഈ നിയമത്തെ എങ്ങനെ വിലയിരുത്തും എന്നറിയില്ല. നിയമവൃത്തങ്ങളില് നിന്ന് ഹരീഷ് സാല്‍വേ മാത്രമേ ഈ നിയമത്തെ അനുകൂലിച്ച് എഴുതിയിട്ടുള്ളൂ. ഈ നിയമം നിലനില്‍ക്കാന് സാധ്യതയില്ലെന്ന അഭിപ്രായക്കാരാണ് മറ്റുള്ളവരെല്ലാം. സുപ്രീംകോടതിയില് ഏത് തരത്തിലുള്ള വാദങ്ങള് വരുമെന്ന പറയാന് പറ്റില്ല.\nഅവരുടേ പേടിയും നമ്മുടെ പേടിയും ഒന്ന് തന്നെ\nസത്യത്തില് വടക്ക് കിഴക്കന് സംസ്ഥാനങ്ങളിലുള്ളവരുടേയും അതിന് പുറത്ത് ഇന്ത്യയില് മറ്റ് ഭാഗങ്ങളിലുള്ളവരുടേയും പേടി ഒന്നാണ്. അതായത് പൗരത്വ നിയമം (സിഎബി) എന്നത് ഭരണഘടനാ വിരുദ്ധമായ, വര്‍ഗീയ നിയമമാണ്. ഈ നിയമം വിവേചനം കാണിക്കുന്നു. വടക്ക് കിഴക്ക് സംസ്ഥാനങ്ങളിലേക്ക് ആളുകള് വരുന്നതിനെ അവര് പേടിക്കുന്നു. അവിടേയും ഇവിടേയും ആളുകളെ പുറത്താക്കും. രണ്ടിടത്തും ഒരേ വിഭാഗത്തേ പുറത്താക്കുകയുള്ളൂ. ഈ വിവേചനം ഇല്ലെങ്കില് പല കാര്യങ്ങളും തീര്‍പ്പാക്കാന് പറ്റും.\n1985-ലെ അസം അക്കോര്‍ഡ് മുതല് 2013 വരെ ഒരു പ്രശ്‌നവും ഉണ്ടായിരുന്നില്ല. ഒരു ഓവര് ആക്ടീവായ സുപ്രീംകോടതി ജഡ്ജി കാരണമാണ് ഇന്നത്തെ നിലയില് കാര്യങ്ങള് എത്തിയത്. ഇപ്പോള് മുന്നോട്ടാണോ പിന്നോട്ടാണോ പോകേണ്ടത് എന്ന് അറിയാന് പറ്റാത്ത അവസ്ഥയായി. ഒരു പരിഹാരം എന്ന് പറയുന്നത് സിഎബി എന്ന നിയമത്തെ പിന്‍വലിക്കുക അല്ലെങ്കില് എത്രയും പെട്ടെന്ന് സുപ്രീംകോടതി നിയമത്തെ ഭരണഘടനാ വിരുദ്ധമായി പ്രഖ്യാപിക്കുക.\nഒരാള് പൗരനാണെന്ന് എങ്ങനെ തീരുമാനിക്കും?\nപൗരത്വ നിയമം എന്ന് പറയുമ്പോള് എല്ലാവരും ചോദിക്കുന്നത് അത് എങ്ങനെയാണ് ഇന്ത്യാക്കാര്‍ക്ക് എതിരാകുന്നത് എന്നാണ്. ഇന്ത്യയിലെ മുസ്ലിങ്ങളെ എങ്ങനെ ബാധിക്കും. അത് അറിയാന് എന്തുകൊണ്ടാണ് സിഎബി വന്നതെന്ന് ആദ്യം മനസ്സിലാക്കണം.\nഒരാള് പൗരനാണോ അല്ലയോ എന്ന് എങ്ങനെയാണ് തീരുമാനിക്കുക. ബംഗ്ലാദേശില് നിന്ന് ഇങ്ങോട്ടേക്ക് കയറുമ്പോള് പിടിച്ചാല് നമുക്ക് മനസ്സിലാക്കാം, അയാള് പൗരനല്ലെന്ന്. പക്ഷേ, അകത്തിരിക്കുന്ന, നമ്മുടെ അപ്പുറത്തും ഇപ്പുറത്തും ഇരിക്കുന്ന ഒരാള് പൗരനാണോ അല്ലയോ എന്ന് എങ്ങനെയാണ് സര്‍ക്കാര് തീരുമാനിക്കുക. കേന്ദ്ര, സംസ്ഥാന ഉദ്യോഗസ്ഥര് നമ്മുടെ കൈയിലെ രേഖകള് പരിശോധിച്ച് തീരുമാനിക്കും.\nഞാന് ജീവനോടെയുണ്ടെന്ന് പറഞ്ഞാല് പെന്‍ഷന് കിട്ടില്ല. ഞാന് ജീവനോടെയുണ്ടെന്നുള്ള സര്‍ട്ടിഫിക്കറ്റ് കൊണ്ട് പോയാല് അവര് അംഗീകരിക്കും. എനിക്ക് ജീവന് ഉണ്ടെന്ന്. പെന്‍ഷനും കിട്ടും. ആ രീതിയുള്ള ഒരു സര്‍ക്കാര് പ്രക്രിയയാണ് പൗരനാണോ അല്ലയോ എന്ന് തീരുമാനിക്കാന് പോകുന്നത്.\nഅപ്പോള് രേഖകള് ഇല്ലാത്തവര് പൗരന്മാരല്ല. പാവപ്പെട്ടവര്, ആദിവാസികള്, ദളിതര്, മറ്റ് സംസ്ഥാനങ്ങളില് പോയി ജോലി ചെയ്യുന്നവര്, വീടും നാടുമില്ലാതെ നടക്കുന്നവര്, പ്രളയം, തീ തുടങ്ങിയ കാരണങ്ങളാല് രേഖകള് നശിച്ച് പോയവര്, ഭിക്ഷക്കാര്, ചേരികളില് താമസിക്കുന്നവര്, ഉത്തരേന്ത്യയില് സ്ത്രീകള് കല്ല്യാണം കഴിഞ്ഞ വിദൂരമായ ഗ്രാമങ്ങളിലേക്ക് പോകുമ്പോള് രേഖകള് എടുക്കാറില്ല. ഇവരെയൊക്കെയാണ് ബാധിക്കാന് പോകുന്നത്. ആദിവാസികളൊക്കെ രേഖകളുടെ ആവശ്യത്തെ കുറിച്ച് പോലും ചിന്തിക്കാത്തവരാണ്. മൂന്നും നാലും രേഖകള് പരിശോധിച്ച് അവ താരതമ്യപ്പെടുത്തിയാണ് പൗരനാണോയെന്ന് തീരുമാനിക്കുന്നത്.\nഹിന്ദുവാണെങ്കില് അവരെ പാകിസ്ഥാന്, അഫ്ഗാനിസ്ഥാന്, ബംഗ്ലാദേശ് എന്നിവയിലൊന്നില് നിന്ന് വന്ന അഭയാര്‍ത്ഥിയായി കണക്കാക്കി പുതിയ പൗരത്വ നിയമം അനുസരിച്ച് പൗരത്വം കൊടുക്കും. മുസ്ലിമാണെങ്കിലോ. കഥ കഴിഞ്ഞു. അവര്‍ക്കൊന്നും ചെയ്യാന് പറ്റില്ല. നാട് കടത്തുക, അല്ലെങ്കില് ഡിറ്റെന്‍ഷന് സെന്ററിലേക്ക് പോകുകയെന്നേയുള്ളൂ.\nനിയമം എങ്ങനെ വന്നുവെന്ന് അറിയണം\nഎന്തുകൊണ്ട് ഈ നിയമം വന്നുവെന്ന് മനസ്സിലാക്കാത്തവരും അല്ലെങ്കില് മനസ്സിലാക്കിയിട്ടും കണ്ടില്ലെന്ന് നടിക്കുന്നവരാണ് പൗരത്വ നിയമം കൊണ്ട് ഇന്ത്യാക്കാര്‍ക്ക് എന്ത് പ്രശ്‌നം എന്ന് ചോദിക്കുന്നത്.\nഅസമില് നാഷണല് രജിസ്റ്റര് ഓഫ് സിറ്റിസണ്‍സ് (എന്‍ആര്‍സി) വന്നതിന് ശേഷം, ദേശീയ തലത്തില് പൗരത്വ രജിസ്ട്രി നടപ്പിലാക്കാണ് പൗരത്വ നിയമം (സിഎബി) കൊണ്ട് വന്നതെന്ന് ബംഗാളില് നടത്തിയ വാര്‍ത്ത സമ്മേളനത്തില് ഒരു കേന്ദ്ര മന്ത്രി പറയുന്നുണ്ട്.\nസൗത്ത് ഏഷ്യ എന്ന് പറയുമ്പോള് ശ്രീലങ്കയൊക്കെ വരണം. വിഭജന സമയത്തെ ഇന്ത്യയെ കുറിച്ച് അവര് പറയുന്നു. അങ്ങനെയാണെങ്കില് അഫ്ഗാനിസ്ഥാന് വരാന് പാടില്ല. കുറച്ച് കൂടെ മുന്‍കാലം പറയുകയാണെങ്കില് മ്യാന്‍മാര് വരണം. രാജ്യത്തിന് മതമുള്ള രാജ്യങ്ങള് എന്ന് പറയുകയാണെങ്കില് ശ്രീലങ്കയ്ക്ക് മതമുണ്ട്.\nആദ്യമേ ടാര്‍ഗറ്റ് തീരുമാനിച്ചു, പിന്നെ നിയമം എഴുതി\nമുസ്ലിം ഭൂരിപക്ഷ രാജ്യങ്ങളില് നിന്നുള്ള അഭയാര്‍ത്ഥികള്‍ക്ക് മാത്രം പൗരത്വം കൊടുക്കാം എന്ന് പറഞ്ഞാല് അര്‍ത്ഥമാക്കുന്നത് മുസ്ലിങ്ങളെ ഒരുകാരണവശാലും ഇതില് ഉള്‍പ്പെടുത്തണ്ട എന്നാണ്.\nആദ്യമേ ടാര്‍ഗറ്റ് തീരുമാനിച്ചു. പിന്നെ എങ്ങനെ ന്യായീകരിക്കാം എന്ന് നോക്കി അത്തരത്തിലൊരു ബില് ബ്യൂറോക്രസിയോട് പറഞ്ഞ് ഉണ്ടാക്കി. എന്താണ് ചെയ്യേണ്ടതെന്ന് നേരത്തേ അവര്‍ക്ക് അറിയാം. അല്ലാതെ മതപരമായ അടിച്ചമര്‍ത്തലുകള് അനുഭവിച്ചവര്‍ക്ക് പൗരത്വം കൊടുക്കാനുള്ള ബില് അല്ല ഇത്. എത്രയൊക്കെ ചെയ്തിട്ടും, വ്യക്തമായി ന്യായീകരിക്കാന് അവര്‍ക്ക് കഴിയുന്നില്ല. വിദേഷ്വം കാരണം കണ്ണ്് കാണാന് പറ്റാത്ത അവസ്ഥയിലാണ് അവര്.\nസംഘപരിവാറിന്റെ പ്രൊപ്പഗണ്ട മെഷീനൊന്നും ഇനിയിപ്പോള് ഫലിക്കാന് പോകുന്നില്ല. അതൊക്കെ ഫേസ് ബുക്കിലും വാട്‌സ് ആപ്പിലും ഇരിക്കുന്ന സമയത്ത് മാത്രമേ ഫലിക്കത്തുള്ളൂ. ആളുകള് തെരുവിലേക്ക് ഇറങ്ങിക്കഴിഞ്ഞാല് അത് ഫലിക്കുമെന്ന് തോന്നുന്നില്ല.\nനാഷണല് പോപ്പുലേഷന് രജിസ്റ്റര് (എന് പി ആര്) നടപ്പിലാക്കരുത്\nകേരളത്തില് മുഖ്യമന്ത്രി പിണറായി വിജയന് നാഷണല് രജിസ്റ്റര് ഓഫ് സിറ്റിസണ്‍സും പൗരത്വ നിയമവും നടപ്പിലാക്കില്ലെന്ന് പറഞ്ഞു. പക്ഷേ, നാഷണല് പോപ്പുലേഷന് രജിസ്റ്റര് (എന് പി ആര്) നടപ്പിലാക്കുമെന്നും പറഞ്ഞു. കേന്ദ്ര സര്‍ക്കാര് എന് പി ആര് വഴിയാണ് എന് ആര് സി നടപ്പിലാക്കാന് പോകുന്നത്. അത് സംസ്ഥാന സര്‍ക്കാരുകള്‍ക്ക് അറിയാം എന്നാണ് എന്റെ വിശ്വാസം. അത് മുഖ്യമന്ത്രിക്ക് അറിയാമോയെന്ന് എനിക്ക് അറിയില്ല.\n2020-ല് സെന്‍സസ് എടുക്കേണ്ട വര്‍ഷമാണ്. ഇത്തവണ സെന്‍സസ് അല്ല എടുക്കുന്നത്. പകരം, നാഷണല് പോപുലേഷന് രജിസ്റ്റര് തയ്യാറാക്കുകയാണ്. അതിനുള്ള ഫോമില് പൗരനാണോ അല്ലയോ എന്ന് ചോദിക്കുന്ന ഒരു കോളമുണ്ട്. ആ കോളം വഴിയാണ് പൗരനാണോ അല്ലയോ എന്ന ആദ്യ പട്ടിക വരുന്നത്. ആ ലിസ്റ്റ് വന്ന് കഴിഞ്ഞാല് ബാക്കിയുള്ളവര്‍ക്ക് മാത്രം എന് ആര് സി കൊടുത്താല് മതി. അതിനാല് എന് പി ആര് ചെയ്യില്ല എന്നാണ് ആദ്യം പറയേണ്ടത്.\nഈ കോളം ഒഴിവാക്കിയുള്ള സെന്‍സെസ് മാത്രമേ നമ്മള് ചെയ്യുകയുള്ളൂവെന്ന് തീരുമാനിക്കണം. മൂന്നോ നാലോ സംസ്ഥാനങ്ങള് ഈ തീരുമാനം എടുത്താല് കാര്യം കഴിഞ്ഞു. എന് സി ആര് എന്നത് എന് ആര് സിയുടെ ഭാഗമാണ്. അത് എല്ലാവര്‍ക്കും മനസ്സിലായിട്ടില്ല. കേന്ദ്ര സര്‍ക്കാര് ബുദ്ധിപരമായിട്ടാണ് ചെയ്യുന്നത്. എന് സി ആറിനെ പത്ത് വര്‍ഷത്തെ ഫേസാക്കി മാറ്റി വച്ചിരിക്കുകയാണ്.\nപക്ഷേ, വളരെ വ്യക്തമായിട്ട് അവര് എന് സി ആര് വഴിയാണ് എന് ആര് സി ചെയ്യാന് പോകുന്നത്. അതുകൊണ്ടാണ് പൗരനാണോ അല്ലയോ എന്ന കോളം വരുന്നത്. അതുകൊണ്ട് എന് പി ആറിനെ എതിര്‍ക്കുക എന്നത് വളരെ പ്രധാനപ്പെട്ട കാര്യമാണ്.\nഎല്ലാ സംസ്ഥാന സര്‍ക്കാരുകളും എന് സി ആറിന്റെ നോട്ടിഫിക്കേഷന് നവംബറില് പുറപ്പെടുവിച്ചു കഴിഞ്ഞു. അത് പിന്‍വലിക്കണം. സംസ്ഥാന സര്‍ക്കാരും അവരുടെ ജീവനക്കാരുമാണ് എന് സി ആര് ചെയ്യുക. ജീവനക്കാര് അതുമായി ബന്ധപ്പെട്ട ഡാറ്റ എടുക്കരുത് എന്ന നിര്‍ദ്ദേശം സര്‍ക്കാര് നല്‍കണം. സെന്‍സസ് എന്നാല് ഒരു അഗ്രഗേറ്റ് ഡാറ്റ ശേഖരണമാണ്. അതില് രേഖകള് പരിശോധിക്കില്ലെന്നും പൗരത്വത്തിന്റെ ഭാഗം ചെയ്യില്ലെന്നും സര്‍ക്കാര് വ്യക്തമാക്കണം.\nജനം നിരത്തിലിറങ്ങി, ഇനി രാഷ്ട്രീയ പാര്‍ട്ടികള് കൂടെ നിന്നേ മതിയാകൂ\nഇന്ത്യ ശക്തമായ ഒരു രാജ്യമാണ്. ഈ രാജ്യം പിടിച്ച് നിന്നത് ജനങ്ങളുടെ ശക്തി കൊണ്ടാണ്. ഇപ്പോള് നടക്കുന്ന പ്രതിഷേധങ്ങള് എല്ലായിടത്തും നടക്കുന്നുണ്ട്. മുമ്പും ഇത്തരം പ്രതിഷേധങ്ങള് നടന്നപ്പോള് നേതൃത്വം നല്‍കാന് ഓരോരുത്തര് മുന്നോട്ട് വന്നിട്ടുണ്ട്.\nനാല് വടക്ക് കിഴക്കന് സംസ്ഥാനങ്ങള് കൂടാതെ ഉത്തര്‍പ്രദേശില് ഇപ്പോള് ഇന്റര്‍നെറ്റ് വിച്ഛേദിച്ചിരിക്കുകയാണ്. പല സര്‍വകലാശാലകളിലും വിദ്യാര്‍ത്ഥികള് രംഗത്ത് ഇറങ്ങിക്കഴിഞ്ഞു. അതൊക്കെ ജനങ്ങള് ആണ് ചെയ്യുന്നത്. അതിന് നേതൃത്വം കൊടുക്കാന് രാഷ്ട്രീയ പാര്‍ട്ടികള്‍ക്ക് കഴിയുന്നില്ല. പക്ഷേ, ഇനിയിപ്പോ രാഷ്ട്രീയ പാര്‍ട്ടികള്‍ക്ക് വന്നേ പറ്റൂ. കാരണം, ജനം നിരത്തില് ഇറങ്ങിക്കഴിഞ്ഞു. അവര് വിളിച്ചാലും ഇല്ലെങ്കിലും പാര്‍ട്ടികള്‍ക്ക് വന്നേ മതിയാകൂ. വേറെ മാര്‍ഗമില്ല. രാഷ്ട്രീയ പാര്‍ട്ടികള് ഇറങ്ങിയാല് അവരെ ആക്രമിച്ചാല് പിന്‍മാറാന് സാധ്യതയുണ്ട്. പക്ഷേ, ജനത്തിന്റെ പ്രതിഷേധത്തിന് ശക്തിയുണ്ട്. അത് അടിച്ചമര്‍ത്താന് പറ്റില്ല. ഈ പ്രതിഷേധത്തിനൊപ്പം ചേരുക, നേതൃത്വം കൊടുക്കുക എന്നതാണ് രാഷ്ട്രീയ പാര്‍ട്ടികള്‍ക്ക് ചെയ്യാന് കഴിയുക.\nഉദ്യോഗസ്ഥര്‍ക്ക് മറുത്ത് പറയാന് കഴിയില്ല\nസിവില് സര്‍വീസുകാര് കേന്ദ്രസര്‍ക്കാരിന് മുന്നില് യെസ് പറഞ്ഞു നില്‍ക്കുകയേയുള്ളൂ. എതിര്‍ത്ത് പറയുന്നുണ്ടെന്ന് തോന്നുന്നില്ല. അതുകൊണ്ടാണ് ഇതുപോലെയുള്ള കാര്യങ്ങള് ചെയ്യുന്നത്. അല്ലെങ്കില് മനസ്സാക്ഷിയുള്ള ഏത് ഉദ്യോഗസ്ഥനാണ് ഇത്തരമൊരു നിയമം തയ്യാറാക്കി കൊടുക്കുക. ഇന്ത്യയുടെ ഭരണഘടനയില് പ്രതിജ്ഞ ചെയ്തിട്ടുള്ള ഏത് സിവില് സര്‍വീസ് ഉദ്യോഗസ്ഥനാണ് ഇത്തരമൊരു നിയമം മുന്നോട്ട് വയ്ക്കാന് പറ്റുക. സര്‍ക്കാര് പറയുന്ന കാര്യങ്ങള് ചെയ്തു കൊടുക്കുന്നു. അത്രയേയുള്ളൂ.\nകൂടുതല് രാജി പ്രതീക്ഷിക്കാമോ?\nനിരവധി പേര് രാജി വയ്ക്കുന്നതിനെ കുറിച്ച് സംസാരിക്കാന് എന്നെ വിളിച്ചിരുന്നു. രാജി വയ്ക്കണോ വേണ്ടയോയെന്ന് സ്വയം തീരുമാനിക്കണം. എനിക്ക് കിട്ടിയ ഉപദേശങ്ങള് ഞാനും നല്‍കുന്നു. അന്തിമമായി അത് സ്വന്തം മനസ്സാക്ഷിയുടെ വിളിയാണ്.\nഅകത്ത് നിന്ന് പോരാടുന്നതാണോ പുറത്ത് വന്ന് പോരാടുന്നതാണോ ഉചിതം?\nഅകത്ത് നിന്ന് പേരാടാനൊന്നും പറ്റില്ല. പക്ഷേ, ഒരു മൂവ്‌മെന്റ് ആയി തുടങ്ങിയിട്ടുണ്ട്. പാര്‍ലമെന്റില് മൃഗീയ ഭൂരിപക്ഷം ഉണ്ട് അല്ലെങ്കില് രാജ്യസഭയില് ആളുകളെ വാങ്ങിച്ച് ബില്ലുകള് നിയമങ്ങളാക്കി മാറ്റാം എന്നൊക്കെയുള്ള തോന്നലുകള് മാറിയിട്ട് നമ്മള് പറയുന്ന കാര്യങ്ങളില് ഇന്ത്യയില് പ്രതിഷേധം ഉണ്ടാകാം എന്ന് സര്‍ക്കാര് മനസ്സിലാക്കണം. അതിനെ കണക്കിലെടുക്കണം. ചര്‍ച്ച നടത്തണം.\nഇത്രയും പ്രധാന നിയമത്തെ പാര്‍ലമെന്റിന്റെ സെലക്ട് കമ്മിറ്റിക്ക് വിട്ടില്ല. സുതാര്യത എന്നൊരു സംഭവമില്ല. അവരുടെ എംപിമാരുടെ അഭിപ്രായം പോലും കേട്ടിട്ടില്ല. ഒരു ഭേദഗതി പോലും അനുവദിച്ചില്ല. ഞങ്ങള് പറയുന്നു. ഞങ്ങള് ചെയ്യുന്നുവെന്ന രീതിയാണ് സര്‍ക്കാരിന്റേത്. ആ ഒരു രീതി മാറണം. ജനാധിപത്യ രാജ്യമാണ് ഇന്ത്യ. പ്രതിപക്ഷമായാലും സിവില് സൊസൈറ്റിയായാലും രാജ്യത്തിന് വേണ്ടിയാണ് പ്രവര്‍ത്തിക്കുന്നത്. നമ്മളെ ചോദ്യം ചെയ്യുന്നവരെല്ലാം ദേശ ദ്രോഹികളാണെന്ന തോന്നലാണ് സര്‍ക്കാരിനുള്ളത്. കേന്ദ്ര സര്‍ക്കാരാണ് രാജ്യം എന്ന് വിചാരിക്കാന് പറ്റില്ല.\nസുപ്രീംകോടതി ഇപ്പോള് ഗവേണന്‍സ് മോഡില്\nശബരിമലയില് ദര്‍ശനം നടത്താന് സുരക്ഷ ഉറപ്പാക്കണം എന്നാവശ്യപ്പെട്ടുള്ള ഹര്‍ജിയില് ബിന്ദു അമ്മിണിയോടും രഹ്ന ഫാത്തിമയോടും കോടതി പറഞ്ഞത് നിയമം നിങ്ങള്‍ക്ക് അനുകൂലമാണ് പക്ഷേ, വൈകാരികമായ വിഷയം ആണ് ശബരിമലയെന്നും അതിനാല് നിങ്ങള്‍ക്ക് അനുകൂലമായി വിധി പറയാന് പറ്റില്ലെന്നാണ്. വൈകാരികമായ വിഷയം ആയതിനാല് നിങ്ങള് കാത്തിരിക്കൂവെന്നാണ് കോടതി പറയുന്നത്. സുപ്രീംകോടതിയുടെ വിധി മൗലിക അവകാശത്തെ കുറിച്ചാണ്. പക്ഷേ, വൈകാരിക വിഷയം ആയതിനാല് ഇവിടെ അതൊന്നും ബാധകമല്ലെന്നാണ്. ഒരു ഗവേണന്‍സ് മോഡിലാണ് സുപ്രീംകോടതി ഇപ്പോള് ശബരിമല വിധിയെ കാണുന്നത്. അവകാശങ്ങളുടെ അടിസ്ഥാനത്തില് അല്ല.\nസുപ്രീംകോടതി പൗരന്റെ അവകാശം സംരക്ഷിക്കാനുള്ളതാണ്. അവകാശങ്ങളില് അധിഷ്ടിതമായ ജുഡീഷ്യറിയില് നിന്നും എക്‌സിക്യൂട്ടീവ്- ഗവേണന്‍സ് രീതിയിലുള്ള കോടതിയായി. ഞാന് ഒരു വിധി പറഞ്ഞാല് അവിടെ പ്രശ്‌നമുണ്ടാകുമോ എന്നാണ് കോടതി നോക്കിയത്. ശരിയാണോ തെറ്റാണോ എന്നല്ല. അത് തെരഞ്ഞെടുപ്പില് നില്‍ക്കുന്നവരെ പോലെയാണ്. പ്രശ്‌നമുണ്ടാകുമോയെന്ന് നോക്കേണ്ടത് സര്‍ക്കാരിന്റെ കടമയാണ്. ശരിയാണ് എന്ന് പറഞ്ഞൊരു കാര്യം അനുവദിക്കാതിരിക്കുന്നത് എങ്ങനെ ശരിയാകും. അല്ലെങ്കില് കോടതി ഔദ്യോഗികമായി ഒരു സ്‌റ്റേ ഓര്‍ഡര് കൊടുക്കണം. അല്ലെങ്കില് റിവ്യൂ ഹര്‍ജി പരിഗണിച്ച് തെറ്റാണെന്ന് പറയണം. രണ്ട് പറയുന്നില്ല. ജഡ്ജ്‌മെന്റിന്റെ വിധി നിലനില്‍ക്കുകയും ചെയ്യുന്നു. എന്നാല് ആ വിധി പ്രകാരമുള്ള റിലീഫ് കൊടുക്കുന്നുമില്ല.\nഎന്തുകൊണ്ടാണ് ജുഡീഷ്യറി ഇത്തരമൊരു നിലപാട് സ്വീകരിക്കുന്നതെന്ന് അറിയില്ല. ഇതൊരു ഇമോഷണല് ഇഷ്യൂ ആണെന്നാണ് പറഞ്ഞിരിക്കുന്നത്. ഇമോഷണല് ഇഷ്യൂ ആണെങ്കില് ശരിയോ തെറ്റോ എന്ന് നോക്കേണ്ട കാര്യമില്ല. ഈ രാജ്യത്തെ ഏത് വിഷയവും ഇമോഷണല് ഇഷ്യൂ ആക്കി മാറ്റിയെടുക്കാം.\namit shaassambjpcabcitizenship actiaskannan gopinathanmodi\nപൗരത്വ ബില് മനുഷ്യപറ്റുള്ളത്: ബിജെപി വൈസ് പ്രസിഡന്റ് എ പി അബ്ദുള്ള കുട്ടി\nകേന്ദ്രത്തിന്റേത് ക്രൂരത, ന്യൂനപക്ഷ വിരോധം: മുന് ആംഗ്ലോ ഇന്ത്യന് എംപി ചാള്‍സ് ഡയസ്\nശ്രീധരന്‍പിള്ളയുടെ പ്രസ്താവനകള് പാര്‍ട്ടിക്ക് ദോഷമായി:…


SITC FORUM PALAKKAD: ഐ.ഇ.ഡി.എസ്.എസ്. റിസോഴ്‌സ് അധ്യാപക നിയമനം\nഐ.ഇ.ഡി.എസ്.എസ്. റിസോഴ്‌സ് അധ്യാപക നിയമനം\nപൊതുവിദ്യാഭ്യാസ വകുപ്പിന്റെ കീഴിലുള്ള ഹൈസ്‌കൂളുകളില് ഐ.ഇ.ഡി.എസ്.എസ്. റിസോഴ്‌സ് അധ്യാപകരെ കരാര് അടിസ്ഥാനത്തില് നിയമിക്കും. അപേക്ഷ ആഗസ്റ്റ് 17 ന് വൈകുന്നേരം അഞ്ച് മണിക്ക് മുമ്പ് പൊതുവിദ്യാഭ്യാസ ഡയറക്ടറേറ്റില് ലഭിക്കണം. കൂടുതല് വിവരങ്ങള് www.education.kerala.gov.in സൈറ്റില്. വിശദവിവരങ്ങളും അപേക്ഷാ ഫോമിന്റെ മാതൃകയും ഡൗണ്‍ലോഡ്സില്


|11 Aug 2018 7:29 AM GMT\nപന്ത്രണ്ട് വർഷത്തെ പഠനത്തിനും ഒരുക്കങ്ങൾക്കും ശേഷം സ്വീഡിഷ് ഫര്‍ണീച്ചര് റീട്ടെയ്ല് ഭീമനായ ഐകിയ ഒടുവില് ഇന്ത്യയിൽ ആദ്യ സ്റ്റോർ തുറന്നു. ഹൈദരാബാദിലാണ് ഇത് ആരംഭിച്ചിരിക്കുന്നത്. 2025 ഓടെ ഇന്ത്യയില് 25 റീട്ടെയ്ല് സ്റ്റോറുകൾ തുടങ്ങാനാണ് കമ്പനി പദ്ധതിയിട്ടിരിക്കുന്നത്.\nചിത്രം കടപ്പാട്: ഐകിയ ഇന്ത്യ\nഹൈദരാബാദ് സ്റ്റോറിന്റെ വിശേഷങ്ങൾ\nഹൈദരാബാദില് നാല് ലക്ഷം സ്ക്വയര് ഫീറ്റിലാണ് സ്റ്റോര് നിര്‍മ്മിച്ചിരിക്കുന്നത്.\n7,500ഓളം ഉത്പന്നങ്ങൾ ഇവിടെ ലഭ്യമാണ്.\n200 രൂപയില് താഴെയുളള 1000 ലധികം ഉല്‍പ്പന്നങ്ങൾ ഐകിയ സ്റ്റോറിൽ ഒരുക്കിയിട്ടുണ്ട്.\n1000 സീറ്റുളള റെസ്റ്റോറന്‍റ് സംവിധാനവും സ്റ്റോറിനോടൊപ്പം സ്ഥാപിച്ചിട്ടുണ്ട്.\n2022 ഓടെ ഇന്ത്യയുടെ മിഡിൽ-ക്ലാസ് വിപണി യുഎസിന്റേതിനെ മറികടക്കുമെന്നാണ് പഠനങ്ങൾ തെളിയിക്കുന്നത്. അപ്പോഴേക്കും, രാജ്യത്തെ ഹോം വെയർ, ഹോം ഫർണിഷിംഗ് വിപണിയുടെ മൂല്യം 15.3 ബില്യൺ ഡോളർ ആകുമെന്ന് പ്രതീക്ഷിക്കുന്നതായി യൂറോമോണിറ്റർ ഇന്റർനാഷണലിന്റെ പഠനം പറയുന്നു.\nfurniture showroom IKEA


"വാ.. മ്മ്‌ടെ ചെക്കനാ... ഒന്നു ഹെൽപ്പ് ചെയ്യണേ..." - ജിംസനെ ഒന്നാമതെത്തിക്കണ്ടേ നമുക്ക്? •Technology & Travel Blog from India\nHome Aanavandi “വാ.. മ്മ്‌ടെ ചെക്കനാ… ഒന്നു ഹെൽപ്പ് ചെയ്യണേ…” – ജിംസനെ ഒന്നാമതെത്തിക്കണ്ടേ നമുക്ക്?\n“വാ.. മ്മ്‌ടെ ചെക്കനാ… ഒന്നു ഹെൽപ്പ് ചെയ്യണേ…” – ജിംസനെ ഒന്നാമതെത്തിക്കണ്ടേ നമുക്ക്?\nഇത് ജിംസൺ ചിറ്റിലപ്പള്ളി… തൃശ്ശൂർ പാവറട്ടി സ്വദേശി. വീട്ടിൽ അച്ഛൻ, അമ്മ, അനിയൻ. ചെയ്ത തൊഴിൽ പ്രധാനമായും കാറ്ററിംഗ് service boy ആയി ആണ്. കൂടെ അവൻ ഒരു ബിരുദവും കൈപ്പിടിയിൽ ഒതുക്കി അവന്റെ പ്രായക്കാർക്ക് മുന്നിൽ മാതൃകയായി. വരുമാനത്തിന്റെ അഞ്ചിൽ ഒന്നാണ് അവൻ യാത്രക്കായി നീക്കിവച്ചിരുന്നത്. ഇത്രയും ചിട്ടയോടുകൂടി യാത്രകൾ പ്ലാൻ ചെയ്യുന്നവർ നമ്മളിൽ വിരളമാണ്.\nഓലപ്പുരയിൽ നിന്നും വാർക്ക വീട്ടിലേക്കു മാറിയപ്പോൾ സ്വന്തമായി ഒരു റോയൽ എൻഫീൽഡ് ഒപ്പം കൂട്ടി യാത്രകൾ അല്പം വേഗത്തിലാക്കി. പിന്നീട് യാത്രയുടെ ചിലവും വണ്ടിയുടെ അറ്റകുറ്റപ്പണികളും വലുതായപ്പോൾ ബുള്ളറ്റിനു വിശ്രമം കൊടുത്ത് കുറഞ്ഞ തുകയ്ക്ക് യാത്ര ചെയ്യുവാൻ തീരുമാനിച്ചവൻ.\nഞാൻ ഈ സമയം ചിലവാക്കി എഴുതുവാൻ കാരണം. അവൻ ചെയ്ത യാത്രകളും, അവന്റെ പ്രായവും, കുടുംബത്തോടുള്ള പ്രതിബദ്ധതയും ആണ്. 24 വയസ്സിൽ അവൻ സഞ്ചരിക്കാത്ത സംസ്ഥാനങ്ങൾ ഇന്ത്യയിൽ ഇല്ല എന്ന് പറയാം. അവൻ കാണാത്ത ഇന്ത്യൻ അതിർത്തികൾ ഇല്ല. അവന്റെ യാത്രകൾ കൗതുകമാകാൻ കാരണം, അവൻ യാത്ര ചെയ്യാൻ തിരഞ്ഞെടുത്ത മാർഗങ്ങൾ തന്നെ എന്ന് പറയാം. Hitchhiking തിരഞ്ഞെടുത്തു യാത്ര തുടങ്ങിയപ്പോൾ തുച്ഛമായ തുക ചിലവാക്കാൻ ആണ് അവൻ ഉദ്ദേശിച്ചിരുന്നത്. Cashless എന്ന് വേണമെങ്കിൽ പറയാം. എന്നാൽ cashless എന്ന രീതി ശരിയല്ലെന്ന് അവനെ ചിന്തിപ്പിച്ച ഒരു സാഹചര്യം യാത്രയിൽ ഉണ്ടായി. അത് എന്റെയും കണ്ണ് തുറപ്പിച്ച ഒരു കാര്യമാണ്.\nഅരി പൊതിഞ്ഞു കൊണ്ടുവന്ന കൂട് പൊട്ടി നിലത്തു വീണിട്ട് അത് റോഡിൽ നിന്നും തൂത്തുവാരി എടുക്കുന്ന ഒരു അമ്മയെ കാണുകയും ഇനി ഭക്ഷണത്തിനോ, താമസത്തിനോ മറ്റുള്ളവരെ ബുദ്ധിമുട്ടിക്കുന്നത് അവന്റെ ശരിക്ക് എതിരാണെന്നും ഉള്ള തിരിച്ചറിവാണ്. കാരണം അവന്റെ യാത്രയിൽ അവനു ഭക്ഷണം വാങ്ങി കൊടുത്തവരും, അതിനു തയ്യാറായവരും സാധാരണയിൽ സാധാരണക്കാരായ ദിവസക്കൂലിക്ക് പണി ചെയ്യുന്നവരാണ് (അവരിലാണ് നമുക്ക് മനുഷ്യത്വം കാണാൻ കഴിയുന്നതും). അവരുടെ വരുമാനത്തിന്റെ ഒരു ഭാഗം തന്റെ യാത്രക്കുള്ള ചിലവിലേക്കു വരാൻ പാടില്ല എന്ന ചിന്ത മുന്നോട്ടുള്ള യാത്രയിൽ സ്വന്തം ചിലവിൽ താമസിക്കുകയും തന്റെ പക്കലുള്ള ഭക്ഷണത്തിന്റെ പങ്ക് ആവശ്യമുള്ളവർക്ക് കൊടുക്കുന്നതിലും ലഹരികണ്ടെത്തിയവൻ.\nസ്വന്തം tent -ൽ ഉറങ്ങുകയും. വിറകു ശേഖരിച്ചു ഭക്ഷണം പാകം ചെയ്തും അവൻ ഇന്നും യാത്ര തുടരുകയുമാണ്. നമ്മൾ ഉൾപ്പെടെയുള്ള യാത്രികർക്ക് അവൻ 24 വയസ്സിൽ മാതൃകയായെങ്കിൽ അവൻ ഈ ലോകം മുഴുവൻ കാണുവാൻ അർഹതപെട്ടവൻ തന്നെ.\nഇന്നവൻ ഇന്ത്യയിൽ തന്നെ വലുതെന്നു പറയാവുന്ന യഥാർത്ഥ യാത്രികരെ തിരഞ്ഞെടുക്കുന്ന ഒരു മത്സരത്തിൽ പങ്കെടുക്കുകയാണ്. Wrangler നടത്തുന്ന True Wanderers എന്ന contest ആണ് അത്. അവൻ അതിൽ ജയിക്കണം എന്ന് എനിക്ക് തോന്നാൻ കാരണം ഞാനും യാത്രകളെ പ്രണയിക്കുന്ന ഒരുവനായതു കൊണ്ടു തന്നെ. മത്സരത്തിൽ പങ്കെടുക്കാൻ പേര് നൽകി കുറച്ചു ദിവസങ്ങൾ കഴിഞിട്ടുണ്ട്. നിലവിലെ വോട്ട് കൊണ്ട് മുൻപിലെത്താൻ ബുദ്ധിമുട്ടാണ്. കാര്യങ്ങൾക്കും, കാര്യമില്ലാതെയും നമ്മൾ ചിലവാക്കുന്ന സമയത്തിലെ തുച്ഛമായ സമയം ജിംസനെ ഒന്നാമതെത്തിക്കുവാൻ നമ്മൾക്കു ചിലവാക്കികൂടെ?\nചുരുങ്ങിയ ദിവസങ്ങളാണ് മുന്നിലുള്ളത്. Link ചുവടെ ചേർത്തിട്ടുണ്ട്. Facebook, twitter, mobile phone എന്നീ മാർഗ്ഗങ്ങൾ ഉപയോഗിച്ച് ഒരാൾക്കു3വോട്ട് വരെ ചെയ്യാവുന്നതാണ്. വോട്ട് ചെയ്യുന്നതിനുള്ള ലിങ്ക് – https://www.wrangler-ap.com/…/tru…/entries-detail/3df0toa6n7 .\nവിവരണം – Noushad Nk.\nPrevious article“കറണ്ട് പോയയുടനെ ഞങ്ങളെ പ്രാകരുതേ…” – ഒരു കെഎസ്ഇബി ജീവനക്കാരൻ്റെ കുറിപ്പ് വൈറൽ…\nNext articleഒരു സിനിമാനടൻ കെഎസ്ആർടിസി ഡ്രൈവറുടെ ആരാധകനായി മാറിയ കഥ…


സ്വന്തം ഗ്രാമത്തില് ആശുപത്രി സ്ഥാപിക്കാന് മോഹിച്ച ഡോക്ടര് - Nanaonline\nമഹാരാഷ്ട്രയിലെ ജള്‍ഗാവ് ചോപ്ഡെ ഗ്രാമത്തിലെ ആദിവാസി ഭില് തഡവി സമൂദായ അംഗമായ ഡോ പായല്2018 മേയ് 13 നു ആണ് നായര് ആശുപത്രിയില് ചേര്‍ന്നത്. പീഡനത്തില് സഹികെട്ടതിനാല് 2018 നവംബറില്2ദിവസം കാണാതായിരുന്നു.... Read More\nമഹാരാഷ്ട്രയിലെ ജള്‍ഗാവ് ചോപ്ഡെ ഗ്രാമത്തിലെ ആദിവാസി ഭില് തഡവി സമൂദായ അംഗമായ ഡോ പായല്2018 മേയ് 13 നു ആണ് നായര് ആശുപത്രിയില് ചേര്‍ന്നത്. പീഡനത്തില് സഹികെട്ടതിനാല് 2018 നവംബറില്2ദിവസം കാണാതായിരുന്നു. ഡിസംബറില് പായലിന്‍റെ മാതാവ് അബേദ സലിം യുണിറ്റ് തലവനും വകുപ്പ് മേധാവിക്കും വാക്കാല് പരാതി നല്‍കി. ഫലമുണ്ടായില്ല.വീണ്ടും പീഡനം വര്‍ധിച്ചതിനാല്, ഈ വര്‍ഷം മേയ് 13ന്ു പരാതിയുമായി ആശുപത്രി ഡീന് ഡോ. രമേശ് ഭര്‍മാണിയെ കാണാന് ശ്രമിച്ചിട്ട് അനുമതി നല്‍കിയില്ലെന്നും മാതാവ് ആരോപിച്ചു.\nപീഡനത്തിനെതിരേ ഡീനിന് അടക്കം പലതവണ പരാതി നല്‍കിയെന്നും ആരും ചെറുവിരല് പോലും അനക്കിയില്ലെന്നും പായലിന്‍റെ ഭര്‍ത്താവ് ഡോ. സല്‍മാനും ആരോപിക്കുന്നു എന്നാല്, ഇനിയും ഡീനിനെതിരേ നടപടിയൊന്നുമുണ്ടായിട്ടില്ല.\nഅനസ്തേഷ്യ എംഡി ഡോക്ടറായ സല്‍മാന് 2018 മുതല് മുംബയിലെ കൂപ്പര് ആശുപത്രിയില് അസിസ്റ്റന്‍റ് പ്രൊഫസറാണ്. പായലിന് ആദ്യം ലാത്തുറിലെ മെഡിക്കല് കോളജില് എംഡിക്ക് പ്രവേശനം ലഭിച്ചെങ്കിലും, ഇരുവരും ഒരേ സ്ഥലത്ത് താമസിക്കാനായി, ഒരു വര്‍ഷം നഷ്ടപ്പെടുത്തി, പിന്നീട് പ്രവേശന പരീക്ഷ എഴുതി നായര് ആശുപത്രിയില് എത്തുകയായിരുന്നു. ആദിവാസി ഗ്രാമത്തില് പാവങ്ങള്‍ക്കായി ആശുപത്രി സ്ഥാപിക്കുകയായിരുന്നു പായലിന്‍റെ ലക്ഷ്യം.


കൂടെ കൂട്ടാം... ഹാപ്പി ജേർണിയേയും....\nWeb Desk Jul 20, 2018, 05:31 pm IST\nകൂടെ കൂട്ടാം കൂടെയെ സംശയമില്ല. യുക്തി രഹിതമായ കഥയെ ആവിഷ്ക്കാരത്തിന്‍റെ ക്രാഫ്‍റ്റിൽ മനോഹരമാക്കിയിട്ടുണ്ട് അഞ്ജലി മേനോൻ. മഞ്ചാടിക്കുരു, ബാംഗ്ലൂർ ഡെയ്‍സ് എന്നീ സിനിമകൾക്ക് ശേഷം അഞ്‍ജലിയൊരുക്കിയ കൂടെ അസംഭവ്യത്തിനപ്പുറം അനുഭവപ്പെടുത്തലിന്‍റെ സൗന്ദര്യം തന്നെയാണ് നൽകുന്നത്. ജോഷ്വ, ലില്ലി, അലോഷി, ലില്ലി, സോഫി തുടങ്ങിയ കഥാപാത്രങ്ങളിലൂടെ മരണവും ജീവിതവും തമ്മിലുളള, ഓർമ്മകളും സമരസപ്പെടലുമാണ് സിനിമ പറഞ്ഞുവെക്കുന്നത്.\nസ്‍നേഹത്തിന്‍റെ നിസ്വാർത്ഥതയും കടപ്പാടിന്‍റെ ബാധ്യതയും ദാർശനികതലത്തിൽ നിന്നകന്ന് ആസ്വാദകനെ സ്‍പർശിക്കുന്നുമുണ്ട്. പൃഥ്വിരാജിന്‍റെ ജോഷ്വായും നസ്രിയയുടെ ജെസിയും ചിത്രം കണ്ടിറങ്ങുമ്പോഴും നമ്മുടെ കൂടെ കൂടുന്നു. പതിനഞ്ചാം വയസിൽ കുടുംബത്തിന്‍റെ ബാധ്യതയുമായി കടൽകടക്കുന്ന ജോഷ്വോയുടെ അനുഭവ തീവ്രത പൃഥ്വിരാജ് കൈയടക്കത്തോടെ ഭദ്രമാക്കിയിട്ടുണ്ട്. അലോഷിയായെത്തിയ രഞ്ജിത്തും സോഫിയയായെത്തിയ പാർവ്വതിയും മാത്രമല്ല ബ്രൗണി എന്ന നായയും കൂടെയുടെ മനോഹരമായ കാഴ്ചകൾ തന്നെ.\nഎന്നാൽ കൂടെ എന്ന സൈക്കോളജിക്കൽ ഇമോഷനൽ ഡ്രാമ ഹാപ്പി ജേർണി എന്ന മറാത്തി ചിത്രത്തേയും കൂടെ കൂട്ടുന്നുവെന്നതാണ് വാസ്തവം. ദേശീയ അവാർഡ് ജേതാവായ സച്ചിൻ കുണ്ഡൽക്കർ തിരക്കഥയൊരുക്കി സംവിധാനം ചെയ്ത് 2014 ജൂലൈ എട്ടിന് പുറത്തിറങ്ങിയ ഈ മറാത്തി ചിത്രത്തെ ദൃശ്യങ്ങളിൽ പോലും പകർത്തിവെക്കുന്നുണ്ട് കൂടെ. കഥാപാത്രങ്ങളും കഥാപരിസരങ്ങളും മാറുന്നു എന്നുമാത്രം. അതുൽകുൽക്കർണിയും പല്ലവി സുഭാഷും പ്രിയ ബബതും പ്രധാനവേഷത്തിലെത്തിയ സിനിമ പക്ഷേ മറാത്തയിലെ ഒരു ശരാശരി ചിത്രം മാത്രമായിരുന്നു. നിരഞ്‍ജന്‍റേയും ജാനകിയുടേയുംസങ്കീർണമായ ഗാഢ ബന്ധമാണ് ജോഷ്വായുടേയും ജെനിയുടേയുമായി മൊഴിമാറ്റം ചെയ്യപ്പെട്ടത്.\nഅതുൽക്കുൽക്കർണി കൂടെയിൽ അഷറഫ് എന്ന ഫുട്ബോൾ കോച്ചായി എത്തുന്നുവെന്നത് യാദൃശ്ചികമാണോയെന്ന് വ്യക്തമാക്കേണ്ടത് തിരക്കഥയും സംവിധാനവുമൊരുക്കിയ അഞ്ജലി തന്നെയാണ്. പൃഥ്വരാജിന്‍റെ ബോളിവുഡ് അരങ്ങേറ്റ ചിത്രമായ അയ്യ സംവിധാനം ചെയ്‍തത് സച്ചിനാണെന്നത് മറ്റൊരു യാദൃശ്ചികതയായയേക്കാം. ഏതൊരു പുതിയ സിനിമയുടെ ടീസറോ ട്രെയിലറോ പുറത്തിറക്കുക എന്നത് സാധാരണമായ കാര്യമാണ്. എന്നാൽ കൂടെയുടെ ട്രെയിലറോ ടീസറോ അണിയറ പ്രവർത്തകർ പുറത്തിറക്കിയില്ല എന്നതും ഇതിനൊപ്പം കൂട്ടിവായിക്കേണ്ടതാണ്. ഗാനങ്ങൾ മാത്രമാണ് കൂടെയുടേതായ് അണിയറ പ്രവർത്തകർ പുറത്തു വിട്ടിരുന്നത്.\nഏതായാലും ഹാപ്പി ജേർണിയിൽ നിന്ന് കൂടെയിലെത്തുമ്പോൾ സിനിമ കൂടുതൽ ഹൃദ്യമാകുന്നു എന്നത് വാസ്‍തവം തന്നെയാണ്. പക്ഷേ ചിത്രത്തിന്‍റെ ടൈറ്റിലൊരിടത്തും ഹാപ്പി ജേർണിയെക്കുറിച്ച് പരാമർശിക്കാത്തത് കൂടെയുടെ മൗലികതയെ തന്നെ ചോദ്യം ചെയ്യുകയാണ്.


സംസ്‌കാരത്തിന്റെയും കലകളുടെയും സംഗമസ്ഥാനങ്ങൾ\nSaturday 11 November 2017 7:58 pm IST\nഭാരതത്തിലെ ക്ഷേത്രങ്ങൾ കേവലം ആരാധനാലയങ്ങൾ മാത്രമല്ല. ഇന്ത്യൻ സംസ്‌കാരത്തിന്റെയും കലകളുടെയും സംഗമസ്ഥാനങ്ങൾ കൂടിയാണ്. കേരളത്തിലെ ഏറ്റവും പ്രശസ്തമായ ക്ഷേത്രമാണ് ഗുരുവായൂർ. കോകസന്ദേശത്തിൽ കുരുവായൂർ എന്നു വ്യക്തമാക്കിയിരിക്കുന്ന പ്രദേശം ഗുരുവായൂർ എന്ന്‌സംസ്‌കൃതീകൃതമായത് നാരായണീയകാലത്താവാനാണ് സാധ്യത. ഗുരുവും വായുവും ചേർന്ന് വിഗ്രഹപ്രതിഷ്ഠ നടത്തിയെന്ന് ഐതിഹ്യം. രണ്ടു കവികളേയും ഒരു ദൃശ്യകലാരൂപത്തെയും ഈ ക്ഷേത്രം അധ്യാത്മകേരളത്തിന് സംഭാവന ചെയ്തിരിക്കുന്നു. പട്ടേരിയും പൂന്താനവും പിന്നെ കൃഷ്ണനാട്ടവും. പ്രാചീനകവികളിൽ പലരേയും ചുറ്റിപ്പറ്റി പല ദിവ്യകഥകളും പ്രചരിച്ചിട്ടുണ്ട്. മേൽപുത്തൂരിന്റെ വാതകഥക്ക് ഒരു വിശുദ്ധപരിവേഷം ലഭിച്ചിരിക്കുന്നു. പണ്ട് പുരു, പിതാവായ യയാതിയുടെ ജരയെന്ന പോലെ ഭട്ടതിരി സ്വഗുരുവായ പിഷാരടിയുടെ വാതരോഗം മന്ത്രപൂർവ്വം ആവാഹിച്ചുവെന്നും അതിന്റെ ഉപശാന്തിക്കായി ഗുരുവായൂർ ക്ഷേത്രത്തിൽവച്ച് നാരായണീയം രചിച്ചുവെന്നും ഒരു കഥ. ശുശ്രൂഷയുടെ കാഠിന്യത്താൽ രോഗം ഗുരുവിൽനിന്ന് ശിഷ്യനിലേക്ക് അഭിസംക്രമിച്ചെന്നും ആയിരം സുസംസ്‌കൃത ശ്ലോകപുഷ്പങ്ങളാൽ ഗുരുവായൂമന്ദിരേശനെ പൂജിച്ച് ആയുരാരോഗ്യ സൗഖ്യം നേടിയെന്നും കഥക്ക് ഒരനുബന്ധം. വാതരോഗ ശമനത്തിന് എന്തു ചെയ്യണമെന്ന് ഭട്ടതിരി എഴുത്തച്ഛനോട് ചോദിച്ചുവത്രേ. മദ്യമത്തനായ എഴുത്തച്ഛൻ മീൻ തൊട്ടുകൂട്ടാൻ ഉപദേശിച്ചുപോലും. അതനുസരിച്ച് നാരായണീയം രചിച്ചുവെന്നും ഒരു ചിന്നക്കഥ. ഒരു മത്‌സ്യാവതാരകഥ നാരായണീയത്തിലില്ലെന്നിരിക്കെ ഏതോ സഹൃദയനായ മദ്യപാനി എറിഞ്ഞിട്ടു പോയ എല്ലില്ലാക്കഥയാവാമിത്. രണ്ട് സാഹിത്യരചയിതാക്കൾ നാരായണീയത്തിന് ചുറ്റും അവിശ്വാസ്യതയുടെ തിരികൾ കൊളുത്തിവച്ചിട്ടുണ്ട്. മഹാകവി ഉള്ളൂരും പണ്ഡിതരാജവായ വടക്കുംകൂറും കിണറിന് മുകളിൽ പുല്ലുകളേറെ നട്ടുപിടിപ്പിച്ചു. എൺപത്തിയെട്ടു വയസ്സുവരെ മാത്രമേ ഭട്ടതിരി ജീവിച്ചിരുന്നുള്ളൂവെന്ന് ഉള്ളൂർ ഗണിച്ചെത്തുമ്പോൾ നൂറ്റിയാറ് വയസുവരെ ആയുസ്സിന്റെ വേള നീട്ടിക്കൊടുത്തിരിക്കുകയാണ് വടക്കുംകൂർ. ഒരു കാര്യത്തിലവർ ഏകാഭിപ്രായക്കാരാണ്. നാരായണീയം പൂർത്തിയായത് കൊല്ലവർഷം എഴുന്നൂറ്റി അറുപത്തിരണ്ടിലത്രെ. മാസവും തീയതിയും വരെ ഒരാൾ കൃത്യമായി രേഖപ്പെടുത്തിയിട്ടുണ്ട്- 762, വൃശ്ചികം 22. രോഗാരോപത്തിന് ഭക്തിയോഗത്തില് ഒരല്‍പം പ്രസക്തിയുണ്ട്. ഭഗവദ്ഗീത നാലുതരം ഭക്തന്മാരെ ചൂണ്ടിക്കാണിക്കുന്നു. ആര്‍ത്തന്, ജിജ്ഞാസു, അര്‍ഥാര്‍ഥി, ജ്ഞാനി എന്നിങ്ങനെ. ദുഃഖശമനത്തിനു വേണ്ടി ഭഗവാനെ ഭജിക്കുന്ന ആര്‍ത്തന് ഏറ്റവും താഴെയുള്ള പടിയില് നില്‍ക്കുന്നു. ദുഃഖശഗമനത്തിനുശേഷം അയാള് ഈശ്വരനെ മറന്നെന്നും വരും. ആര്‍ത്തന് ജ്ഞാനിയായി പരിണമിക്കുന്ന ഭക്തിയുടെ പ്രഹര്‍ഷമാണ് മേല്പത്തൂര് നാരായണഭട്ടതിരി. രതികലവികളില് മുങ്ങിമയങ്ങിക്കിടക്കുന്ന മനുഷ്യചേതനയെ ധാര്‍മ്മിക ചക്രവാളത്തിലേക്കുയര്‍ത്തിയത് തുഞ്ചത്ത് എഴുത്തച്ഛനാണ്. സാമൂഹികാവശ്യങ്ങളോട് നീതി പുലര്‍ത്താന് എഴുത്തച്ഛനോളം മേല്‍പുത്തൂരിന് കഴിഞ്ഞിട്ടില്ല. ഒരു തുറന്ന മൈതാനത്തിലെ ആള്‍ക്കൂട്ടത്തിനു നടുവില് അര്‍ധരാത്രിയില് കൊളുത്തി കുത്തിയ പന്തമാണ് എഴുത്തച്ഛന് സാഹിതി. ഒരു ക്ഷേത്രത്തിന്റെ ശ്രീകോവിലില് ഏഴരവെളുപ്പിന് നനച്ച് കത്തിച്ച നെയ്ത്തിരിയാണ് നാരായണീയം. നാരായണീയേതിവൃത്തം വിഖാതമാണ്. രചനാസാമഗ്രികള് ഭാഗവതത്തില് നിന്നാണ് കവി സ്വീകരിച്ചിട്ടുള്ളത്. പന്ത്രണ്ട് സ്‌കന്ധങ്ങളുള്ള ശ്രീ മഹാഭാഗവതം സാഗരോപമമാണ്. നൂറുകണക്കിന് ദശകങ്ങളുള്ള മുന്നൂറ്റമ്പതോളം അധ്യായങ്ങള് പന്ത്രണ്ട് സ്‌കന്ധങ്ങളില് പരന്നു കിടക്കുന്നു. അതിബൃഹത്തായ ഭാഗവതപുരാണത്തെ ആയിരത്തി മുപ്പത്തിനാലു ശ്ലോകങ്ങളില് സംഗ്രഹിച്ചിരിക്കുകയാണ് മേല്‍പുത്തൂര്. കവിതയുടെ ദിവ്യഭാവനകളെ ഹോമിക്കാതെ സംക്ഷേപണം നിര്‍വ്വഹിക്കാന് ഭാവയിത്രിയായ പ്രതിഭക്കു മാത്രമേ കഴിയൂ. ഒരു മഹാപുരാണത്തെ കേവല വിവര്‍ത്തനത്തിലൂടെ കൈരളിക്ക് കാഴ്ചവെക്കുകയല്ല മേല്‍പുത്തൂര് ചെയ്തിരിക്കുന്നത്. ഏറെ ശിഖരങ്ങളുള്ള ഒരു മഹാപര്‍വ്വതത്തെ അതിന്റെ രൂപഭദ്രത നഷ്ടപ്പെടാതെ, ഗരിമ ചോരാതെ മറ്റൊരു പര്‍വ്വതമാക്കി മാറ്റുക. രണ്ടു പര്‍വ്വതവും തലയുയര്‍ത്തി അങ്ങനെയങ്ങു നില്‍ക്കുക. കാവ്യലോകത്തിലെ ഒരസാധാരണത്വമാണിത്. നാരായണീയവും ഭാഗവതവും ഒരേ ഭാഷയിലാണ് എഴുതിയിരിക്കുന്നത്. നാരായണീയം ഒരു ഭാഗവതസംഗ്രഹം എന്നല്ല ഗ്രന്ഥനാമം. നാരായണീയത്തെ കുട്ടിബ്ഭാഗവതം എന്നു വിളിക്കുന്നതുകൊണ്ട് നാരായണീയത്തിന്റെയും ഭാഗവതത്തിന്റെയും ഉദാത്തതക്ക് സുഷിരങ്ങള് വീഴുന്നില്ലേ? പതിനാറാം നൂറ്റാണ്ടിലെ ഈ കവി എന്തുകൊണ്ട് നാരായണീയം മലയാളഭാഷയിലെഴുതിയില്ല? ദേവകഥക്ക് വേദഭാഷ തന്നെ വേണമെന്ന അഭിജാതചിന്തയോ? അപാമരജനപ്രസിദ്ധിക്ക് അമരവാണി തന്നെ അനുപമമെന്ന ലജ്ജാകരമായ പൊങ്ങച്ചമോ? ഭാഗവതം ഭഗവാനു പ്രിയമിയറ്റുന്നതുകൊണ്ട് നാരായണീയവും മൂലാനുസാരിയാവട്ടെ എന്ന ഭാഷാ സങ്കുചിതത്വമോ ഈ മാധ്യമം തേടലില്? അല്ലതന്നെ. മേല്‍പുത്തൂര് ഒന്നാമതായി ഒരു ശാസ്ത്രകാരനാണ്. രണ്ടാമതായേ ഒരു കവിയാകുന്നുള്ളൂ. വെറും ശാസ്ത്രകാരനല്ല, സംസ്‌കൃതഭാഷ ശാസ്ത്രകാരന്. അദ്ദേഹത്തിന്റെ പ്രക്രിയാ സര്‍വ്വസ്വം, അപാണീയപ്രമാണസാധനം എന്നീ വ്യാകരണഗ്രന്ഥങ്ങള്. മീമാംസാമതം സ്ഥാപിക്കുന്നതിനുവേണ്ടി രചിച്ച മാനമേയോദയം, ധാതുകാവ്യമെന്ന ശാസ്ത്രകാവ്യം- ഇവയിലൊക്കെയും പണ്ഡിതനായ കവിയെയാണ് നാം കാണുന്നത്. വടക്കുംകൂറിന്റെ അഭിപ്രായത്തില് പ്രചാരം നേടിയത് പ്രഥമകൃതിയായ നാരായണീയമാണെങ്കിലും പ്രക്രിയാസര്‍വ്വസ്വമാണ് അദ്ദേഹത്തിന്റെ പ്രധാന കൃതി. ഇങ്ങനെ ചിന്തിക്കുമ്പോള് മേല്‍പുത്തൂര് നാരായണീയം സംസ്‌കൃതഭാഷയിലെഴുതിയതിലത്ഭുതപ്പെടാനില്ല. മുപ്പത്തിയാറ് പ്രൗഢഗ്രന്ഥങ്ങള് ഈ കേരളീയ സംസ്‌കൃതകവി എഴുതിയിട്ടുണ്ട്.\nഇന്ന് നാരായണീയ ദിനം\nശ്രീ ഗുരുവായൂരപ്പ സഹസ്രനാമസ്തോത്രം\nശ്രീ ഗുരുവായൂരപ്പ സഹസ്രനാമസ്തോത്രം 225\nഉള്ളിലെ ദൈവത്തെ സാക്ഷാത്കരിക്കാന് ശ്രമിക്കണം: കെ. ഹരിദാസ്ജി


ന്യൂഡല്‍ഹി: മനുഷത്വം നഷ്ടപ്പെട്ട സമൂഹത്തിന്റെ നേര്‍കാഴ്ചയായിരുന്നു കഴിഞ്ഞ ദിവസം ഡല്‍ഹിയില് സംഭവിച്ചത്. അഞ്ചംഗമടങ്ങുന്ന കുടുംബം റോഡില് വെച്ച് അഗ്നിക്കിരയാകുമ്പോള് മറ്റ് യാത്രക്കാര് വെറും കാഴ്ചക്കാരായി നോക്കിനിന്നു. കിഴക്കന് ഡല്‍ഹിയിലെ അക്ഷര്‍ധാം മേല്‍പ്പാലത്തില് ഞായറാഴ്ച വൈകിട്ടായിരുന്നു സംഭവം.\nഓടിക്കൊണ്ടിരിക്കെവെയാണ് അഞ്ചംഗ സഞ്ചരിച്ച കാര് അഗ്നിക്കിരയായത്. കാര് ഓടിച്ചിരുന്ന ഭര്‍ത്താവ് ഉപേന്ദന് മിശ്രയും ഒരു മകളും രക്ഷപെട്ടു. എന്നാല് പുറകിലെ സീറ്റിലിരുന്ന ഭാര്യയെയും രണ്ട് പെണ്‍മക്കളേയും രക്ഷിക്കാന് ഉപേന്ദ്രന് സാധിച്ചില്ല. സംഭവം നടക്കുമ്പോള് റോഡിലൂടെ നിരവധി വാഹനങ്ങള് കടന്ന് പോയെങ്കിലും ആരും തന്നെ രക്ഷിക്കാനായി എത്തിയിരുന്നില്ല. കാറിലുണ്ടായിരുന്ന സിഎന്‍ജി ചോര്‍ന്നതാണ് തീപിടുത്തത്തിനു കാരണമെന്നാണ് പ്രാഥമിക നിഗമനം.\nസംഭവത്തെക്കുറിച്ച് വിശദമായ അന്വേഷണം ആരംഭിച്ചതായി പൊലീസ് വ്യക്തമാക്കി. കാര് ഓടിക്കൊണ്ടിരിക്കുമ്പോള് ബോണറ്റില് നിന്ന് ചെറിയ തീപ്പൊരി വന്നത് ശ്രദ്ധയില്‍പ്പെട്ടതിനെ തുടര്‍ന്ന് ഉപേന്ദന് കാര് നിര്‍ത്തി പരിശോധിക്കാനായി റോഡിനരികിലേക്ക് മാറ്റി നിര്‍ത്തുന്നതിനുമുന്‍പേ തന്നെ പിന്നില് നിന്നും തീപടരുകയായിരുന്നു.\nപെട്ടന്നു തന്നെ മൂന്നു വയസ്സുകാരി മകളെയും വാരിയെടുത്ത് ഉപേന്ദന് പുറത്തുചാടി. എന്നാല് ഭാര്യയുടെ ഡോര് തുറക്കാന് ഇയാള്‍ക്കു സാധിച്ചില്ല. റോഡിലൂടെ പോകുന്നവരോട് സഹായം അഭ്യര്‍ഥിച്ചെങ്കിലും ആരും രക്ഷപെടുത്താന് ആദ്യം കൂട്ടാക്കിയിരുന്നില്ല.\nപിന്നീട് സഹായിക്കാന് ചിലര് ശ്രമിച്ചെങ്കിലും തീ ആളിപടര്‍ന്നതിനെ തുടര്‍ന്ന് കാറിനു സമീപം അടുക്കാന് സാധിച്ചില്ല. അഗ്‌നിശമന സേന വന്നു തീ അണച്ചപ്പോഴേക്കും ഭാര്യയും മകളും പൂര്‍ണ്ണമായി വെന്തിരുന്നു. കുടുംബമായി ക്ഷേത്രത്തിലേക്കു പോകവെയായിരുന്നു അപകടം.


ഈ സണ്ണിക്കൊപ്പം മേരി ജോർജ് സഞ്ചരിച്ചത്4ലക്ഷം കി.മീ | Nissan Sunny She Taxi Covered4Lakh Kilometers\nഈ സണ്ണിക്കൊപ്പം മേരി ജോർജ് സഞ്ചരിച്ചത്4ലക്ഷം കി.മീ\nപ്രവീണ് December 10, 2020 09:50 AM IST\nദീർഘയാത്ര കഴിഞ്ഞു രാത്രിയിൽ കേരളത്തിലെത്തുമ്പോൾ ആ നിസ്സാൻ സണ്ണി ടാക്സി കാറിന് ഒരു പതിവുണ്ട്. തട്ടുകട കണ്ടാൽ നിൽക്കും. യാത്രാലസ്യം മാറ്റുകയാണുദ്ദേശ്യം. ഒരു സംഘം ഇപ്പോൾ കാറിൽനിന്നിറങ്ങും എന്നു കരുതി കാത്തിരിക്കുന്ന കടക്കാർക്കു മുന്നിലേക്ക് സധൈര്യം ഒരു യുവതി ഡ്രൈവിങ് സീറ്റിൽനിന്നുമിറങ്ങും. മേരി ജോർജ്. കൂടെയാരുമില്ലേ മോളേ എന്ന ചോദ്യമുയരും. ഇല്ല ചേട്ടാ, ബെംഗളൂരുവിൽനിന്ന് ഒറ്റ വരവാണ്. ഇനി വീടെത്തുംവരെ സണ്ണി മാത്രമേ കൂട്ടിനുള്ളൂ. എന്നിട്ടു സണ്ണിയെവിടെ? അലോയ് വീലിട്ട സുന്ദരൻ വെള്ളക്കാറിനു നേരെ മേരി കൈ ചൂണ്ടും. പിന്നെ ചായകുടിച്ച് ഉറക്കം മാറ്റി വീണ്ടും ഡ്രൈവിങ് സീറ്റിലേക്കു കയറും.\nകഥയല്ലിത്. ഷി ടാക്സി ഡ്രൈവർ മേരി ജോർജിന്റെ ജീവിതയാത്രയിൽ ആവർത്തിക്കുന്ന കാര്യമാണ്. നാലു ലക്ഷം കിലോമീറ്റർ ടാക്സിയോടിച്ച് ദക്ഷിണേന്ത്യ മുഴുവൻ കറങ്ങിയിട്ടുണ്ട് ഈ എറണാകുളം മുളന്തുരുത്തി സ്വദേശിനി. സംസ്ഥാന സർക്കാരിന്റെ ജൻഡർ പാർക്കിനു കീഴിൽ ആണ് ഷി ടാക്സി എന്ന സംരംഭം തുടങ്ങുന്നത്. ജീവിതത്തിൽ ഒരു ബുദ്ധിമുട്ടുസഹിച്ച് നിൽക്കുന്ന സമയത്താണ് ഷി ടാക്സിയിലേക്ക് ആളെ എടുക്കുന്നത് ശ്രദ്ധയിൽ പെട്ടത്. വാഹനത്തോടുളള അടങ്ങാത്ത ആവേശം കൂടിയായപ്പോൾ മേരി ജോർജ് ഷി ടാക്സിയുടെ വളയം പിടിച്ചു. ഏഴു വർഷമായി ഡ്രൈവിങ് തുടങ്ങിയിട്ട്. സ്വന്തം വാഹനമുണ്ടായിട്ടും, ലൈസൻസ് എടുത്തിട്ടും ഡ്രൈവ് ചെയ്യാൻ ധൈര്യം കാണിക്കാത്ത സ്ത്രീകൾക്ക് മേരിയുടെയും സണ്ണിയുടെയും യാത്ര ധൈര്യം പകരും. തീർച്ച.\n‘‘യാത്രയിൽ അങ്ങോട്ടു പോകുമ്പോൾ കസ്റ്റമേഴ്സുണ്ടാകും. തിരികെ രാത്രിയിൽ ഒറ്റയ്ക്ക് വണ്ടിയോടിക്കും. ഇതുവരെ ദുരനുഭവങ്ങളുണ്ടായിട്ടില്ല’’ – മേരി ജോർജ് സംസാരത്തിന്റെ പുഷ് ബട്ടൺ അമർത്തുന്നു. ‘‘ഡ്രൈവിങ് പാഷൻ ആണ്. അതുെകാണ്ടാണ് യാത്ര മടുക്കാത്തത്. ആദ്യ വണ്ടി ഡിസയർ ആയിരുന്നു. ഒരു ചെറിയ അപകടമുണ്ടായി എന്നതൊഴിച്ചാൽ മറ്റ് അനുഭവങ്ങൾ വേറെയില്ല’’.\nപത്തു മിനിറ്റ്= എട്ടുവർഷം\n‘‘വർഷങ്ങൾക്കു മുൻപ് അപ്പച്ചന് അറ്റാക്ക് വന്നപ്പോൾ ഡ്രൈവ് ചെയ്ത് എറണാകുളം ജനറൽ ആസ്പത്രിയിലെത്തിച്ചു. പത്തു മിനിറ്റ് വൈകിയിരുന്നെങ്കിൽ അപ്പച്ചനെ കിട്ടുമായിരുന്നില്ല എന്നാണ് ഡോക്ടർ അന്നു പറഞ്ഞത്. ആ പത്തു മിനിറ്റ് കൊണ്ട് നേടിയത് അപ്പച്ചന്റെ എട്ടു വർഷത്തെ ആയുസ്സ് ആയിരുന്നു. വാഹനമോടിക്കാൻ ആരെയെങ്കിലും കാത്തിരുന്നുവെങ്കിലോ മറ്റൊരു വണ്ടി വരാൻ നോക്കിയിരുന്നുവെങ്കിലോ അപ്പച്ചനെ കിട്ടുമായിരുന്നില്ല. നീ വണ്ടിയെടുത്ത് ഓടിച്ചോ, വല്ല തട്ടോ മുട്ടോ ഉണ്ടായാൽ മാത്രം വിളിച്ചാൽ മതി എന്നു പറഞ്ഞു ധൈര്യം നൽകിയതിൽ അപ്പച്ചന് നന്ദി പറയുന്നു മേരി.\n‘‘എന്റെ മൂന്നാമത്തെ കുട്ടിയാണ് സണ്ണി. അല്ലെങ്കിൽ ബെസ്റ്റ് കംപാനിയൻ എന്നും പറയാം. വനിതാ മാസികകൾക്കു പകരം ഫാസ്റ്റ്ട്രാക്ക് പോലുള്ളവയിലായിരുന്നു ശ്രദ്ധ. അതുകൊണ്ടുതന്നെ ഡ്രൈവർമാരാണ് എന്റെ ഹീറോസ്.’’ ലേഡി ഓടിക്കുന്ന ‘ഫീൽ’ ഇല്ല എന്ന് ഈ ടാക്സിയിൽ കയറിയവരുടെ സാക്ഷ്യം. ‘‘കസ്റ്റമർ ഉണ്ടെങ്കിൽ റാഷ് ഡ്രൈവിങ് ചെയ്യാറില്ല. സുരക്ഷിതമല്ലാ എന്ന തോന്നൽ അവർക്കുണ്ടാകാൻ പാടില്ല. ഈ സാക്ഷ്യമാണ് മേരി ജോർജിന്റെ പരസ്യം. അല്ലാത്തപ്പോൾ ആസ്വദിച്ച്, വേഗത്തിൽ ഓടിച്ചുപോരാറുണ്ട് എന്നതു രഹസ്യം. ’’\nടിപ്സ്4വനിതകൾ\nടാക്സിവണ്ടി ഇത്തിരി ഭംഗിയാക്കുന്നതിൽ എന്താ തെറ്റ് എന്ന് മേരി ജോർജിന്റെ കാറിലെ സുന്ദരമായ അലോയ് വീൽ ചോദിക്കും. ഉൾവശവും ഭംഗിയായിത്തന്നെ കൊണ്ടുപോകുന്നതിനാൽ കാറിൽ കയറുന്നവർ സണ്ണിയെ മറക്കാറില്ലെന്ന് മേരി.\nദീർഘകാലത്തെ അനുഭവസമ്പത്തിന്റെ പിൻബലത്തിൽ മേരി ജോർജ് വനിതകൾക്കു നൽകുന്ന ടിപ്സ്\n1) വാഹനം ഓടിക്കാൻ പഠിക്കണം. ആരെയും ആശ്രയിക്കാതെ ജീവിക്കാം.\n2) സുഹൃത്തുക്കളുടെ കൂടെയേ വാഹനമോടിക്കാൻ പഠിക്കാവൂ. മാതാപിതാക്കൾ, ഭർത്താവ്, സഹോദരൻ എന്നിവർ കൂടെയുള്ളപ്പോൾ നിങ്ങളുടെ ആത്മവിശ്വാസം കുറയുകയാകും ഫലം (എല്ലാവരുടെയും കാര്യമല്ല. പൊതുവായി പറഞ്ഞതാണ്).\n3) സ്ത്രീകൾ വണ്ടി ഓടിക്കുമ്പോൾ പിന്നിൽവന്ന് ഹോൺ അടിക്കുന്ന രീതിയെ ധീരമായി നേരിടണം. ജനിച്ചപടി ഡ്രൈവിങ് സീറ്റിൽ ഇരുന്നിട്ടില്ലല്ലോ ആരും. അതുകൊണ്ട് മറ്റുള്ളവരെ ബുദ്ധിമുട്ടിക്കാത്ത രീതിയിൽ, മിതവേഗത്തിൽ ഡ്രൈവ് ചെയ്യുന്ന സ്ത്രീകളോട് ചിലർ കാണിക്കുന്ന കോപ്രായത്തിനു മുഖം കൊടുക്കരുത്.\n4) ദീർഘദൂര രാത്രിയാത്രകളിൽമറ്റു വാഹനങ്ങളുടെ കൂടെ പോവുക.\nEnglish Summary: Nissan Sunny She Taxi Covered4Lakh Kilometers


വില്യം റോൺജന്റെ കഥ , എക്സ്-റേയുടെയും – LUCA\nScrolling News പുതിയവ ഭൗതികശാസ്ത്രം വൈദ്യശാസ്ത്രം ശാസത്രജ്ഞര് ശാസ്ത്രചരിത്രം ജീവചരിത്രത്തിലൂടെ\nMarch 27, 2021 March 27, 2021 1 min read\nഎക്സ്-റേ കണ്ടെത്തിയ വില്യം റോൺജന്റെ ജന്മദിനമാണ് മാർച്ച് 27\n1845 മാർച്ച് 27 ന് പ്രഷ്യയിലെ ലെന്നെപ്പ് എന്ന സ്ഥലത്തായിരുന്നു വില്യം കോൺറാഡ് റോൺജന്റെ (Wilhelm Conrad Röntgen) ജനനം. വസ്ത്ര വ്യാപാരിയായിരുന്ന ഫ്രഡറിക്ക് കോൺറാഡ് റോൺജന്റെയും കാറ്ലറ്റ് കോൺസ്റ്റൻസ് ഫ്രൊവീ ( Charlotte Constanze Frowein ) ന്റെയും ഏകപുത്രൻ. റോൺജന് മുന്ന് വയസ്സുള്ളപ്പോൾ അവരുടെ കുടുംബം നെതർലാന്റിലേക്ക് താമസം മാറ്റി.അവിടെയായിരുന്നു റോൺജന്റെ വിദ്യാഭ്യാസം.1862ള ഉത്രക്ക് ( Utrecht ) ടെക്ക്നിക്കൽ സ്ക്കൂളിൽ ചേർന്നു.എന്നാൽ അവിടെ അധിക നാൾ പഠനം നടത്താൻ കഴിഞ്ഞില്ല.അധ്യാപകനെ കളിയാക്കിക്കൊണ്ടുള്ള രേഖാ ചിത്രം വരച്ചതുമായി ബന്ധപ്പെട്ട് സ്ക്കൂളിൽ നിന്നും റോൺജനെ പുറത്താക്കി. എന്നാൽ ആ സംഭവുമായി റോൺജന് ബന്ധമൊന്നുമുണ്ടായിരുന്നില്ല. പഠനം തുടരാൻ കഴിയാത്ത റോൺജൻ പരീക്ഷയെഴുതി സൂറിച്ചിലെ ഫെഡറൽ പോളി ടെക്ക്നിക്ക് ഇൻസ്റ്റിറ്റ്യൂട്ടിൽ ചേർന്നു. എൻജിനീയറിങ്ങിനാണ് ചേർന്നതെങ്കിലും ഇഷ്ടമുള്ള വിഷയങ്ങൾ മാത്രം പഠിച്ച് ബാക്കി സമയം ചുറ്റിക്കറങ്ങി നടന്ന് ഉല്ലസിച്ചു. ഫലമോ??. എൻജിനീയറിങ്ങ് പരീക്ഷയിൽ തോറ്റു.\nജർമ്മനിയിലെ (അന്ന് പ്രഷ്യയിൽ) ലെന്നെപ്പ് എന്ന സ്ഥലത്തെ റോൺജന്റെ ജന്മഗൃഹം\nഎന്നാൽ തന്റെ ഇഷ്ടവിഷയമായ ഭൌതികശാസ്ത്രം ക്ലാസിൽ കയറാൻ റോൺജൻ ശ്രദ്ധിച്ചിരുന്നു. ഫിസിക്സ് ലാബറട്ടറിയിലെ പരീക്ഷണങ്ങളെല്ലാം കൃത്യമായി ചെയ്തിരുന്ന റോൺജനെ അദ്ധ്യാപകനായ ഒഗസ്ത് കുണ്ഡ് ( August Kundt ) ശ്രദ്ധിച്ചിരുന്നു. അധ്യാപകന്റെ നിർദേശ പ്രകാരം റോൺജൻ ഭൌതിക പഠനത്തിൽ ശ്രദ്ധിച്ചു. 1869ല് റോൺജൻ സൂറിച്ച് സർവകലാശാലയില് നിന്നും പി.എച്ച്.ഡി നേടി.\nഒഗസ്ത് കുണ്ഡ് ( August Kundt )\n1873 ൽ ഒഗസ്ത് കാണ്ഡ് പ്രഫസറായി സ്ട്രൌസ് ബര്ഗ് സർവകലാശാലയില് ചേർന്നപ്പോൾ തന്റെ പ്രിയ ശിഷ്യനെയും കൂടെ കൂട്ടി. അങ്ങനെ റോൺജൻ ഗവേഷണ പ്രവർത്തനങ്ങളുമായി സർവകലാശാലയിൽ കഴിഞ്ഞു. തൊട്ടടുത്ത വർഷം അദ്ദേഹം സ്ട്രൌസ് ബർഗ് സർവകലാശാലയിൽ ലക്ചററായി ജോലിയിൽ ചേർന്നു.\nഈ സമയത്തിനുള്ളിൽ ഭൌതിക ശാസ്ത്രജ്ഞനെന്ന നിലയിലും അധ്യാപകനെന്ന നിലയിലും റോണ്ജൻ അറിയപ്പെട്ടു കഴിഞ്ഞിരുന്നു. നിരവധി സർവകലാശാലകളിൽ നിന്നും അദ്ദേഹത്തിന് ക്ഷണം ലഭിച്ചിരുന്നു. അങ്ങനെ 1888ൽ വുത്സ്ബർഗ് സർവകലാശാലയിൽ അദ്ദേഹം പ്രഫസറായി ജോലിയിൽ പ്രവേശിച്ചു. അവിടെ വെച്ചാണ് റോൺജന് ആദ്യ ഭൌതിക ശാസ്ത്ര നൊബേൽസമ്മാനം നേടിക്കൊടുത്ത എക്സ് റേയുടെ കണ്ടുപിടുത്തം നടത്തിയത്.\nവില്യം റോൺജന്റെ വുത്സ്ബർഗ് സർവകലാശാലയിലെ ലബോറട്ടറി\n1895 ൽ കാതോഡ് റേ ട്യൂബുകളുപയോഗിച്ച് പരീക്ഷണങ്ങളിൽ മുഴുകിയ റോൺജൻ തന്റെ പരീക്ഷണശാലയിലെ ബേരിയം പ്ലാറ്റിനോ സൈനൈഡ് പുരട്ടിയ സ്ക്രീനിൽ ഒരു പച്ച വെളിച്ചം ഉണ്ടാകുന്നത് ശ്രദ്ധിച്ചു. ഈ തിളക്കത്തിന്റെ കാരണം തേടി അദ്ദേഹം കൂടുതൽ പരീക്ഷണങ്ങൾ നടത്തി. അങ്ങനെ നവംബർ 8 ന് ഒരു വെള്ളിയാഴ്ച്ച ദിവസം രാത്രി ഏറെ വൈകിയിട്ടും റോൺജൻ പരീക്ഷണങ്ങൾ തുടർന്നു. കറുത്ത കട്ടി കടലാസു കൊണ്ട് മൂടിയ കാതോഡ് റേ ട്യൂബിലൂടെ വൈദ്യുതി കടത്തി വിട്ടപ്പോൾ തന്റെ ഇരുണ്ട പരീക്ഷണശാലയിലെ ബേരിയം പ്ലാറ്റിനോ സൈനൈഡ് സ്ക്രീനിൽ ഒരു പച്ച തിളക്കമുണ്ടായി. ട്യൂബിൽ നിന്നും സ്ക്രീൻ പലയിടത്തായി നീക്കിപ്പിടിച്ചു കൊണ്ട് പരീക്ഷണം ആവർത്തിച്ചപ്പോഴും ആ തിളക്കം ഉണ്ടായി.\nകാതോഡ് റേ ട്യൂബ്\nകാതോഡ് റേ ട്യൂബുകളിൽ നിന്നും ഇലക്ട്രോണുകളെ കൂടാതെ മറ്റൊരു അദൃശ്യ കിരണം ഉണ്ടാകുന്നു എന്നത് റോൺജനെ ആവേശഭരിതനാക്കി. പേരരിയാത്ത ഗണിത പ്രഹേളികയ്ക്ക് x എന്ന് പേര് നല്കുന്നതു പോലെ റോൺജനും താൻ കണ്ടെത്തിയ കിരണങ്ങൾക്ക് എക്സ് കിരണം എന്ന് പേരു നല്കി. പരീക്ഷണങ്ങൾ തുടർന്ന റോൺജൻ തന്റെ ഭാര്യയുടെയും ഒരു പൊതു സദസ്സിൽ വെച്ച് ആല്ബർട്ട് കൊല്ക്കറി (Albert Kölliker) ന്റെയും ശരീരഭാഗങ്ങളുടെ എക്സ്റേ ചിത്രങ്ങൾ എടുത്തു. ഗവേഷണ പ്രവർത്തനങ്ങൾ തുടർന്ന അദ്ദേഹം 28 ഡിസംബറിൽ On A New Kind of Rays എന്ന പ്രബന്ധം പ്രസിദ്ധീകരിച്ചു.\n1895 നവംബർ 22 ന് എടുത്ത എക്‌സ്‌റേ ഫോട്ടോ ഗ്രാഫ്- റോൺജന്റെ ഭാര്യ അന്ന ബർത്തയുടെ കൈയാണിത്. വിവാഹമോതിരം കാണാം. |കടപ്പാട് : വിക്കിപീഡിയ\nലോകമെമ്പാടും എക്സ്റേ എന്ന അത്ഭുത കിരണങ്ങളെ കുറിച്ച് ഗവേഷണങ്ങൾ നടന്നു. നിരവധി പ്രബന്ധങ്ങൾ അവതരിപ്പിക്കപ്പെട്ടു. പത്ര മാധ്യമങ്ങളിൽ ഈ പുതിയ കിരണങ്ങളെ കുറിച്ച് സചിത്ര വാർത്തകളും ലേഖനങ്ങളും വന്നു. എക്സ്റേ മനുഷ്യന്റെ സ്വകാര്യത ഇല്ലാതാക്കും എന്ന കുപ്രചരണങ്ങളും ഉണ്ടായി. എക്സ്റേ കടത്തി വിടാത്തത് എന്ന പരസ്യത്തോടെ സ്ത്രീകൾക്കായുള്ള കുപ്പായങ്ങളും ചില വിരുതന്മാർ വിപണിയിൽ എത്തിച്ചു. ഈ കോലാഹലങ്ങൾ പുറത്ത് നടക്കുമ്പോഴും റോൺജൻ തന്റെ ഗവേഷണങ്ങളിൽ മുഴുകി.\nവൈദ്യശാസ്ത്ര രംഗത്തെ എക്സ്റേയുടെ സാധ്യതകളെ കുറിച്ച് ലോകം ചിന്തിച്ച് തുടങ്ങിയിരുന്നു. എക്സ്റേ കണ്ടെത്തിയതിന്റെ തൊട്ടടുത്ത വർഷം, 1896 ജനുവരിയിൽത്തന്നെ, ബെർമിങ്ഹാമിലെ ഡോ ജോൺഹാൾ എഡ്വേർഡ് തന്റെ സഹപ്രവർത്തകന്റെ ശരീരത്തിലകപ്പെട്ട സൂചിയെ എക്സ്റേ ഉപയോഗിച്ച് കണ്ടെത്തി. ഒടിഞ്ഞ എല്ലുകളുടെ ചിത്രങ്ങളെടുക്കുന്നതിന് പുറമേ കാൻസർ ചികിത്സയ്ക്കും എക്സ്റെ ഉപയോഗിക്കപ്പെട്ടു.\nഎക്സ്റേയുടെ കണ്ടെത്തലിന്റെ ബഹുമതിയെന്ന വണ്ണം വുത്സ്ബർഗ് സർവകലാശാല റോൺജന് ഡോക്ടർ ഓഫ് മെഡിസിൻ ബിരുദം നല്കി ആദരിച്ചു. 1896 ലെ ബ്രിട്ടീഷ് റോയൽ സൊസൈറ്റിയുടെ റംഫോഡ് പുരസ്കാരം റോൺജന് ലഭിക്കുകയുണ്ടായി. എക്സ്റേ വൈദ്യശാസ്ത്ര രംഗത്ത് ഉണ്ടാക്കിയ മൂന്നേറ്റത്തിന്റെ ബഹുമതിയെന്നവണ്ണം ഡയഗണസ്റ്റിക്ക് റേഡിയോളജിയുടെ പിതാവെന്നും റോൺജൻ അറിയപ്പെടുന്നു.\nഡോ ജോൺഹാൾ എഡ്വേർഡ് എടുത്ത എക്സറേ ഫോട്ടോഗ്രാഫ് ഉപയോഗിച്ചുകൊണ്ടുള്ള 1897ലെ ഒരു ടയർകമ്പനിയുടെ പരസ്യം\nതാൻ കണ്ടെത്തിയ കിരണങ്ങളെ പേരു കൊണ്ടു പോലും തന്റേതാക്കാതിരുന്ന റോൺജൻ എക്സ്റേയ്ക്ക് പേറ്റന്റിനും അപേക്ഷിച്ചില്ല. നൊബേൽ സമ്മാനമായി ലഭിച്ച തുക തനിക്ക് ഗവേഷണം നടത്താൻ സൌകര്യം ഒരുക്കിയ വുത്സ്ബർഗ് സർവകലാശാലക്ക് സംഭാവന ചെയ്തു. പലയിടത്തും എക്സ്റേയെ റോൺജൻ കിരണങ്ങൾ എന്ന് വിളിച്ചിരുന്നത് പോലും അദ്ദേഹം നിരുത്സാഹപ്പെടുത്തി.\nതലയിൽ തറച്ചുകയറിയ ബുള്ളറ്റ് എക്സറേ ഉപയോഗിച്ച് കണ്ടെത്തി നീക്കം ചെയ്യുന്നു. 1897ലെ ഫോട്ടോ\nബെവേറിയൻ ഗവർമെന്റിന്റെ അഭ്യർത്ഥന മാനിച്ച് 1900 ൽ റോൺജൻ മ്യൂണിച്ച് സർവകലാശാലയിൽ പ്രഫസർ പദവി സ്വീകരിച്ചു. തുടർന്ന് അവിടെ വിശ്രമ ജീവിതവും നയിച്ചു. 1923 ഫെബ്രുവരി 10 ന് കുടലിലെ അർബുദബാധയെത്തുടർന്ന് അദ്ദേഹം അന്തരിച്ചു.\nവില്യം കോൺറാഡ് റോൺജൻ\n2004 ൽ IUPAC (International Union for Pure and Applied Chemistry ) 111 ആം മൂലകത്തിന് റോൺജേനിയം എന്ന് പേര് നല്കി കൊണ്ടാണ് റോൺജനോടുള്ള ആദരം പ്രകടിപ്പിച്ചത്. എക്സ് റേ – ഗാമാ വികരണ തീവ്രതയുമായി ബന്ധപ്പെട്ട ഏകകവും റോൺജന്റെ പേരിൽ അറിയപ്പെടുന്നുണ്ട്. എക്സ്റേ കണ്ടെത്തിയ നവംബർ 8ന് വിവിധ സംഘടനകൾ World radiography day ആയി ആചരിക്കുന്നു. അന്റാർട്ടിക്ക് പ്രദേശത്തെ ഒരു കൊടുമുടിക്കും 1991 ഏപ്രിലിൽ കണ്ടെത്തിയ ചിന്നഗ്രഹത്തിനും റോൺജനോടുള്ള ബഹുമാനാർത്ഥം അദ്ദേഹത്തിന്റെ പേര് നല്കിയിട്ടുണ്ട്.\nഓരോ കണ്ടെത്തലും, ചുരുങ്ങിയ കാലം കൊണ്ട് പുതിയ കണ്ടെത്തലുകളാൽ പരിഷ്കരിപ്പെടുമെന്നും നമ്മളും നമ്മുടെ കണ്ടെത്തലും വിസ്മൃതിലാകുമെന്നും എല്ലാ ശാസ്ത്രകാരന്മാരും ഓർക്കണം എന്ന് 1894 ല് വുത്സ്ബർഗ് സർവകലാശാലയിൽ പ്രസംഗിച്ച റോൺജനെ ലോകം ഇന്നും ഓർക്കുന്നു.\nജർമ്മനിയിലെ ലെന്നെപ്പിലെ റോൺജൻ മ്യൂസിയം\nWILHELM RÖNTGEN, റോൺജൻ, വില്ല്യം റോൺജൻ\nകേരള ശാസ്ത്രസാഹിത്യ പരിഷത്ത് ഡിജിറ്റൽ കലാജാഥ


സെയ് രാ നരസിംഹ റെഡ്ഡി പുതിയ ട്രയിലര് കാണാം | Talkies\nNo Comments on സെയ് രാ നരസിംഹ റെഡ്ഡി പുതിയ ട്രയിലര് കാണാം\nസെയ് രാ നരസിംഹ റെഡ്ഡി റിലീസ് തീയ്യതി അടുത്തിരിക്കെ അണിയറക്കാര് പുതിയ ട്രയിലര് റിലീസ് ചെയ്തിരിക്കുകയാണ്. ഒക്ടോബര് 2ന് ചിത്രം തിയേറ്ററുകളിലേക്കെത്തുകയാണ്.\nസെയ് രാ നരസിംഹ റെഡ്ഡി ഒരു ഇതിഹാസ ചരിത്രസിനിമയാണ്. സുരേന്ദര് റെഡ്ഡി സംവിധാനം ചെയ്തിരിക്കുന്നു. അന്തരിച്ച സ്വാതന്ത്ര്യസമരസേനാനി ഉയ്യലവാഡ നരസിംഹ റെഡ്ഡി, ബ്രിട്ടീഷ് പട്ടാളത്തിനെതിരെ ശിപായി ലഹളയ്ക്കും മുമ്പെ തന്നെ പടപൊരുതിയ പോരാളിയായിരുന്നു. ബ്രിട്ടീഷുകാര് അദ്ദേഹത്തെ തൂക്കിലേറ്റുകയായിരുന്നു.\nചിരഞ്ജീവി ടൈറ്റില് കഥാപാത്രമായെത്തുന്ന സിനിമയില് അമിതാഭ് ബച്ചന്, നയന്‍താര, വിജയ് സേതുപതി, തമന്ന, രവി കിഷന്, നിഹാരിക, ജഗപതി ബാബു, ബ്രഹ്മാജി, കിച്ചാ സുദീപ് എന്നിവരും സിനിമയുടെ ഭാഗമായെത്തുന്നു. തെലുഗ്, തമിഴ്, മലയാളം, ഹിന്ദി ഭാഷകളിലായി ചിത്രം റിലീസ് ചെയ്യും.\nപ്രശസ്ത എഴുത്തുകാരായ പാരുച്ചുരി സഹോദരങ്ങളാണ് കഥ എഴുതിയിരിക്കുന്നത്. സായ് മാധവ് ബുര സംഭാഷണങ്ങള് ഒരുക്കിയിരിക്കുന്നു. തിരക്കഥ ഒരുക്കിയിരിക്കുന്നത് സംവിധായകന് സുരേന്ദര് റെഡ്ഡി തന്നെയാണ്. രത്‌നവേലു സിനിമാറ്റോഗ്രാഫിയും. സംഗീതം അമിത് ത്രിവേദിയും ഒരുക്കുന്നു. ശ്രീകര് പ്രസാദ് ആണ് എഡിറ്റിംഗ്. ചിരഞ്ജീവിയുടെ മകനും നടനുമായ രാം ചരണ് കോനിഡേല പ്രൊഡക്ഷന് കമ്പനിയുടെ ബാനറില് ചിത്രം നിര്‍മ്മിച്ചിരിക്കുന്നു.\nസേയ് രാ നരസിംഹ റെഡ്ഡി ട്രയിലര്, ചിരഞ്ജീവിയുടെ…\nTags Chiranjeevi, Sye Raa Narasimha Reddy, ചിരഞ്ജീവി, സെയ് രാ നരസിംഹ റെഡ്ഡി\n← ഒരു കടത്ത് നാടന് കഥ പുതിയ പോസ്റ്റര് പുറത്തിറക്കി ടൊവിനോ തോമസ് → കാളിദാസ് ജയറാമിന്റെ ഹാപ്പി സര്‍ദാര് ട്രയിലര്


കോവിഡ്: ഖത്തറിലെ വിദ്യാഭ്യാസ സ്ഥാപനങ്ങളില് പഠനം ഓണ്‍ലൈന് വഴി മാത്രം - :: Garshom :: ‹ :: Garshom ::\nസ്വന്തം ലേഖകന്Friday, April 2, 2021 4:12 pm\nദോഹ: വിദ്യാഭ്യാസ സ്ഥാപനങ്ങളില് പഠനം ഓണ്‍ലൈന് വഴി മാത്രമാക്കാന് വിദ്യാഭ്യാസ മന്ത്രാലയം ഉത്തരവിട്ടു. സ്‌കൂളുകള്, കിന്റര്‍ഗാര്‍ട്ടനുകള്, സര്‍വകലാശാലകള് തുടങ്ങിയവയ്‌ക്കെല്ലാം ഉത്തരവ് ബാധകമാണ്. ഏപ്രില്4ഞായര് മുതല് അനിശ്ചിത കാലത്തേക്കാണ് ഉത്തരവ്. മുഴുവന് സ്ഥാപനങ്ങളിലും നേരിട്ടെത്തിയുള്ള പഠനം ഒഴിവാക്കി പകരം വീടുകളിലിരുന്ന് ഓണ്‍ലൈന് വഴി അധ്യയനം തുടരാനാണ് ഉത്തരവ്. ഖത്തറില് കോവിഡ് വ്യാപനം വീണ്ടും ഉയര്‍ന്ന സാഹചര്യത്തിലാണ് പുതിയ ഉത്തരവ്.\nകോവിഡ് ആദ്യ തരംഗത്തില് കഴിഞ്ഞ വര്‍ഷം വിദ്യാഭ്യാസ സ്ഥാപനങ്ങളെല്ലാം അടച്ചിരുന്നെങ്കിലും രോഗവ്യാപനം കുറഞ്ഞതിനെ തുടര്‍ന്ന് കഴിഞ്ഞ സെപ്തംബറോടെ ഭാഗികമായി സ്‌കൂളുകള് തുറന്നിരുന്നു. ഓണ്‍ലൈന് ക്ലാസുകളും നേരിട്ടെത്തിയുള്ള പഠനവും സമന്വയിപ്പിച്ചുള്ള സംവിധാനമായി ഇതുവരെ തുടര്‍ന്നുവന്നത്. അതേസമയം ഇനിയൊരറിയിപ്പുണ്ടാകുന്നത് വരെ പഠനം ഓണ്‍ലൈന് മാത്രമായി നിയന്ത്രിക്കാനാണ് ഉത്തരവ്.


നഗരസഭയുടെ ഉടമസ്ഥതയിലുള്ള കെട്ടിടം ഇടതുസംഘടന കയ്യടക്കിയിട്ട് കാല്‍നൂറ്റാണ്ട്\nWednesday6April 2016 9:55 pm IST\nജോസഫ് ചാക്കോ ചങ്ങനാശ്ശേരി: നഗരസഭയുടെ ഉടമസ്ഥതയില് ചങ്ങനാശ്ശേരി നഗരത്തിന്റെ ഹൃദയഭാഗത്ത് സ്ഥിതിചെയ്യുന്ന മൂന്നുനില കെട്ടിടം ഇടതുപക്ഷ സംഘടന കയ്യടക്കിയിട്ട് കാല്‍നൂറ്റാണ്ട് പിന്നിടുന്നു. നഗരസഭയുടെ ഒമ്പതാം വാര്‍ഡില് പെരുന്നയിലുള്ള കെട്ടിടമാണ് കഴിഞ്ഞ ഇരുപത്തഞ്ച് വര്‍ഷമായി ഇടതുപക്ഷ സംഘടനയായ ജനാധിപത്യ മഹിളാ അസോസിയേഷന് കയ്യടിക്കിയിട്ടുള്ളത്. ആയിരത്തി തൊള്ളായിരത്തി തൊണ്ണൂറ്റിരണ്ടില് വനിതാ ഹോസ്റ്റല് നടത്തുന്നതിനായി കരാര് അടിസ്ഥാനത്തില് സംഘടനയ്ക്ക് വിട്ടുനല്‍കിയതാണ് കെട്ടിടം. പിന്നീട് ഇതുവരെ കെട്ടിടത്തെ സംബന്ധിച്ച യാതൊരു വിവരവും നഗരസഭയ്ക്ക് അറിയില്ലെന്നാണ് വിവരാവകാശ രേഖയില് പറയുന്നത്. എന്നാല് തൊണ്ണൂറ്റി രണ്ടിലെ കരാറിന്റെ അടിസ്ഥാനത്തില് നാമമാത്ര വാടക നഗരസഭയില് സംഘടന അടയ്ക്കുന്നതായി അധികൃതര് വാക്കാല് പറയുന്നു. നഗരസഭ ലക്ഷങ്ങള് മുടക്കി നിര്‍മ്മിച്ച കെട്ടിടം വനിതാ തൊഴില് സംരഭത്തിന്റെ ഭാഗമായാണ് സംഘടനയ്ക്ക് വിട്ടുനല്‍കിയത്. എല്ലാ വര്‍ഷവും കരാര് പുതുക്കണമെന്നാണ് നിയമം. എന്നാല് ഇതിനായി ടെന്‍ഡര് നടപടികള് ഒന്നും നടത്തിയതായി നഗരസഭാ രേഖകളില് ഇല്ല. കരാര് പുതുക്കലിനായി സംഘടന വയ്ക്കുന്ന അപേക്ഷകള് കരാര് ഭേദഗതികളില്ലാതെ അംഗീകരിച്ചിരുന്നതായാണ് അറിയാന് കഴിയുന്നത്. നഗരസഭ വാടകയ്ക്ക് നല്‍കിയിരിക്കുന്ന കെട്ടിടത്തിന് കൃത്യമായ വാടക നിശ്ചയിച്ചിട്ടില്ലെന്നതാണ് യാതാര്‍ത്ഥ്യം. വനിതാ ഹോസ്‌റ്്‌റലിന്റെ വരുമാനത്തിന്റെ ഒരു വിഹിതം അടയ്ക്കണം എന്നാണ് കരാര്. വരുമാനത്തിന്റെ എത്ര ശതമാനമാണ് സംഘടന നല്‍കേണ്ടതെന്ന് നഗരസഭാ അധികൃതര്‍ക്ക് അറിയില്ല. വനിതാ ഹോസ്റ്റല് സംബന്ധിച്ച രേഖകളില് വാടക വിഹിതത്തെ സംബന്ധിച്ച യാതൊരു വിവരവും രേഖപ്പെടുത്തിയിട്ടില്ല. വനിതാ ഹോസ്റ്റലിന്റെ നടത്തിപ്പ് ഇനത്തില് സംഘടനയ്ക്ക് എത്രരൂപ വരുമാനമുണ്ടെന്ന് പരിശോധിക്കാനും നഗരസഭ നിരീക്ഷകനെ നിശ്ചയിച്ചിട്ടില്ല. തത്വത്തില് സംഘടന പറയുന്ന കണക്ക് അനുസരിച്ച് ഒരു ചെറിയ വിഹിതം കൈപ്പറ്റുക മാത്രമാണ് നഗരസഭ ചെയ്യുന്നത്. നഗരമദ്ധ്യത്തില് ഒരു മുറിക്ക് ആയിരക്കണക്കിന് രൂപ വാടക ലഭിക്കുമെന്നിരിക്കെ മൂന്നുനിലകളിലുള്ള എല്ലാ മുറികള്‍ക്കും കൂടി നഗരസഭയില് സംഘടന കഴിഞ്ഞമാസം അടച്ചത് 9,000 രൂപ മാത്രമാണ്. എത്ര വരുമാനം ഉണ്ടായാലും സംഘടന പറയുന്ന കണക്ക് വിശ്വസിക്കേണ്ട സ്ഥിതിയില് കാര്യങ്ങളെത്തിച്ചതില് മാറിമാറിവന്ന ഇടതുവലതു ഭരണസമിതികള്‍ക്ക് തുല്ല്യപങ്കുണ്ടെന്നാണ് ആക്ഷേപം. നഗരസഭയുടെ നിരീക്ഷണത്തിലല്ലാതെ കരാറില് യാതൊരു ഉപാധിയും വയ്ക്കാതെ എല്ലാവര്‍ഷവും ബഹുനില കെട്ടിടം സംഘടനയ്ക്ക് വിട്ടുനല്‍കിയതിന് പിന്നില് ചില നിക്ഷിപ്ത താത്പര്യങ്ങള് ഉള്ളതായാണ് ആരോപണം. ഇതിലൂടെ ലക്ഷങ്ങളുടെ നഷ്ടമാണ് നഗരസഭയ്ക്ക് ഉണ്ടായിട്ടുള്ളത്.നഗരസഭാ കൗണ്‍സിലിന്റെ ഐകകണ്‌ഠേനയുള്ള തീരുമാനത്തിന്റെ അടിസ്ഥാനത്തിലാണ് കെട്ടിടം സംഘടനയ്ക്ക് വിട്ടുനല്‍കിയതെന്നും ഇതിനെക്കുറിച്ച് കൂടുതല് പ്രതികരിക്കാന് തയ്യാറല്ലെന്നും നഗരസഭാ ചെയര്‍മാന് മാത്യു മണലേല് പറഞ്ഞു.\nസിപിഎം വിരുദ്ധനിലപാട് ചങ്ങനാശ്ശേരി നഗരസഭാ സെക്രട്ടറിക്ക് സ്ഥലംമാറ്റം\nകൗണ്‍സിലര്‍മാര് ചെയര്‍മാന്റെ മുറിക്ക് മുന്നില് കുത്തിയിരുന്നു\nസര്‍ക്കാര്‍ഭൂമി കയ്യേറി നിര്‍മ്മാണം; നഗരസഭയുടെ അറിവോടെ\nപ്രവര്‍ത്തനമില്ലാതെ നഗരസഭയുടെ കെട്ടിടം വനിതാ വിശ്രമകേന്ദ്രം പേരിനുമാത്രം\nസര്‍ക്കാര് ഓഫീസിനായി കെട്ടിടം വിട്ടുനല്‍കണം\nനഗരസഭ കെട്ടിടം ചോര്‍ന്നൊലിക്കുന്നു ; നാട്ടുകാര് ദുരിതത്തില്\nതാമസക്കാരെ ഒഴിപ്പിക്കുന്നതിന് പിന്നില് കളക്ടര്‍ക്ക് സ്ഥാപിത താല്‍പ്പര്യമെന്ന് നഗരസഭാ യോഗം


പ്രണയകഥയിൽ ട്വിസ്റ്റ്; സജിതയെ ഒളിപ്പിച്ചത് മറ്റ് എവിടെയോ, പത്തുവര്‍ഷം വീട്ടിലെ മുറിയില് താമസിപ്പിച്ചിട്ടില്ലെന്ന് മാതാപിതാക്കൾ - Express Malayali\nHome Kerala പ്രണയകഥയിൽ ട്വിസ്റ്റ്; സജിതയെ ഒളിപ്പിച്ചത് മറ്റ് എവിടെയോ, പത്തുവര്‍ഷം വീട്ടിലെ മുറിയില് താമസിപ്പിച്ചിട്ടില്ലെന്ന് മാതാപിതാക്കൾ\nപാലക്കാട്അയിലൂരിൽ കാമുകിയെ പത്തു വർഷം ഒരു മുറിയിൽ താമസിപ്പിച്ചെന്ന യുവാവിന്റെ വാദം തള്ളി രക്ഷിതാക്കൾ. മൂന്നു മാസം മുമ്പാണ് സജിത പുറത്തിറങ്ങാൻ ഉപയോഗിച്ചു എന്ന് പറയപ്പെടുന്ന ജനലിന്‍റെ അഴികൾ മുറിച്ചുമാറ്റിയത്. മകന് ചില മാനസിക പ്രശ്നങ്ങൾ ഉണ്ടായിരുന്നുവെന്നും റഹ്മാന്റെ പിതാവ് മുഹമ്മദ് കരീം, മാതാവ് ആത്തിക എന്നിവർ ഒരു വാർത്താ ചാനലിനോട് പറഞ്ഞു.\nപാതി ചുമരുള്ള മുറിയിലാണ് റഹ്മാൻ താമസിച്ചിരുന്നത്. ആരെങ്കിലും ആ മുറിയിൽ ഉണ്ടെങ്കിൽ തങ്ങൾ അറിയുമായിരുന്നെന്നു. മൂന്നു വര്‍ഷം മുമ്പ് വീടിന്‍റെ മേല്‍ക്കൂര പൊളിച്ചു പണിതിരുന്നു. ആ സമയത്ത് റഹ്മാന്‍റെ സഹോദരിയുടെ മകനും പിതാവും മുറിക്കകത്ത് കയറിയതാണ്. ഒരു കട്ടില് പോലും ആ മുറിയിലുണ്ടായിരുന്നില്ല.\nചെറിയ ടീപോ മാത്രമാണ് മുറിയിൽ ഉണ്ടായിരുന്നത്. വര്‍ഷങ്ങളോളം സജിതയെ മറ്റെവിടെയോ ആണ് താമസിപ്പിച്ചതെന്നും റഹ്മാന്‍റെ മാതാപിതാക്കള് പറയുന്നു. എന്നാല് ഈ ടീപോയ്ക്കകത്ത് സജിത ഒളിച്ചുവെന്നാണ് റഹ്മാന് പറയുന്നത്. ഒപ്പം റഹ്മാനും സജിതയും അവരുടെ വാദങ്ങളില് ഉറച്ചു നില്‍ക്കുകയാണ്.\nസജിതയെ മതം മാറാൻ പ്രേരിപ്പിച്ചു എന്ന് പല കോണിൽ നിന്നും ആരോപണം ഉയർന്നിരുന്നു. എന്നാൽ അത്തരം ആരോപണങ്ങൾ റഹ്മാൻ നിഷേധിച്ചു. താൻ സജിതയെ മതം മാറാൻ ഒരിക്കലും നിർബന്ധിച്ചിട്ടില്ലെന്നും ഒരാൾ ഇഷ്ടമുള്ള മതത്തിൽ വിശ്വസിക്കുന്നതിന് തനിക്ക് എതിർപ്പൊന്നുമില്ലെന്നും റഹ്മാൻ മാദ്ധ്യമങ്ങളോട് പറഞ്ഞു.\nസജിത റഹ്മാന്റെ വീട്ടിൽ കഴിയുന്ന വിവരം റഹ്മാന്റെ വീട്ടുകാർക്കു പോലും അറിയില്ലായിരുന്നു. വ്യത്യസ്ഥ മതവിഭാഗത്തിൽപെട്ട ഇരുവരും തങ്ങളുടെ ബന്ധുക്കളെ ഭയന്നാണ് ഒളിവിൽ കഴിയാൻ തീരുമാനിച്ചത്. മൂന്ന് മാസങ്ങള്‍ക്ക് മുമ്പ് വീട്ടില് നിന്നും കാണാതായ റഹ്‌മാനെ സഹോദരന് അവിചാരിതമായി കണ്ടുമുട്ടിയതിനു ശേഷമാണ് ഈ പ്രണയകഥ പുറംലോകം അറിഞ്ഞത്.\nPrevious articleപറഞ്ഞതൊക്കെയും പിണറായി സർക്കാർ അക്ഷരംപ്രതി നിറവേറ്റി.കേരളത്തിന്‍റെ വായ്‌പാ പരിധി ഉയർത്തി കേന്ദ്രം\nNext articleകോവിഡ്ബാധിച്ച് മാതാപിതാക്കൾ മരിച്ചു ആഴ്ചകളുടെ വ്യത്യാസത്തിൽ മകനും മരിച്ചു.


കുടുസുവഴി ഭാരവാഹനങ്ങൾ കൈയടക്കി; വഴിമുട്ടി ഒരുനാട് | 14Sep2021\nകുടുസുവഴി ഭാരവാഹനങ്ങൾ കൈയടക്കി; വഴിമുട്ടി ഒരുനാട്\nകൂമ്പാറ ഗവ. ഹോമിയോ ആശുപത്രി റോഡിൽ ഭാരവാഹനം എതിരേ വന്നതിനെതുടർന്ന് കുരുക്കിലായ യാത്രാവണ്ടി\nതിരുവമ്പാടി : റോഡിന്റെ വീതി കേവലം മൂന്നു മീറ്റർ. ഈ റോഡിലാകട്ടെ സദാസമയവും ഭാരവാഹനങ്ങൾ ചീറിപ്പായുന്നു. കാൽനടയാത്ര പോലും അസാധ്യമായതോടെ പ്രശ്നത്തിന് പരിഹാരം തേടി ഒടുവിൽ പോലീസിനെ സമീപിച്ചിരിക്കുകയാണ് നാട്ടുകാർ. കൂടരഞ്ഞി-കൂമ്പാറ മെയിൻറോഡിൽനിന്ന് ഗവ. ഹോമിയോ ആശുപത്രിയിലേക്കുള്ള റോഡിലാണ് യാത്രാദുരിതം.\nനൂറുമീറ്റർ ദൈർഘ്യമുള്ള റോഡാണിത്. 25-ഓളം കുടുംബങ്ങൾ പരിസരത്തായി താമസിക്കുന്നുണ്ട്. കാൽനടയാത്രക്കാരായ സ്ത്രീകളും കുട്ടികളും പെടാപാട്‌പെടുന്നു. ആശുപത്രിയിലേക്കായി എത്തുന്നത് നൂറ്ുകണക്കിന് രോഗികൾ. ഈ റോഡിലെ ക്രഷറിലേക്കുള്ള വാഹനങ്ങളാണ് റോഡ് കൈയടക്കി മരണപ്പാച്ചിൽ തുടരുന്നത്. എതിരേ വരുന്ന വാഹനങ്ങൾക്ക് വശംകൊടുക്കാൻ സൗകര്യമില്ലാത്ത റോഡിൽ ഭാരവാഹനങ്ങൾകൊണ്ട് പൊറുതിമുട്ടുകയാണ് നാട്ടുകാർ. ഗ്രാമപ്പഞ്ചായത്ത് അധീനതയിലുള്ള റോഡാണിത്.\nക്രഷർ പ്രവർത്തിക്കുന്നതിന് റോഡിന് ചുരുങ്ങിയത് എട്ടുമീറ്റർ വീതി വേണമെന്നിരിക്കെ നിശ്ചിതചട്ടങ്ങൾ മറികടന്നാണ് ക്രഷർ അനുവദിച്ചതെന്ന് നാട്ടുകാർ ആരോപിക്കുന്നു. പൊടിശല്യവും രൂക്ഷമാണ്. ആശുപത്രിയിലെത്തുന്ന രോഗികൾക്ക് ഇത് വലിയ അസ്വസ്ഥത സൃഷ്ടിക്കുന്നതായും ആക്ഷേപമുണ്ട്. സമീപത്തെ തോട് മലിനമാണ്. കലങ്ങിമറിഞ്ഞ ഈ തോടാണ് കൂമ്പാറ പുഴയിലെത്തുന്നത്. ഇത് ഗുരുതര ആരോഗ്യപ്രശ്നങ്ങളും ഉയർത്തുന്നതായി പരിസ്ഥിതി പ്രവർത്തകർ പരാതിപ്പെടുന്നു. നാടിന്റെ വഴിമുട്ടിക്കുന്ന ഭാരവാഹനങ്ങളെ നിയന്ത്രിക്കാൻ അടിയന്തരനടപടി ആവശ്യപ്പെട്ട് നേരത്തെ കളക്ടർ, മോട്ടോർവെഹിക്കിൾ ഇൻസ്പെക്ടർ, ഗ്രാമപ്പഞ്ചായത്ത് എന്നിവിടങ്ങളിൽ പരാതി നൽകിയിരുന്നെങ്കിലും ഫലം കണ്ടില്ലെന്ന് നാട്ടുകാർ പറയുന്നു. പഴയ പരാതിയായതിനാൽ ശ്രദ്ധയിൽപെട്ടില്ലെന്നാണ് പുതുതായി ചുമതലയേറ്റ പഞ്ചായത്ത് പ്രസിഡന്റ് ജോസ് തോമസ് മാവറ പ്രതികരിച്ചത്.


999 Views by Blive News February 7, 2019, 10:09 am inNews\nതിരുവനന്തപുരം: സംയോജിത ശിശുവികസന പരിപാടിയുടെ ഭാഗമായി സംസ്ഥാനത്തെ അങ്കണവാടി കുട്ടികള്‍ക്ക് മെഡിസിന് കിറ്റ് വാങ്ങി നല്‍കുന്നതിന് 4,95,75,750 രൂപയുടെ ഭരണാനുമതി നല്‍കിയതായി ആരോഗ്യ സാമൂഹ്യനീതി വനിത ശിശുവികസന മന്ത്രി കെ.കെ. ശൈലജ ടീച്ചര്.\nബ്ലോക്ക് തലത്തില് ശിശുവികസന പദ്ധതി ഓഫീസര് മുഖേന സര്‍ക്കാര് സ്ഥാപനങ്ങളായ കാരുണ്യനീതി, മാവേലി മെഡിക്കല് സ്റ്റോറുകളില് നിന്നും നേരിട്ട് മെഡിസിന് കിറ്റ് വാങ്ങുന്നതിനാണ് ഭരണാനുമതി നല്‍കിയത്. സംസ്ഥാനത്ത് പ്രവര്‍ത്തിക്കുന്ന 32,986 അങ്കണവാടികള്‍ക്കും 129 മിനി അങ്കണവാടികള്‍ക്കുമായാണ് മെഡിസിന് കിറ്റ് വാങ്ങുന്നത്. അങ്കണവാടികളിലെ എല്ലാ കുട്ടികള്‍ക്കും മെഡിസിന് കിറ്റ് നല്‍കാന് സര്‍ക്കാര് തീരുമാനിച്ചിരുന്നു. വളരെയേറെ കുട്ടികള്‍ക്ക് ഇതിലൂടെ പ്രയോജനം ലഭിക്കുമെന്നും മന്ത്രി പറഞ്ഞു.\nസംസ്ഥാനത്തെ അങ്കവാടികളെ സമൂലം പരിഷ്‌ക്കരിക്കാനൊരുങ്ങുകയാണ് സര്‍ക്കാര്. അങ്കണവാടികളുടെ ശാക്തീകരണം ലക്ഷ്യമാക്കിക്കൊണ്ട് കേരളത്തിലെ തെരഞ്ഞെടുത്ത ഐ.സി.ഡി.എസ്. ബ്ലോക്കുകളില് മാതൃകാ അങ്കണവാടികള് സ്ഥാപിക്കാനുള്ള ശ്രമത്തിലാണ്.\nഅങ്കണവാടികളുടെ ഭൗതികസാഹചര്യങ്ങള് മെച്ചപ്പെടുത്തി കുട്ടികളുടെ ബൗദ്ധികവികാസത്തിന് ഊന്നല് നല്‍കുന്ന മോഡല് അങ്കണവാടികളാണ് സര്‍ക്കാരിന്റെ ലക്ഷ്യം. അങ്കണവാടി കെട്ടിടങ്ങളുടെ രൂപഘടന മുതല് കുട്ടികളുടെ വിദ്യാഭ്യാസ നിലവാരം വരെയുള്ള എല്ലാകാര്യങ്ങളിലും ശ്രദ്ധിച്ചാണ് മോഡല് അങ്കണവാടിയ്ക്ക് രൂപം നല്‍കുന്നത്.\nതിരുവനന്തപുരം ചൈല്‍ഡ് ഡെവലപ്‌മെന്റ് സെന്റര് (സി.ഡി.സി.) സമര്‍പ്പിച്ച മോഡല് അങ്കണവാടി റിപ്പോര്‍ട്ട് അനുസരിച്ചാണ് കരിക്കുലം ഉള്‍പ്പെടെയുള്ളവ സമൂലമായി പരിഷ്‌ക്കരിക്കുന്നത്.\nPrevious article രാഷ്ട്രീയ പാർട്ടികൾ ദുരുപയോഗം ചെയ്യുന്നു; പരാതിയുമായി വാട്സ് അപ്പ്\nNext article കേരള താരം പരുള് റാവത്ത് ലോക ബാഡ്മിന്‍റണ് സീനിയര് ചാമ്പ്യന്‍ഷിപ്പില് ഇന്ത്യയെ പ്രതിനിധീകരിക്കും


Dileep's actress case; petition filed by police will hear by the court today | നടിയെ ആക്രമിച്ച കേസ് ഇനി എന്താകും? വിചാരണ നിർത്തിവെയ്ക്കണം; പൊലീസ് ഹർജി ഇന്ന് കോടതിയിൽ - Malayalam Oneindia\nUpdated: Thu, Dec 30, 2021, 9:26 [IST]\nകൊച്ചി: നടിയെ ആക്രമിച്ച കേസ് ഇന്ന് കോടതിയിൽ. കേസ് വിചാരണ നിർത്തി വെയ്ക്കണം എന്നാവിശ്യപ്പെട്ട് പൊലീസ് സമർപ്പിച്ച ഹർജിയാണിത്. എറണാകുളത്തെ പ്രത്യേക കോടതിയാണ് കേസ് ഇന്ന് വീണ്ടും പരിഗണിക്കുന്നത്.കേസിലെ അവസാന റിപ്പോർട്ട് സമർപ്പിക്കുന്നത് വരെ വിചാരണ നടപടികൾ നിർത്തണം എന്നാണ് അപേക്ഷയിൽ പൊലീസ് വ്യക്തമാക്കിയിരിക്കുന്നത്.\nകേസിൽ മറ്റൊരു നിർണ്ണായകമായ വെളിപ്പെടുത്തൽ സംവിധായകൻ ബാലചന്ദ്ര കുമാർ നൽകിയതാണ് കേസ് വീണ്ടും പരിഗണനയിലായത്. നടിയെ ആക്രമിച്ച പ്രതികൾ ചിത്രീകരിച്ച അപകീർത്തികരമായ ദൃശ്യങ്ങൾ ദിലീപിന്റെ കൈവശമുണ്ടെന്നായിരുന്നു എന്നാണ് ബാലചന്ദ്ര കുമാറിന്റെ വെളിപ്പെടുത്തൽ.\nഈ വെളിപ്പെടുത്തലിന് പിന്നാലെ നടൻ ദിലീപ് അടക്കമുള്ളവർക്കെതിരെ തുടർ അന്വേഷണം പ്രഖ്യാപിച്ചിരുന്നു. ഈ സാഹചര്യത്തിലാണ് പൊലീസ് കോടതിയെ സമീപിച്ചത്.\nഇതിന് പുറമെ ഒന്നാം പ്രതിയായ സുനിൽ കുമാറുമായി ദിലീപിന് അടുത്ത ബന്ധം ഉണ്ടെന്ന് ബാലചന്ദ്ര കുമാർ മുഖ്യമന്ത്രിക്ക് നൽകിയ പരാതിയിൽ പറഞ്ഞിരുന്നു. ഇത്തരത്തിലുളള വെളിപ്പെടുത്തലുകളുടെയും പരാതികളുടെയും അടിസ്ഥാനത്തിലാണ് വീണ്ടും കേസ് പരിഗണിക്കുന്നത്. അതേ സമയം, ഇന്നലെ കേസിലെ സ്പെഷ്യൽ പ്രോസിക്യൂട്ടർ അഡ്വക്കേറ്റ് വി എൻ അനിൽ കുമാർ രാജിവെച്ചിരുന്നു. നേരത്തെ സ്‌പെഷ്യല് പ്രോസിക്യൂട്ടര് എ സുരേശന് വിചാരണ കോടതിയുടെ നടപടിയില് പ്രതിഷേധിച്ച് രാജിവച്ചിരുന്നു.\nരണ്‍ജീത്തിന്റെ കൊലപാതകം ആസൂത്രിതം; യഥാർത്ഥ പ്രതികളെ പിടികൂടണം: ഖുഷ്ബു\nഇതിനെ തുടർന്ന് സി ബി ഐ സ്‌പെഷ്യല് പ്രോസിക്യൂട്ടറായിരുന്ന വി എന് അനില് കുമാറിനെ സ്‌പെഷ്യല് പ്രോസിക്യൂട്ടറായി നിയമിച്ചത്. എന്നാൽ, വീണ്ടും അനില് കുമാറും രാജി വെയ്ക്കുകയായിരുന്നു. ഇത് രണ്ടാം തവണയാണ് നടിയെ ആക്രമിച്ച കേസിലെ പ്രോസിക്യൂട്ടർ രാജി വെക്കുന്നത്. ഇദ്ദേഹം രാജിക്കത്ത് കൈമാറിയിരുന്നു. വിചാരണ കോടതി നടപടിയിൽ പ്രതിഷേധിച്ചായിരുന്നു രാജി.\nനേരത്തെ വിചാരണ കോടതി നടപടികൾക്ക് എതിരെ പ്രോസിക്യൂഷൻ ഹൈക്കോടതിയെയും സമീപിച്ചിരുന്നു. എന്നാൽ, പ്രോസിക്യൂഷന്റെ ആവശ്യങ്ങള് കോടതി നിരസിക്കുന്നു, പ്രധാന വാദങ്ങള് രേഖപ്പെടുത്തുന്നില്ല, സാക്ഷിയെ വിസ്തരിക്കാൻ അനുവദിക്കുന്നില്ല, കോടതി പ്രതികൂലമായി നിലപാട് സ്വീകരിക്കുന്നെന്നും വളരെ ഗുരുതരമായ ആരോപണങ്ങളാണ് പ്രോസിക്യൂട്ടർ കോടതിയ്ക്ക് എതിരെ ആരോപിച്ചത്. ഹൈക്കോടതിയുടെ അവധികാല ബെഞ്ചാണ് കേസ് പരിഗണിച്ചത്. വിചാരണ കോടതിയുടെ ഇത്തരം പ്രതികരണങ്ങളിൽ പ്രതിഷേധിച്ചാണ് പ്രോസിക്യൂട്ടർ കോടതിയിൽ നിന്നും ഇറങ്ങിപ്പോയത്.\nഇതിന് പിന്നാലെയാണ് നടിയെ ആക്രമിച്ച കേസിലെ വിചാരണ നിർത്തി വെക്കണം എന്ന് എന്നാവശ്യപ്പെട്ട് പൊലീസ് കോടതിയിൽ അപേക്ഷ നൽകിയിരിക്കുന്നത്. 2017 ഫെബ്രുവരി 17 - നാണ് കൊച്ചിയിലേക്ക് പോയ കാര് യാത്രയ്ക്ക് ഇടയിൽ നടി ആക്രമിക്കപ്പെട്ടത്. നടിയുടെ കാറില് അതിക്രമിച്ച് കയറിയവര് നടിയെ ആക്രമിക്കുകയും രംഗങ്ങള് പകര്‍ത്തി. തുടർന്ന് ക്വട്ടേഷന് സംഘാംഗങ്ങളായ പള്‍സര് സുനി എന്ന സുനില് കുമാര് ഉള്‍പ്പെടെ ഉള്ളവരാണ് കേസിൽ ആദ്യം അറസ്റ്റിലായി. അന്വേഷണം പിന്നീട് ദിലീപിലേക്കും എത്തി.. 2017 ജൂലൈ പത്തിനാണ് ദിലീപ് കേസില് അറസ്റ്റിലായത്. മൂന്ന് മാസത്തോളം ജയിലില് കഴിഞ്ഞ ശേഷമാണ് നടന് ജാമ്യം ലഭിച്ചിരുന്നു. കടുത്ത ഉപാധികളോടെയായിരുന്നു ജാമ്യം ലഭിച്ചത്. പിന്നീട് പലപ്പോഴായി കോടതി ദിലീപിന് ഇളവ് അനുവദിച്ചു.\nവിചാരണ വേഗത്തില് തീര്‍ക്കണം എന്ന് സുപ്രീംകോടതി നിര്‍ദേശിച്ചിരുന്നു. എന്നാൽ, പല കാരണങ്ങളാല് വിചാരണ സാവധാനം നീങ്ങി. നിലവില് വിചാരണ അതിവേഗം പുരോഗമിക്കുന്നത്. ഈ ക്സിൽ 200 ലധികം സാക്ഷികളുടെ മൊഴി ഇതുവരെ രേഖപ്പെടുത്തി എന്നാണ് വിവരം. മൂന്ന് മാസത്തിനകം വിചാരണ പൂര്‍ത്തിയാക്കി വിധി പറഞ്ഞേക്കുമെന്ന റിപ്പോര്‍ട്ടുകള്‍ക്കിടെയാണ് പ്രോസിക്യൂഷന്റെ നീക്കം. നേരത്തെയുള്ള പ്രോസിക്യൂട്ടര് വിചാരണ കോടതിയുടെ നടപടിയില് സംശയം ഉന്നയിക്കുകയും പദവി ഒഴിയുകയും ചെയ്തിരുന്നു.\nkochi dileep dileep case court highcourt kerala news of kerala current kerala news malayalam news malayalam cinema ദിലീപ് സിനിമ മലയാള സിനിമ കേസ് പൊലീസ്\nDileep's actress case; petition filed by police will hear by the court today


prakash karat to indiavisionതിരഞ്ഞെടുപ്പില്\nSunday 27th March 2011 12:41pm\n‘തിരഞ്ഞെടുപ്പില് മത്സരിക്കുന്നത് ആത്യന്തിക ലക്ഷ്യമായി കാണാനാകില്ല’\nSunday 27th March 2011 12:32pm\nതിരുവനന്തപുരം: തിരഞ്ഞെടുപ്പില് മത്സരിക്കുന്നത് ആത്യന്തിക ലക്ഷ്യമായി കമ്മ്യൂണിസ്റ്റുകാര്‍ക്ക് കരുതാനാവില്ലെന്ന് സി.പി.ഐ.എം ജനറല് സെക്രട്ടറി പ്രകാശ് കാരാട്ട്. ഒരു ചാനല് അഭിമുഖത്തിലാണ് കാരാട്ട് ഇക്കാര്യം വ്യക്തമാക്കിയത്.\nവി.എസ് അച്യുതാനന്ദനെ സ്ഥാനാര്‍ത്ഥിയാക്കേണ്ടതുണ്ടോ എന്ന കാര്യത്തില് പാര്‍ട്ടിക്ക് ആശയക്കുഴപ്പം ഉണ്ടായിട്ടില്ല. അക്കാര്യത്തില് തീരുമാനമെടുത്തത് പാര്‍ട്ടിയുടെ സംസ്ഥാന ഘടകമാണ്. സി.പി.ഐ.എം എക്കാലത്തും ന്യൂനപക്ഷങ്ങള്‍ക്കൊപ്പമാണ്. ന്യൂനപക്ഷങ്ങളുടെ ആവശ്യങ്ങളും സാമ്യൂഹ്യസാഹചര്യങ്ങളുമായി ഒത്തുപോകേണ്ടതുണ്ടെന്നും അദ്ദേഹം പറഞ്ഞു.\nപാര്‍ട്ടിയില്‍പെട്ട ചിലര് ഇടതുചേരിവിട്ട് പോകുന്നത് തിരഞ്ഞെടുപ്പ് മുന്നില് കണ്ടാണ്. ബംഗാളിലും കേരളത്തിലും സി.പി.ഐ.എം അധികാരം നിലനിര്‍ത്തും. രണ്ട് രൂപയ്ക്ക് അരി നല്‍കുന്നത് തിരഞ്ഞെടുപ്പ് പ്രചാരണത്തിന്റെ ഭാഗമല്ല. പാവങ്ങള്‍ക്ക് അരി നല്‍കുന്നത് എങ്ങനെ തിരഞ്ഞെടുപ്പ് പ്രചാരണത്തിന്റെ ഭാഗമാകുമെന്നും അദ്ദേഹം ചോദിച്ചു.\nപാര്‍ട്ടി നേതാക്കള്‍ക്കെതിരെയുള്ള അഴിമതിയാരോപങ്ങള്‍ക്കെതിരെ അന്വേഷണം നേരിടാന് തയ്യാറാണ്. വി.എസിന്റെ മകനെതിരെയുള്ള ആരോപണങ്ങള് വസ്തുതാവിരുദ്ധമാണെന്നും അദ്ദേഹം വ്യക്തമാക്കി.


ക്യാരറ്റ് ജ്യൂസിന്റെ ഈ ഗുണങ്ങളെക്കുറിച്ച് നിങ്ങൾ കേട്ടിട്ടുണ്ടാകില്ല !\nബുധന്, 13 മാര്‍ച്ച് 2019 (19:49 IST)\nആരോഗ്യത്തിനും സൌന്ദര്യത്തിനും ഏറെ ഗുണകരമായ ഒന്നാണ് ക്യാരറ്റ്. ദിവസേന ക്യാരജ് ജ്യൂസ് കുടിക്കുന്നതിലൂടെ ശരീരത്തിൽ യൌവ്വനം നിലനിർത്താനാകും ചര്‍മകോശങ്ങളെ നശിപ്പിക്കുന്ന ഫ്രീ റാഡിക്കലുകളെ തടയാന് കാരറ്റിലുള്ള ആന്‍റി ഓക്സിഡുകള്‍ക്ക് കഴിവുണ്ട്. ഇതാണ് എപ്പോഴും ചർമ്മത്തിൽ യൌവ്വനം നിലനിർത്തുന്നത്.\nക്യാരറ്റിനിടൊപ്പം ഒരു ചെറിയ കഷ്ണം ഇഞ്ചിയും പകുതി ചെറുനാരങ്ങയുടെ നീരും ജ്യൂസുണ്ടാക്കുമ്പോൾ ചേർക്കണം. പഞ്ചാസര വളരെ കുറച്ചു മാത്രമേ ചേക്കാൻ പാടുള്ളു എന്നതും പ്രത്യേകം ശ്രദ്ധിക്കണം. പഞ്ചസാര ഒഴിവാക്കാൻ സാധിക്കുമെങ്കിൽ അത്രയും നല്ലതാണ് ജ്യൂസ് അരിച്ചെടുക്കാതെ കുടിക്കുന്നതാണ് ഉത്തമം. അരിക്കുന്നതിലൂടെ ക്യാരറ്റിലെ നാരുകൾ നഷ്ടപ്പെടും എന്നതിനാലാണിത്.\nസൌന്ദര്യ സംരക്ഷനത്തിന് മാത്രമല്ല ദഹന സംബന്ധമായ പ്രശ്നങ്ങൾക്കും പരിഹാരം കാണാൻ ക്യാരറ്റ് ജ്യൂസ് ദിവസേന കുടിക്കുന്നതിലൂടെ സാധിക്കും. ഇതിലുള്ള വൈറ്റമിന് എ നേത്ര സംബന്ധമായ പ്രശ്‍നങ്ങളെ അകറ്റി കാഴ്ചശക്തി വര്‍ധിപ്പിക്കാനും സഹായിക്കുന്നു.\n‘നിങ്ങൾ ഗർഭപാ‍ത്രത്തിൽനിന്നും പുറത്തുവന്നപ്പോൾ നിങ്ങളുടെ അമ്മ സെക്സിയായിരുന്നോ ?‘; ബോഡി ഷെയിമിംഗ് നടത്തുന്നവരുടെ വായടപ്പിച്ച് സമീറ റെഡ്ഡി\nകൊളസ്ട്രോള് കുറയ്ക്കാന് തക്കാളി ജ്യൂസ്!\nഅടുത്ത ലേഖനം കൊളസ്ട്രോള് കുറയ്ക്കാന് തക്കാളി ജ്യൂസ്!


താരപുത്രന് കാളിദാസ് ജയറാമിന്റെ സിനിമ | Kalidas Jayaram And Jayaraj Movie Shoot Over - Malayalam Filmibeat\n| Published: Tuesday, September 10, 2019, 15:31 [IST]\nകാളിദാസ് ജയറാമിനെ നായകനാക്കി ദേശീയ പുരസ്‌കാര ജേതാവ് ജയരാജ് സംവിധാനം ചെയ്യുന്ന ചിത്രമാണ് ബാക്ക് പാക്കേഴ്‌സ്. രൗദ്രം എന്ന ചിത്രത്തിന് ശേഷം ജയരാജ് ഒരുക്കുന്ന ബാക്ക് പാക്കേഴ്‌സിന്റെ ചിത്രീകരണം സമാപിച്ചു. സംഗീത പ്രധാനമായ ഈ പ്രണയ ചിത്രത്തില് കാളിദാസ് നായകനാവുമ്പോള് ഡല്‍ഹി മലയാളിയായ കാര്‍ത്തിക നായര് എന്ന പുതുമുഖമാണ് നായിക.\nരഞ്ജി പണിക്കര്, ശിവ്ജിത്ത് പദ്മനാഭന്, ഉല്ലാസ് പന്തളം, ജയകുമാര് (തട്ടീം മുട്ടീം), സബിത ജയരാജ് തുടങ്ങിയവര് ചിത്രത്തില് അഭിനയിച്ചിട്ടുണ്ട്. സംവിധാനത്തിനൊപ്പം ജയരാജ് തന്നെയാണ് ചിത്രത്തിന് തിരക്കഥ ഒരുക്കിയിരിക്കുന്നതും. പ്രകൃതി പിക്‌ച്ചേഴ്‌സിന്റെ ബാനറില് ഡോ. സുരേഷ് കുമാര് മുട്ടത്ത് നിര്‍മിച്ച ചിത്രത്തിന്റെ എക്‌സിക്യൂട്ടീവ് പ്രൊഡ്യൂസര് അഡ്വ. കെ. ബാലചന്ദ്രന് നിലമ്പൂരാണ്.\nഅഭിനന്ദ് രാമാനുജന് ക്യാമറയും ആന്റണി എഡിറ്റിങ്ങും ചെയ്യുന്ന ബാക്ക് പാക്കേഴ്‌സിന്റെ ചിത്രീകരണം കോട്ടയം, വാഗമണ്, വര്‍ക്കല തുടങ്ങിയ ലൊക്കേഷനുകളിലാണ് നടന്നത്. ആറ് ഗാനങ്ങളുള്ള ചിത്രത്തിന്റെ സംഗീത സംവിധായകന് സച്ചിന് ശങ്കറാണ്. സജി കോട്ടയം (പ്രൊഡക്ഷന് കണ്‍ട്രോളര്), സുജിത്ത് (പ്രൊഡക്ഷന് ഡിസൈനര്), രതീഷ് അമ്പാടി (മേക് അപ്പ്), സുകേഷ് (കോസ്റ്റ്യൂംസ്) തുടങ്ങിയവര് അണിയറയിലുണ്ട്.\nഷൂട്ടിംഗ് കഴിഞ്ഞെങ്കിലും സിനിമയുടെ റിലീസ് എന്നാണെന്നത് സംബന്ധിച്ച് കൂടുതല് വിവരങ്ങളില്ല. നിലവില് ചിത്രീകരണം പുരോഗമിച്ച് കൊണ്ടിരിക്കുന്ന ഹാപ്പി സര്‍ദ്ദാര് ആണ് കാളിദാസിന്റേതായി ഉടന് വരാനിരിക്കുന്ന മറ്റൊരു ചിത്രം. സന്തോഷ് ശിവന് സംവിധാനം ചെയ്യുന്ന ജാക്ക് ഡാനിയേല് എന്നൊരു സിനിമ കൂടി വരാനിരിക്കുകയാണ്.\nRead more about: kalidas jayaram jayaraj കാളിദാസ് ജയറാം ജയരാജ്\nKalidas Jayaram And Jayaraj Movie Shoot Over\nStory first published: Tuesday, September 10, 2019, 15:31 [IST]


രജനികാന്തും നരേന്ദ്രമോദിയും തന്റെ രണ്ട് കണ്ണുകള്; അര്‍ജുന മൂര്‍ത്തി - Express Kerala\nരജനികാന്തും നരേന്ദ്രമോദിയും തന്റെ രണ്ട് കണ്ണുകള്; അര്‍ജുന മൂര്‍ത്തി\nNational December 31, 2020 | Published by : Express Kerala Network\nചെന്നൈ:രജനികാന്തും നരേന്ദ്രമോദിയും തന്റെ രണ്ട് കണ്ണുകളാണെന്നും രാഷ്ട്രീയ പിന്മാറ്റം സംബന്ധിച്ച രജനിയുടെ തീരുമാനം എല്ലാവരും അംഗീകരിക്കണമെന്നും അര്‍ജുന മൂര്‍ത്തി. രജനികാന്ത് രൂപീകരിക്കാനിരുന്ന പാര്‍ട്ടിയുടെ ചീഫ് കോ-ഓര്‍ഡിനേറ്ററായിരുന്നു അദ്ദേഹം. തമിഴ്നാട് ബി.ജെ.പിയിലെ നേതാവായിരുന്നു നേരത്തെ അര്‍ജുന മൂര്‍ത്തി. എന്നാല് അര്‍ജുന മൂര്‍ത്തിയുടെ പ്രവേശനത്തിനെതിരെ രജനി ഫാന്‍സില് നിന്ന് തന്നെ എതിര്‍പ്പുകള് ഉയര്‍ന്നിരുന്നു. രജനികാന്തിനായി ഇത്രയും നാള് പ്രയത്‌നിച്ചവരെയും കൂടെ നിന്നവരെയും ഒഴിവാക്കി കൊണ്ടാണ് പാര്‍ട്ടി രൂപീകരണം നടക്കുന്നതെന്നായിരുന്നു ഉയര്‍ന്നു വന്ന വിമര്‍ശനം.\nഅതേസമയം, രാഷ്ട്രീയ പാര്‍ട്ടി രൂപീകരണത്തില് നിന്നുള്ള രജനികാന്തിന്റെ പിന്മാറ്റത്തിന് പിന്നാലെ രാഷ്ട്രീയ ജീവിതം അവസാനിപ്പിച്ച് രജനിയുടെ പ്രധാന ഉപദേശകന് തമിഴരുവി മണിയന് രംഗത്ത് വന്നു. അമ്പത് വര്‍ഷത്തെ രാഷ്ട്രീയ ജീവിതത്തിനാണ് തമിഴരുവി മണിയന് അവസാനം കുറിച്ചിരിക്കുന്നത്. കോണ്‍ഗ്രസ്, ജനതാപാര്‍ട്ടി, ജനതാദള്, ലോക്ശക്തി പാര്‍ട്ടികളില് പ്രവര്‍ത്തിച്ചിരുന്ന തമിഴരുവി മണിയന് ഗാന്ധി മക്കള് ഇയക്കം എന്ന പാര്‍ട്ടിയും രൂപീകരിച്ചിരുന്നു.\nകാമരാജിന്റെ പ്രവര്‍ത്തനങ്ങളില് ആകൃഷ്ടനായാണു രാഷ്ട്രീയത്തില് എത്തിയതെന്നും സത്യസന്ധര്‍ക്കു സ്ഥാനമില്ലാത്ത ഇന്നത്തെ രാഷ്ട്രീയത്തില് ഇനിയൊന്നും ചെയ്യാനില്ലെന്നുമാണ് രാഷ്ട്രീയ പിന്മാറ്റത്തെക്കുറിച്ച് തമിഴരുവി മണിയന് പറഞ്ഞത്.\nആരോഗ്യ പ്രശ്നങ്ങള് കാരണം പാര്‍ട്ടി പ്രഖ്യാപനത്തില് നിന്ന് പിന്‍മാറുന്നുവെന്നാണ് രജനീകാന്ത് ചൊവ്വാഴ്ച പറഞ്ഞത്. ഡിസംബര് 31ന് രാഷ്ട്രീയ പാര്‍ട്ടി പ്രഖ്യാപനം നടത്തുമെന്നായിരുന്നു രജനീകാന്ത് ആദ്യം അറിയിച്ചിരുന്നത്. ജനുവരിയില് പാര്‍ട്ടിയുടെ പ്രവര്‍ത്തനം ആരംഭിക്കുമെന്നും രജനീകാന്ത് പറഞ്ഞിരുന്നു.\n“വാക്സീൻ വിതരണ നയത്തിൽ മാറ്റം വേണം”-മുഖ്യമന്ത്രി\nമെയ് 1 മുതൽ 18 വയസിന് മുകളിലുള്ളവർക്കെല്ലാം കൊവിഡ് വാക്‌സിൻ


Kerala police dgp loknath behra circular: പൊലീസിലെ ദാസ്യപ്പണി: അനധികൃതമായി ഒപ്പം നിർത്തിയിരിക്കുന്ന പൊലീസുകാരെ മടക്കി അയയ്‌ക്കണമെന്ന് ഡിജിപി | Indian Express Malayalam\nkerala police dgp loknath behra circular\nഓരോ ഉദ്യോഗസ്ഥർക്കും ഒപ്പം നിർത്താവുന്ന പൊലീസുകാരുടെ എണ്ണവും മാനദണ്ഡവും ഉത്തരവിൽ വ്യക്തമാക്കിയിട്ടുണ്ട്\nJune 20, 2018 11:40:39 am\nതിരുവനന്തപുരം: അനധികൃതമായി ഒപ്പം നിർത്തിയിരിക്കുന്ന പൊലീസുകാരെ 24 മണിക്കൂറിനകം മടക്കി അയയ്‌ക്കണമെന്ന് ഡിജിപി ലോക്‌നാഥ് ബെഹ്റയുടെ നിർദ്ദേശം. ഇതു സംബന്ധിച്ച സർക്കുലർ ഡിജിപി പുറത്തിറക്കി. സർക്കുലറിലെ കാര്യങ്ങൾക്കു വിരുദ്ധമായി പ്രവർത്തിച്ചാൽ കർശന നടപടിയുണ്ടാകുമെന്നും ഡിജിപി വ്യക്തമാക്കിയിട്ടുണ്ട്.\nഓരോ ഉദ്യോഗസ്ഥർക്കും ഒപ്പം നിർത്താവുന്ന പൊലീസുകാരുടെ എണ്ണവും മാനദണ്ഡവും ഉത്തരവിൽ വ്യക്തമാക്കിയിട്ടുണ്ട്. ഉന്നത ഉദ്യോഗസ്ഥരുടെ ക്യാംപ് ഓഫിസിൽ ഒരു പേഴ്സനൽ സ്റ്റാഫിനെ വയ്‌ക്കാം. ഈ സ്റ്റാഫിനെ വീട്ടുപണിക്ക് ഉപയോഗിക്കരുത്. ഡിവൈഎസ്‌പിക്കും (തത്തുല്യ റാങ്കിലുള്ള അസി.കമ്മിഷണർ ഉൾപ്പെയുള്ളവർക്കും) ഒരു പിസി/സിപിഒയെ ഒപ്പം നിർത്താമെന്ന് സർക്കുലറിൽ വ്യക്തമാക്കുന്നു. ഇതിൽ കൂടുതലുള്ള മുഴുവൻ പൊലീസുകാരെയും 24 മണിക്കൂറിനുള്ളിൽ മടക്കി അയയ്‌ക്കണമെന്ന നിർദ്ദേശം എസ്‌പി മുതലുള്ള മുഴുവൻ ഉദ്യോഗസ്ഥർക്കും ഡിജിപി നൽകിയിട്ടുണ്ട്.\nപൊലീസുകാരെക്കൊണ്ട് ദാസ്യപ്പണി ചെയ്യിപ്പിക്കുന്നത് അവസാനിപ്പിക്കണമെന്ന് മുഖ്യമന്ത്രി പിണറായി വിജയനും ഡിജിപിയും ആവശ്യപ്പെട്ടിരുന്നു. എന്നാൽ ഉന്നത ഉദ്യോഗസ്ഥരിൽ പലരും ഇത് കേട്ടഭാവം നടിച്ചില്ല. ഇതേത്തുടർന്നാണ് ഡിജിപി സർക്കുലർ ഇറക്കിയത്.\nപൊലീസുകാരെക്കൊണ്ട് ദാസ്യപ്പണി ചെയ്യിക്കാൻ ആർക്കും അധികാരമില്ലെന്ന് മുഖ്യമന്ത്രി പിണറായി വിജയൻ ഇന്നലെ നിയമസഭയിൽ പറഞ്ഞിരുന്നു. പൊലീസുകാർ പട്ടിയെ കുളിപ്പിക്കേണ്ട. പട്ടിയെ കുളിപ്പിക്കലും വീട്ടു ജോലിയും പൊലീസിന്റെ പണിയല്ല. സുരക്ഷാ ചുമതലകൾക്കായി 335 പേരെ നിയോഗിച്ചിട്ടുണ്ട്. ഇവരെ ദാസ്യപ്പണിക്ക് നിയോഗിച്ചാൽ കർശന നടപടിയെടുക്കും. അച്ചടക്കത്തിന്റെ പേരിൽ തെറ്റായ കാര്യങ്ങൾ ഉന്നത ഉദ്യോഗസ്ഥർ ചെയ്‌താൽ നടപടിയെടുക്കുമെന്നും അദ്ദേഹം പറഞ്ഞു.\nWeb Title: Kerala police dgp loknath behra circular


ഹരിതാഭമായ ഹരിതവിപ്ലവം നമ്മുടെ ആവശ്യം: കൃഷി മന്ത്രി വി. എസ് സുനില്‍കുമാര് – Malayalam today news\nഹരിതാഭമായ ഹരിതവിപ്ലവം നമ്മുടെ ആവശ്യം: കൃഷി മന്ത്രി വി. എസ് സുനില്‍കുമാര്\nഗ്രേറ്റര് നോയിഡ (ഉത്തര്‍പ്രദേശ്): രാസവളങ്ങളും കീടനാശിനികളും കൊണ്ടുളള ഹരിതവിപ്ലവമല്ല, മറിച്ച് ജൈവിക സമ്പത്ത് നിലനിര്‍ത്തിക്കൊണ്ട് കൂടുതല് പ്രകൃതിയെ ഹരിതാഭമാക്കുവാനുളള കാര്‍ഷിക വിപ്ലവമാണ് നമുക്ക് ആവശ്യമെന്ന് കൃഷിമന്ത്രി അഡ്വ. വി. എസ്. സുനില്‍കുമാര് പറഞ്ഞു. ഗ്രേറ്റര് നോയിഡയില് നടക്കുന്ന ലോക ജൈവ കോണ്‍ഗ്രസ്സിന്റെ രണ്ടാം ദിവസം പ്ലീനറിസെക്ഷനില് സംസാരിക്കുകയായിരുന്നു അദ്ദേഹം. ജൈവകൃഷി വ്യാപനരംഗത്ത് കേരളത്തിലുണ്ടായിട്ടുളള മുന്നേറ്റങ്ങള് അദ്ദേഹം വിവരിച്ചു.\nപ്രത്യേക കാര്‍ഷിക മേഖല സോണുകള്, എക്കോഷോപ്പുകള്, കേരളാ ഓര്‍ഗാനിക് ബ്രാന്‍ഡിലുളള ഉത്പന്നങ്ങള് തുടങ്ങി പല ചുവടുവയ്പുകള് സംസ്ഥാനത്ത് നടത്തിയിട്ടുളളതായി അദ്ദേഹം അറിയിച്ചു. ചടങ്ങില് കേരളത്തില് നിന്നുളള ജൈവ കര്‍ഷകസമിതിയിലെ പ്രതിനിധിയായി അശോക് കുമാര് രചിച്ച ഡിസീസ് സ്‌പോണിങ് കെമിക്കല് ഫെര്‍ട്ടിലൈസേഴ്‌സ് എന്ന ഗ്രന്ഥം മന്ത്രി പ്രകാശനം ചെയ്തു.\nകോണ്‍ഗ്രസ്സിന്റെ ആദ്യ ദിവസം അദ്ദേഹം കേരള പവലിയന് ഉദ്ഘാടനം നടത്തിയിരുന്നു. മൂന്നു ദിവസം നീണ്ടു നില്‍ക്കുന്ന ലോക ജൈവ കോണ്‍ഗ്രസ്സ് നവംബര്9മുതല് 11 വരെയാണ്. ജൈവകോണ്‍ഗ്രസ്സിന്റെ ഉദ്ഘാടനം9ന് രാവിലെ നടന്ന ചടങ്ങില് കേന്ദ്ര കൃഷി മന്ത്രി താഹമോഹന്‍സിംഗ് നിര്‍വ്വഹിക്കുകയുണ്ടായി. ഉദ്ഘാടന ചടങ്ങില് സിക്കിം മുഖ്യമന്ത്രി പവന് ചാമ്‌ലിങ്, യു.പി കൃഷിമന്ത്രി സൂര്യപ്രതാപ് ശാസ്ത്രി, അന്താരാഷ്ട്ര ജൈവ കര്‍ഷക സംഘടനയുടെ പ്രസിഡന്റ് ആന്ദ്രലേയു എന്നിവര് പങ്കെടുത്തു.\nഏകദേശം 100 ലധികം രാജ്യങ്ങളില് നിന്നും ജൈവകര്‍ഷകരും കാര്‍ഷിക വിദഗ്ദ്ധരും കോണ്‍ഗ്രസ്സില് പങ്കെടുക്കുന്നുണ്ട്. ജൈവകൃഷി സാങ്കേതിക വിദ്യയുമായി ബന്ധപ്പെട്ട് 150- ലധികം പഠനപ്രബന്ധങ്ങളും ഈ ദിവസങ്ങളിലായി അവതരിപ്പിക്കുന്നുണ്ട്. നാടന് വിത്തുകളുടെ പ്രദര്‍ശനം, കര്‍ഷകരുടെ കലാവിരുന്ന്, ജൈവഉത്പന്നങ്ങളുടെ പ്രദര്‍ശനം, ചെറുധാന്യങ്ങള് കൊണ്ടുളള ഭക്ഷണം എന്നിവ മേളയുടെ പ്രത്യേകതകളാണ്. കോണ്‍ഗ്രസ്സില് കേരളത്തില് നിന്നുളള 11 ജൈവകര്‍ഷകരുടെ പ്രസന്റേഷനും ഉണ്ടായിരുന്നു. സംസഥാനത്തിന്റെ ജൈവകാര്‍ഷിക നയത്തിന് ശക്തിപകരുന്ന രീതിയിലുളള വ്യാപാര ബന്ധങ്ങള്‍കൂടി സ്ഥാപിച്ചെടുക്കുക എന്ന ലക്ഷ്യത്തോടെയാണ് കൃഷിവകുപ്പ് ഈ ജൈവകോണ്‍ഗ്രസ്സില് പങ്കാളിയായിരിക്കുന്നത്.\nagricultural experts, agriculture, art farmers, Exhibition of folk seeds, exhibition of organic products, food for cigarettes, greater noyida, V S sunil kumar\nഹരിതാഭമായ ഹരിതവിപ്ലവം നമ്മുടെ ആവശ്യം: കൃഷി മന്ത്രി വി. എസ് സുനില്‍കുമാര് added by Mtoday on November 11, 2017


ആനക്കൊമ്പ് കേസ്; മോഹന്‍ലാലിനെ പ്രതിചേര്‍ത്ത് വനം വകുപ്പ് കുറ്റപത്രം സമര്‍പ്പിച്ചു - BIGNEWSLIVE | Latest Malayalam News\nമൂന്നു പ്രാവശ്യം ലാലിന് അനുകൂലമായ നിലപാട് സ്വീകരിച്ച വനം വകുപ്പ് പെട്ടെന്ന് നയം മാറ്റുകയായിരുന്നു.\nപെരുമ്പാവൂര്: ആനക്കൊമ്പുകള് അനധികൃതമായി കൈവശം വെച്ചുവെന്ന കേസില് നടന് മോഹന്‍ലാലിനെ പ്രതിചേര്‍ത്ത് വനം വകുപ്പ് കുറ്റപത്രം സമര്‍പ്പിച്ചു. പെരുമ്പാവൂര് ഒന്നാം ക്ലാസ് മജിസ്‌ട്രേറ്റ് കോടതിയിലാണ് കുറ്റപത്രം സമര്‍പ്പിച്ചത്.\nമൂന്നു പ്രാവശ്യം ലാലിന് അനുകൂലമായ നിലപാട് സ്വീകരിച്ച വനം വകുപ്പ് പെട്ടെന്ന് നയം മാറ്റുകയായിരുന്നു. വന്യ ജീവി സംരക്ഷണ നിയമത്തിന്റെ പരിധിയില് ഈ കേസ് വരില്ലെന്നായിരുന്നു വകുപ്പിന്റെ ആദ്യ നിലപാട്.\nകേസ് രജിസ്റ്റര് ചെയ്ത് ഏഴു വര്‍ഷത്തിനു ശേഷമാണ് മോഹന്‍ലാലിനെ വനം വകുപ്പ് പ്രതി ചേര്‍ക്കുന്നത്. 2012-ല് ചാര്‍ജ് ചെയ്ത കേസ് തീരാതെ നീണ്ടുപോകുന്നതില് ഹൈക്കോടതി നീരസം പ്രകടിപ്പിച്ചിരുന്നു. കാലതാമസമെന്തുകൊണ്ടാണെന്ന് മൂന്നാഴ്ചയ്ക്കകം അറിയിക്കാനും നിര്‍ദ്ദേശിച്ചിരുന്നു.\nതിരുവഞ്ചൂര് രാധാകൃഷ്ണന് വനം വകുപ്പു മന്ത്രിയായിരുന്ന കാലത്ത് ആനക്കൊമ്പുകള് സൂക്ഷിക്കാന് ലാലിന് സര്‍ക്കാര് അനുമതി നല്‍കിയിരുന്നു. ആനക്കൊമ്പുകളുടെ ഉടമസ്ഥതാ സര്‍ട്ടിഫിക്കറ്റും പ്രിന്‍സിപ്പല് ചീഫ് ഫോറസ്റ്റ് കണ്‍സര്‍വേറ്റര് നല്‍കി. ഇതിനെ ചോദ്യം ചെയ്ത് കൊച്ചി സ്വദേശി നല്‍കിയ ഹര്‍ജി പരിഗണനയിലാണ്.\nTags: ana komb caseMohan Lal\nമരടിലെ ഫ്‌ളാറ്റുകള് പൊളിക്കുന്നതിനെതിരെ അമേരിക്കന് മലയാളികള്; പ്രധാനമന്ത്രിക്ക് നിവേദനം നല്‍കും


35. ആരും ചെയ്യാൻ ധൈര്യപ്പെടാത്ത കാര്യം\nഇങ്ഗ്ളിഷ് ഈസ്റ്റ് ഇന്ത്യാ കമ്പനി, ഈ ഉപഭൂഖണ്ടത്തിന്റെ ഏതാണ്ട് പകുതിയോളം ഭാഗങ്ങൾ ഭരിക്കുന്ന കാലത്ത്, ഇവിടെ ജനങ്ങൾക്ക് വിദ്യാഭ്യാസം നൽകാൻ കാര്യമായ ചുവടുവെപ്പുകൾ എടുത്തു.\nഎന്നാൽ, ഈ വിദ്യാഭ്യാസത്തിന്റെ ലക്ഷ്യം എന്തായിരുന്നു എന്ന് ചിന്തിക്കേണ്ടിയിരിക്കുന്നു. കാരണം, ഈ എഴുത്ത് വിദ്യാഭ്യാസത്തിന്റെ ദിശയിലേക്ക് തിരിഞ്ഞത് തന്നെ ഔപചാരിക വിദ്യാഭ്യാസം എന്താണ് നൽകേണ്ടത് എന്ന ചോദ്യത്തിന് ഉത്തരം നൽകാനാണ്.\nഈ ഉദ്ദ്യേശം Lord മെക്കോളെയുടെ വാക്കുകളിൽ കണ്ടെത്താനായേക്കാം.\nഈ ഉപഭൂഖണ്ടത്തിൽ സൃഷ്ടിക്കാൻ നോക്കുന്നത് "a class of persons, Indian in blood and colour, but English in taste, in opinions, in morals, and in intellect." (രക്തത്തിലും നിറത്തിലും ഇന്ത്യക്കാർ, എന്നാൽ, അഭിരുചിയിലും, അഭിപ്രായങ്ങളിലും, സാൻമാർഗ്ഗികതയിലും ധർമ്മാധർമ്മവിവേചനത്തിലും, ബുദ്ധിശക്തിയിലും ഇങ്ഗ്ളിഷുകാർ ആയുള്ളവർ).\nLord മെക്കോളെയുടെ ഈ വാക്കുകളാണ് ഇന്നും പ്രാദേശിക സാമൂഹിക നേതൃത്വങ്ങൾ പൊക്കിയെടുത്ത് ഒച്ചവെക്കുന്നത്.\nനമ്മുടെ രാജ്യക്കാരെ ഇല്ലാതാക്കാൻ ശ്രമിക്കുന്ന വർണ്ണവിവേചന നയം എന്നുവരെ ഈ വാക്കുകളെ വളച്ചൊടിച്ച് വ്യാഖ്യാനിച്ചിട്ടുണ്ട്. നമ്മുടെ ആളുകളെ പിടിച്ച് ഇങ്ഗ്ളിഷുകാരാക്കുകയോ? ഇത് നമ്മളെ അവരുടെ അടിമകളാക്കുകയല്ലെ ചെയ്യുന്നത്? അവർക്ക് ദാസ്യവേല ചെയ്യുകയാണോ നമ്മുടെ നിയോഗം?\nഎന്നാൽ, ഇതിന് മറുപടി നൽകാൻ വലിയ പ്രയാസം ഇല്ലതന്നെ. ഈ ഉപഭൂഖണ്ടത്തിൽ ആധിപത്യം ഉണ്ടായിരുന്ന ബ്രാഹ്മണർ ഇത് പോലുള്ള എന്തെങ്കിലും പറഞ്ഞിരുന്നെങ്കിൽ അത് തെമ്മാടിത്തമാകുമോ?\nഉദാഹരണത്തിന്, തിരുവിതാംകൂർ രാജ്യത്തിലെ ബ്രാഹ്മണർ മറ്റ് ജാതിക്കാരെ ഉന്നമനപ്പെടുത്താൻ തീരുമാനിക്കുന്നു. അവർ ഇങ്ങിനെ പ്രഖ്യാപിക്കുകയാണ് എന്ന് വിചാരിക്കുക:\nരക്തത്തിലും നിറത്തിലും കീഴ്ജാതിക്കാർ (പുലയർ, വേടർ, കുറവർ, പറിയർ, പണ്ടാരങ്ങൾ, കുശവർ, കാണിക്കർ, മലആരയർ, ചൊവ്വർ, ഈഴവർ, ഷാണർ, ശൂദ്രർ). എന്നാൽ, അഭിരുചിയിലും, അഭിപ്രായങ്ങളിലും, സാൻമാർഗ്ഗികതയിലും ധർമ്മാർധമ്മവിവേചനത്തിലും, ബുദ്ധിശക്തിയിലും ബ്രാഹ്മണർ ആയുള്ളവർ!!!\nഇങ്ങിനെയൊരു പ്രഖ്യാപനം അന്നുള്ള ബ്രാഹ്മണരിൽനിന്നും വരും എന്ന് കരുതേണ്ട. കാരണം, അവർക്ക് ഈ ഉപഭൂഖണ്ടത്തിലെ ജനങ്ങളെ അറിയാം. തലകുനിച്ചാൽ, തലയിൽപിടിച്ച് കയറി, താഴെ ഉരുട്ടിയിടാനാണ് ഏവരും ശ്രമിക്കുക. തലയിൽക്കയറ്റിയാൽ, ചെകിടത്ത് കടിക്കും.\nഇങ്ങിനെയുള്ള ഒരു സാമൂഹികാന്തരീക്ഷത്തിൽ, ഇങ്ഗ്ളിഷ് കമ്പനി തയ്യാറാവുന്നത്, അവരുടെ കൈവശമുള്ള പാരമ്പര്യമായി ലഭിച്ച എല്ലാ മൂല്യമേറിയ വിവരവിജ്ഞാനങ്ങളും ഈ ഉപഭൂഖണ്ടത്തിലെ ജനത്തിന് കൈമാറാൻ തയ്യാറാകുക മാത്രമല്ല, മറിച്ച്, അത് സംഭാവ്യമാക്കിമാറ്റാൻ, അവർ കഴിയുന്നതെല്ലാം ചെയ്യുകയും ചെയ്യും.\nഇങ്ഗ്ളണ്ടിൽ നിന്നും അൽപകാലത്തേക്ക് ഈ പ്രദേശത്തിൽ വരുന്ന ഇങ്ഗ്ളിഷുകാരിൽ പലർക്കും ഈ വിധം ആഴമില്ലാത്ത വിചാരധാരകൾ ഈ ഉപഭൂഖണ്ടത്തെക്കുറിച്ച് ഉണ്ടായിട്ടുണ്ട്.\nആളുകളെ എത്രവേഗത്തിൽ നന്നാക്കാൻ പറ്റും എന്ന്. അവർ പലവിധ കാര്യങ്ങളും ചെയ്ത് കാണിച്ച് തരും.\nയഥാർത്ഥത്തിൽ ഈ വക കാര്യങ്ങൾ ഈ നാട്ടിലെ ആളുകൾക്ക് സ്വന്തമായി വിഭാവനം ചെയ്യാൻ പറ്റാത്ത കാര്യങ്ങൾ അല്ല. എന്നാൽ, തൊട്ടടുത്ത് നിൽകുന്ന ഉദ്യോഗസ്ഥനോട് പോലും ഒന്ന് ധൈര്യമായി കാര്യങ്ങൾ ചർച്ചചെയ്യാൻ പറ്റുന്ന ഭാഷയല്ല ഇവിടെയുള്ളത്. ഈ വിവരം ഈ കയറിവരുന്ന ഇങ്ഗ്ളിഷുകാർക്ക് അറിയില്ല തന്നെ.\nഇനി ചിന്തിക്കേണ്ടുന്നത്, എന്താണ് ഇങ്ഗ്ളിഷ് അഭിരുചി, അഭിപ്രായങ്ങൾ, സാൻമാർഗ്ഗികതയും ധർമ്മാധർമ്മവിവേചനവും, ബുദ്ധിശക്തിയും മറ്റും എന്നാതാണ്. ഇവയെന്താണ് എന്ന് കാര്യമായി ചിന്തിക്കേണ്ടിയിരിക്കുന്നു. കാരണം, ഈ കുറിപ്പ് എഴുതുന്ന എഴുത്തുകാരന്റെ വ്യക്തിപരമായ അഭിപ്രായത്തിൽ, ഔപചാരിക വിദ്യാഭ്യാസം എന്നത്, ഈ വക കാര്യങൾ പഠിപ്പിക്കുക എന്നതായിരിക്കേണം ഉദ്ദേശിക്കുന്നത്.


കോൺഗ്രസിൽ പൊട്ടിത്തെറി; നേതാക്കൾക്കെതിരെ തലസ്ഥാനത്ത് പോസ്റ്ററുകൾ; ദയനീയ പരാജയത്തിനു കാരണമായി പോസ്റ്ററിൽ പറയുന്ന കാര്യങ്ങൾ ഇങ്ങനെ... - RashtraDeepika\nതിരുവനന്തപുരം: സ്വർണക്കടത്ത്, ലൈഫ് മിഷൻ വിവാദങ്ങളിൽപ്പെട്ട് പ്രതിരോധത്തിലായിരുന്നിട്ടും ഇടതു മുന്നണി തദ്ദേശ തെരഞ്ഞെടുപ്പിൽ വന്പൻ പ്രകടനം കാഴ്ച വെച്ചതും തലസ്ഥാന നഗരത്തിലടക്കം കോൺഗ്രസ് നേരിട്ട തിരിച്ചടിയും കോൺഗ്രസ് ക്യാന്പിൽ കലാപത്തിന് തിരികൊളുത്തിയിരിക്കുകയാണ്.\nതിരുവനന്തപുരം കോർപ്പറേഷനിലെ കോൺഗ്രസിന്‍റെ ദയനീയ പ്രകടനം വരുംദിവസങ്ങളിൽ നേതൃത്വത്തിനെതിരായ വികാരം ആളിക്കത്തിക്കും.\nതെരഞ്ഞെടുപ്പ് ഫലം വന്നതിനു പിന്നാലെ കെപിസിസി ആസ്ഥാനത്തിനു മുന്നിലും തിരുവനന്തപുരം നഗരത്തിന്‍റെ പല ഭാഗങ്ങളിലും കോൺഗ്രസ് നേതൃത്വത്തിനെതിരായ പോസ്റ്ററുകൾ പ്രത്യക്ഷപ്പെട്ടു.\nമുൻമന്ത്രി വി എസ് ശിവകുമാർ, നെയ്യാറ്റിൻകര സനൽ, തമ്പാനൂർ രവി, ശരത്ചന്ദ്ര പ്രസാദ് എന്നിവരുടെ പേരുകൾ പരാമർശിച്ചാണ് നോട്ടീസുകൾ പ്രത്യക്ഷപ്പെട്ടത്. തിരുവനന്തപുരത്ത് സീറ്റുകൾ വിറ്റതാണ് കോൺഗ്രസിന്‍റെ ദയനീയ പരാജയത്തിനു കാരണമെന്നും നേതാക്കളെ പുറത്താക്കണമെന്നുമാണ് നോട്ടീസിന്‍റെ ഉള്ളടക്കം.\nകെപിസിസി പിരിച്ചു വിടണമെന്നും നോട്ടീസ് ആവശ്യപ്പെടുന്നു. രാവിലെ പ്രത്യക്ഷപ്പെട്ട നോട്ടീസുകൾ പലതും മണിക്കൂറുകൾക്കുള്ളിൽ കീറിക്കളഞ്ഞിരിക്കുകയാണ്.\nകോൺഗ്രസുകാർ ബിജെപിയിലേക്ക് പോകുന്നത് നേതാക്കളുടെ കഴിവില്ലായ്മ കാരണമാണെന്ന് കെ.സുധാകരൻ എംപിയും വിമർശനമുന്നയിച്ചിരുന്നു. കെപിസിസി തലത്തിലും ജില്ലാതലത്തിലും അഴിച്ചു പണി വേണം.\nഇക്കാര്യത്തിൽ ഹൈക്കമാൻഡ് നേരിട്ടിടപെടണം. ഡൽഹിയിൽ പോയി രാഹുൽ ഗാന്ധിയെ നേരിട്ട് കണ്ട് പ്രശ്നങ്ങൾ അവതരിപ്പിക്കുമെന്നും കെ.സുധാകരൻ പറയുന്നു.\nനേതൃത്വത്തിനെതിരെ കെ.മുരളീധരനും വിമർശനമുന്നയിച്ചു. വീഴ്ചകൾ കോൺഗ്രസിന്‍റേതുമാത്രമാണെന്ന് മുസ്ലിം ലീഗ് നേതാവ് പി.കെ കുഞ്ഞാലിക്കുട്ടി നേരത്തെ പ്രതികരിച്ചിരുന്നു.\nതിരുവനന്തപുരം കോർപ്പറേഷനിലെ പരാജയം യുഡിഎഫിന് വൻ തിരിച്ചടിയായിട്ടുണ്ട്. 12 വാർഡുകളിൽ 500ൽ താഴെ വോട്ടുകളാണ് യുഡിഎഫിന് ലഭിച്ചത്.\nതിരുവനന്തപുരത്തെ തകർച്ച പാർട്ടി അന്വേഷിക്കുമെന്നാണ് വിവരം. നേതാക്കൾക്കെതിരെ അന്വേഷണം നടക്കാനും സാധ്യതയുണ്ടെന്നറിയുന്നു. അതേ സമയം തദ്ദേശ തെരഞ്ഞെടുപ്പ് ഫലം വിലയിരുത്താൻ കോൺഗ്രസ് രാഷ്ട്രീയകാര്യ സമിതി യോഗം ഇന്ന് ചേരും.\nഇന്ന് മൂന്നിന് ചേരുന്ന യോഗത്തിൽ നേതൃത്വത്തിനെതിരായ കടുത്ത വിമർശനങ്ങൾ ഉയരുമെന്നുറപ്പാണ്. പലയിടത്തും സ്ഥാനാർഥി നിർണയത്തിൽ വ്യക്തി താൽപ്പര്യങ്ങൾക്ക് വഴങ്ങി എന്ന ആരോപണം ഉയർന്നിട്ടുണ്ട്.\nവെൽഫെയർ പാർട്ടിയുമായുള്ള നീക്കുപോക്കുകളും അതിനെ തുടർന്നുണ്ടായ തമ്മിലടികളും രാഷ്ട്രീയകാര്യ സമിതി യോഗത്തെ കലുഷിതമാക്കും. അതേസമയം കർഷക സമരത്തിന് പിന്തുണ പ്രഖ്യാപിച്ച് ഇന്ന് നടത്താനിരുന്ന കെപിസിസി രാജ്ഭവൻ മാർച്ച് മാറ്റിവച്ചു.\nതൃശൂർ കോർപറേഷനിൽ ഭൂരിപക്ഷമില്ലെങ്കിലും എൽഡിഎഫിനെ പിന്തുണയ്ക്കാൻ കോണ്‍ഗ്രസ് വിമതൻ


ബുധിനി - ആരുടെയൊക്കൊയോ വികസനത്തിനായി സ്വന്തം മണ്ണില്‍നിന്ന് ആട്ടിയോടിക്കപ്പെടുകയും ജീവനോപാധികള് മുഴുവനും തകര്‍ക്കപ്പെടുകയും ചെയ്യുന്നവരുടെ ജീവിതം ആവിഷ്‌കരിക്കുകയാണ് ബുധിനിയിലൂടെ സാറാ ജോസഫ്. ദാമോദര്‍വാലി പദ്ധതി ഉദ്ഘാടനം ചെയ്യാനെത്തിയ ജവഹര്‍ലാല് നെഹ്‌റുവിനെ അണിയിച്ച ഒരു ഹാരം ബുധിനിയുടെ ജീവിതത്തെത്തന്നെ തകര്‍ത്തെറിയുന്നു. ഇതിന്റെ പശ്ചാത്തലത്തിലാണ് സാന്താള് ഗോത്രത്തിന്റെ നിലനില്പിനായുള്ള പോരാട്ടത്തിന്റെയും ദുരിതപൂര്‍ണ്ണമായ ജീവിതത്തിന്റെയും പരിസ്ഥിതിയുടെ മേലുള്ള മനുഷ്യന്റെ കടന്നുകയറ്റത്തിന്റെയും അവസ്ഥകള് ചിത്രീകരിക്കുന്നത്. ****************** ഗുഡ്‌ബൈ മലബാര് - മലബാര് മാന്വലിന്റെ രചനാകാരനായ വില്യം ലോഗന്റെ കഥ പറയുകയാണ് കെ.ജെ. ബേബി ഗുഡ്‌ബൈ മലബാറില്. ലോഗന്റെ ഭാര്യ ആനിയിലൂടെയാണ് കഥാഖ്യാനം. മലബാറിലെ അക്കാലത്തെ സാമൂഹികരാഷ്ട്രീയജീവിതം ഇതിലൂടെ വരച്ചുചേര്‍ക്കപ്പെടുന്നു. ലോഗന്റെ ഔദ്യോഗികജീവിതവും വ്യക്തിജീവിതവും തമ്മിലുള്ള സംഘര്‍ഷങ്ങളും ഇതില് സൂക്ഷ്മമായി രേഖപ്പെടുത്തുന്നുണ്ട്. മലബാറിലെ കാര്‍ഷികജീവിതസംഘര്‍ഷങ്ങള് മതസംഘര്‍ഷത്തിലേക്കു വളരുന്നതെങ്ങനെയെന്നും അതില് ബ്രിട്ടീഷ് അധികാരികള് വഹിച്ച പങ്കെന്തെന്നും നോവലിലൂടെ നമുക്ക് അനുഭവവേദ്യമാകുന്നു. ****************** വല്ലി - ആര്‍ത്തിപൂണ്ട ഇരുകാലികള് മഴുവുമേന്തി ഒളിച്ചും പാത്തും എത്തിയിരുന്നെങ്കിലും കാനനം വിശുദ്ധമായിരുന്നു. പ്രശാന്തമായിരുന്നു. കാട് നിറയെ മഞ്ഞു പെയ്തിരുന്നു. മാധവ് ഗാഡ്ഗില് പല ഇക്കോളജിക്കലി സെന്‍സിറ്റീവ് സോണുകളാക്കി തിരിക്കുന്നതിനും മുമ്പേ എല്ലാ സോണുകളിലേക്കും മനുഷ്യരുടെ അനിയന്ത്രിതമായ തള്ളിക്കയറ്റം സംഭവിച്ചുകഴിഞ്ഞിരുന്ന ബയല്‍നാട് എന്ന വയനാട്ടില്‍നിന്ന് ഒരു വനഗാഥ. എപ്പോഴും പരാജയപ്പെടുത്തപ്പെടുന്ന ആദിവാസികളുടെ, പാവപ്പെട്ട കുടിയേറ്റകര്‍ഷകരുടെ ജീവഗാഥ. കുത്തനെയുള്ള ഇറക്കവും വളവും തിരിവും മലയും പുഴയും കാടും മഞ്ഞുമുള്ള വയനാടിന്റെ മുക്കിലും മൂലയിലുംകൂടി മിത്തുകള്‍ക്കൊപ്പം ഒരു നവസഞ്ചാരം.\nBy: K J Baby, Sara Joseph, Sheela Tomy\nINR 1029.00, 90% Discount\nSYNOPSIS : ബുധിനി - ആരുടെയൊക്കൊയോ വികസനത്തിനായി സ്വന്തം മണ്ണില്‍നിന്ന് ആട്ടിയോടിക്കപ്പെടുകയും ജീവനോപാധികള് മുഴുവനും തകര്‍ക്കപ്പെടുകയും...\tSee more